চিটাগাং সোপ অ্যান্ড কেমিক্যাল ইন্ডাস্ট্রির মালিক মোহাম্মদ নুরুন্নবী তালুকদার ও তাঁর মেয়ে ব্যবসায়ী আইভি নাসরিন ঋণখেলাপি হয়েও ১৪ বছর ঘুরে বেড়িয়েছেন বুক ফুলিয়ে। এক্সিম ব্যাংকের কর্তারা তাঁদের পেছন পেছন ঘুরেও আদায় করতে পারেননি ঋণের টাকা। অর্থঋণ আইনে মামলা হলেও বছরের পর বছর ছিলেন ধরাছোঁয়ার বাইরে। এবার আর রক্ষা হয়নি। হাজিরা দিতে এসে ঋণখেলাপি ব্যবসায়ী নুরুন্নবীকে সোজা ঢুকতে হয়েছে কারাগারে। একই মামলায় ফেরার ব্যবসায়ীকন্যাকে পাঁচ মাসের কারাদণ্ড দিয়ে পরোয়ানা জারি করেছেন আদালত।\nশুধু ঋণখেলাপি এই বাবা-মেয়ে নন; চার ব্যাংক থেকে ১৫৮ কোটি টাকা ঋণ নিয়ে ১২ বছর অধরা ছিলেন বাগদাদ গ্রুপের চেয়ারম্যান ফেরদৌস খান আলমগীর। রূপালী ব্যাংকের ৪৫ কোটি ৬৮ লাখ ৭৪ হাজার ৮৫ টাকা, সিটি ব্যাংকের ৩১ কোটি ৫৬ লাখ ১৩৬২ টাকা, ইসলামী ব্যাংকের ৫৫ কোটি টাকা এবং সোশ্যাল ইসলামী ব্যাংকের ১৫ কোটি টাকা ঋণ আত্মসাৎ করলেও তাঁর নাগাল পাচ্ছিল না কেউ! এক যুগ ধরে সংশ্নিষ্ট ব্যাংক কর্তারা তাঁর ছায়া খুঁজতে খুঁজতে হয়রান। শেষমেশ ঋণখেলাপি মামলায় তাঁকে যেতে হয় কারাগারে। বিলাসী জীবন ছেড়ে চার মামলায় ২০ মাসের কারাদণ্ড মাথায় নিয়ে এখন তাঁর জীবন কাটছে কারাগারের আঁধারে!\nব্যাংকের কোটি কোটি টাকা আত্মসাৎ করে বছরের পর বছর পার পেয়ে গেলেও এবার ঋণখেলাপি ব্যবসায়ীদের কপালে পড়েছে চিন্তার ভাঁজ। এতদিন 'রাজা'র হালে চললেও এখন ঋণখেলাপিদের কেউ ঢুকেছেন কারাগারে, কেউ সাজার খবরে ফেরারি। কারও নামে জারি আছে দেশত্যাগে নিষেধাজ্ঞা। একের পর এক মামলায় দণ্ডিত হওয়ায় ঋণখেলাপি ব্যবসায়ীদের মধ্যে বিরাজ করছে আতঙ্ক। পাশাপাশি ঋণখেলাপি ব্যবসায়ীদের 'আশ্রয়-প্রশ্রয়' দেওয়া এক শ্রেণির অসাধু ব্যাংক কর্মকর্তারও বেড়েছে হূৎকম্পন! শাস্তির খÿ থেকে রেহাই পাচ্ছেন না ব্যাংকের কর্মকর্তারাও। চট্টগ্রাম অর্থঋণ আদালতের বিচারক (যুগ্ম জেলা জজ) মো. মুজাহিদুর রহমানের আদালত গত এক বছরে ঋণখেলাপি ২৫ ব্যবসায়ীকে কারাদণ্ড দিয়েছেন। ব্যাংকের টাকা আত্মসাৎ করায় কারাগারে পাঠিয়েছেন পাঁচজনকে।\nআদালতের বেঞ্চ সহকারী মো. রেজাউল করিম বলেন, 'অতীতে ঋণখেলাপি ব্যবসায়ীর সাজা হওয়ার রেকর্ড ছিল খুবই কম। আদালতের কড়া অবস্থানের কারণে খেলাপি ঋণ আদায়ের পরিমাণ বাড়ছে দিন দিন, যা আগে হতো না বললেই চলে।'\nপ্রাইম ব্যাংক আগ্রাবাদ শাখার ব্যবস্থাপক মো. সিরাজুল ইসলাম বলেন, 'ইস্পাত ব্যবসায়ী ম্যাক ইন্টারন্যাশনালের কর্ণধার জয়নাল আবেদিনের নামে প্রাইম ব্যাংকের একাধিক মামলা রয়েছে। এই খেলাপি পালিয়েছেন কানাডায়। একটি মামলায় তাঁর পাঁচ মাসের কারাদণ্ড হয়েছে। আমরা টাকা আদায়ে সব রকম ব্যবস্থা নিচ্ছি।'\nসিটি ব্যাংকের আইনজীবী মো. নাঈম ভুইয়া বলেন, 'বাগদাদ গ্রুপের চেয়ারম্যান ফেরদৌস খান আলমগীরকে চার ব্যাংকের পক্ষ থেকে পাঁচ মাস করে ২০ মাস কারাদণ্ড দিয়েছেন আদালত। অর্থঋণ আদালত এভাবে চললে ঋণখেলাপিরা দ্রুত ব্যাংকের টাকা ফেরত দিতে বাধ্য হবেন।'\nদণ্ডিত ২৫ ঋণখেলাপি ব্যবসায়ী:ঋণখেলাপি মামলায় পাঁচ মাস করে দণ্ডিত পলাতক চট্টগ্রামের শীর্ষ ব্যবসায়ীরা হলেন- ইলিয়াছ ব্রাদার্স লিমিটেডের পরিচালক বিএনপি নেতা মো. সামশুল আলম, পরিচালক যথাক্রমে মো. নুরুল আবছার, মো. নুরুল আলম, কামরুন নাহার বেগম ও তাহমিনা বেগম। আওয়ামী লীগের সংরক্ষিত মহিলা আসনের এমপি খাদিজাতুল আনোয়ার সনির স্বামী পারভেজ আলম ও তাঁর শ্বশুর এমএম আলম, শীর্ষ ব্যবসায়ী মো. জয়নাল আবেদিন, মেসার্স চট্টগ্রাম এগ্রো প্রডাক্টসের মালিক মো. শাহ আলম ও তাঁর স্ত্রী আয়েশা বেগম, জেড অ্যান্ড ডে ইন্টারন্যাশনালের মালিক জয়নাল আবদীন ও আলাউদ্দিন, চিটাগাং ইস্পাত লিমিটেডের মালিক হারুনুর রশিদ ও তাঁর স্ত্রী আনজুমান আরা বেগম, মেসার্স সাইব স্টিল রি-রোলিং মিলসের মালিক ইসরাত জাহান মনি ও গ্যারান্টার মোহাম্মদ সিরাজউদ্দৌলা, ফোর এইচ গ্রুপের সাবেক চেয়ারম্যান মো. মামুনুর রশীদ চৌধুরী ও ব্যবসায়ী মো. নুরনবী, ব্যবসায়ী আইভি নাসরিন, মোহাম্মদ নুরুন্নবী তালুকদার, ফেরদৌস খান আলমগীর, মেসার্স ইউসুফ অ্যাপারেলস লিমিটেডের এমডি পারভেজ মোহাম্মদ ইউসুফ, চেয়ারম্যান নিশাত সুলতানা ও মেহেরুন নেছা।\n১৩৭৩ ঋণখেলাপির মাথার ওপর পরোয়ানা :চট্টগ্রামের ১ হাজার ৩৭৩ জন ঋণখেলাপির বিরুদ্ধে আদালত থেকে জারি করা গ্রেপ্তারি পরোয়ানা বছরের পর বছর তামিল না হওয়ায় থানায় পড়ে আছে। ২০২১ সালের ১৯ জানুয়ারি থেকে ২০২২ সালের জানুয়ারি পর্যন্ত চট্টগ্রাম অর্থঋণ আদালত এসব ওয়ারেন্ট ইস্যু করেন। এসব পরোয়ানার বিপরীতে আসামিদের গ্রেপ্তারের হার খুবই কম। এ ব্যাপারে আদালতের পর্যবেক্ষণে উল্লেখ করা হয়েছে, শীর্ষ ঋণখেলাপিদের বিরুদ্ধে আদালত থেকে ইস্যু করা গ্রেপ্তারি পরোয়ানা যথাসময়ে তামিল না হওয়ায় মামলাগুলো যথাসময়ে নিষ্পত্তি করা যাচ্ছে না। তাই এ আদালত থেকে ইস্যু করা বিভিন্ন থানায় পেন্ডিং থাকা ওয়ারেন্টগুলো তামিল নিশ্চিত করতে চট্টগ্রাম মেট্রোপলিটন পুলিশ কমিশনারকে নির্দেশনা দেন অর্থঋণ আদালত।\nপুলিশি দুর্বলতায় পার পেয়ে যাচ্ছেন ঋণখেলাপিরা :চট্টগ্রামের শীর্ষ ঋণখেলাপিদের বিরুদ্ধে একাধিক গ্রেপ্তারি পরোয়ানা আদালত থেকে ইস্যু হলেও তা তামিল না করে থানায় ধরে রাখা হচ্ছে। গ্রেপ্তারি পরোয়ানা তামিল না করায় পুলিশি দুর্বলতা স্পষ্ট হয়ে উঠেছে বলে গত রোববার মন্তব্য করেছেন চট্টগ্রাম অর্থঋণ আদালতের বিচারক মুজাহিদুর রহমান।\nএক পরিবারের খেলাপি ঋণ দুই হাজার কোটি টাকা :চট্টগ্রামে বনেদি ব্যবসায়ী পরিবার ছিল মেসার্স ইলিয়াছ ব্রাদার্স গ্রুপ পরিবার। সেই পরিবার এখন খেলাপি ঋণের দায়ে অভিযুক্ত। তাদের কাছে বিভিন্ন ব্যাংকের পাওনা দুই হাজার কোটি টাকা। তাঁরা চট্টগ্রামের শীর্ষ ঋণখেলাপি তকমাও পেয়েছেন। এ পরিবারের পাঁচ ব্যবসায়ীর বিরুদ্ধে ২০টি মামলার ঋণখেলাপি মামলা রয়েছে অর্থঋণ আদালতে। খেলাপি ঋণের দায়ে একাধিক মামলায় ইলিয়াছ ব্রাদার্সের এমডি শামসুল ইসলাম, চেয়ারম্যান নুরুল আবছার, পরিচালক নুরুল আলম, কামরুন নাহার বেগম ও তাহমিনা বেগমের বিরুদ্ধে গ্রেপ্তারি পরোয়ানা থাকায় তাঁরা এখন পলাতক।\nঋণের টাকায় কানাডায় বাড়ি :৩০০ কোটি টাকার খেলাপি ঋণের বোঝা মাথায় নিয়ে বাগদাদ গ্রুপের কর্ণধার ফেরদৌস খান আলমগীরের প্রায় পুরো পরিবারই থাকে কানাডায়। চারটি ঋণখেলাপি মামলায় ফেরদৌস খান আলমগীর, তাঁর স্ত্রী মেহেরুন নেছা, দুই ভাই তানভীর খান আলমগীর ও আজাদ খান আলমগীর আসামি। কানাডা থেকে দেশে ফেরার পর ফেরদৌস খান আলমগীর এখন কারাগারে। ২০১৯ সালের ১৯ আগস্ট কানাডা থেকে ঢাকা বিমানবন্দরে নামার পরই আলমগীরের স্ত্রী মেহেরুন নেছাকে গ্রেপ্তার করে পুলিশ। তাকেও কারাগারে পাঠান আদালত। তাদের মতো প্রাইম ব্যাংক লিমিটেডের ৯১ কোটি টাকাসহ বিভিন্ন ব্যাংকের প্রায় ৮০০ কোটি টাকারও বেশি ঋণখেলাপি ম্যাক ইন্টারন্যাশনালের কর্ণধার জয়নাল আবেদিন। ঋণ ফেরত না দিয়ে ওই টাকায় কানাডায় গড়েছেন বিলাসবহুল বাড়ি-গাড়ি। এখন পরিবার নিয়ে কানাডায় স্থায়ীভাবে বাস করছেন তিনি।\nএমপি সনির স্বামী ও শ্বশুর ফেরারি :২৪ কোটি টাকা খেলাপি ঋণের মামলায় সাংসদ খাদিজাতুল আনোয়ার সনির স্বামী ও তাঁর শ্বশুরকে পাঁচ মাসের কারাদণ্ড দেন আদালত। সাজা পরোয়ানা জারি হওয়ার পর পারভেজ আলম ও এমএম আলম পলাতক।\nনুরজাহান গ্রুপের এমডির দেশত্যাগে নিষেধাজ্ঞা :ন্যাশনাল ব্যাংক খাতুনগঞ্জ শাখার ঋণ পরিশোধ না করায় নুরজাহান গ্রুপের এমডি জহির আহমদ রতনের পাসপোর্ট জব্দ ও দেশত্যাগে নিষেধাজ্ঞা দিয়েছেন আদালত। ব্যবসায়ী জহির ১১৮ কোটি ৫০ লাখ ৫১ হাজার ৮৮৩ টাকা ন্যাশনাল ব্যাংক থেকে ঋণ নেন। পরে তিনি স্ত্রী ও সন্তানকে কানাডায় পাঠিয়ে দেন। তিনি বিভিন্ন ব্যাংক থেকে প্রায় ৪ হাজার কোটি টাকা ঋণ নিয়েছেন। তাঁর বিরুদ্ধে বিভিন্ন ব্যাংক ও আর্থিক প্রতিষ্ঠানের কমপক্ষে ১৫টি মামলা আছে। এ কারণে আদালত তাঁর বিরুদ্ধে ২০২১ সালের ৮ নভেম্বর গ্রেপ্তারি পরোয়ানা জারি করেন। গত ১ ফেব্রুয়ারি আদালত রতনের দেশত্যাগে নিষেধাজ্ঞাসহ তাঁর পাসপোর্ট জব্দ করার নির্দেশ দেন।\nকোন ঋণখেলাপির পেটে ব্যাংকের কত টাকা :মেসার্স চৌধুরী অ্যান্ড কোম্পানির মালিক মামুনুর রশিদ চৌধুরী ও হালিশহর হাউজিং এস্টেটের মো. নুরুন্নবী মিউচুয়াল ট্রাস্ট ব্যাংক থেকে ঋণ নিয়েছেন ৫৮ কোটি ৮৩ লাখ ৬৩ হাজার টাকা। ইলিয়াছ ব্রাদার্সের পাঁচ পরিচালক সাউথইস্ট ব্যাংক লিমিটেড খাতুনগঞ্জ শাখা থেকে নিয়েছেন ৮৫ কোটি ৫৮ লাখ ৮৬ হাজার ৯৯০ টাকা। ইস্পাত, শিপ ব্রেকিং ও ভোগ্যপণ্য ব্যবসায়ী জয়নাল আবেদিন প্রাইম ব্যাংক থেকে নিয়েছেন ৯১ কোটি ২৭ লাখ ৩৫ হাজার ৭৯ টাকা। মেসার্স এগ্রো প্রডাক্টসের মালিক শাহ আলম ও তাঁর স্ত্রী আয়েশা বেগম স্ট্যান্ডার্ড ব্যাংক খাতুনগঞ্জ শাখা থেকে নিয়েছেন ১৮ কোটি ১০ লাখ ৫৮ হাজার ৯৯৭ টাকা। জেড অ্যান্ড ডে ইন্টারন্যাশনালের মালিক জয়নাল আবদীন ও আলাউদ্দিন জনতা ব্যাংক লালদীঘি শাখা থেকে নিয়েছেন ৭৩ কোটি ৮২ লাখ ৩৬ হাজার ৪৬০ টাকা। চিটাগাং ইস্পাত লিমিটেডের মালিক হারুনুর রশিদ ও তাঁর স্ত্রী আনজুমান আরা বেগম আইএফআইসি ব্যাংক আগ্রাবাদ শাখা থেকে নিয়েছেন ৭৩ কোটি ৩৬ লাখ ২০ হাজার ৫১৫ টাকা। ফোর এইচ গ্রুপের সাবেক চেয়ারম্যান মামুনুর রশীদ চৌধুরী ও মো. নুরনবী মিউচুয়াল ট্রাস্ট ব্যাংক সিডিএ অ্যাভিনিউ শাখা থেকে নিয়েছেন ৫৮ কোটি ৮৩ লাখ ৬৩ হাজার ৪৮৩ টাকা। মেসার্স ইউসুফ অ্যাপারেলস লিমিটেডের এমডি পারভেজ মোহাম্মদ ইউসুফ, চেয়ারম্যান নিশাত সুলতানা এক্সিম ব্যাংক থেকে নিয়েছেন ৯ কোটি ৮৮ লাখ টাকা এবং মেসার্স সাইব স্টিল রি-রোলিং মিলসের মালিক ইসরাত জাহান মনি ও গ্যারান্টার মোহাম্মদ সিরাজউদ্দৌলার পেটে গেছে সিটি ব্যাংকের ৯ কোটি ৩৩ লাখ ২৭ হাজার ১৩৮ টাকা।\nইমাম গ্রুপের মোহাম্মদ আলীসহ তিনজনের কারাদণ্ড


May 06, 2021, 05:16 PM\nঈদকে সামনে রেখে প্রধানমন্ত্রীর মানবিক সহায়তা হিসেবে মানিকগঞ্জ পৌর এলাকার দুস্থ ও অসহায় পরিবারের মাঝে নগদ অর্থ বিতরণ করা হয়েছে।\nবৃহস্পতিবার সকালে পৌরসভা থেকে আনুষ্ঠানিকভাবে তাদের হাতে নগদ অর্থ তুলে দেন জেলা প্রশাসক এস এম ফেরদৌস।\nআরও পড়ুন: কুড়িগ্রামে তৃতীয় লিঙ্গ সম্প্রদায়ের মাঝে খাদ্য সহায়তা প্রদান\nপৌরসভার সচিব মো. বজলুর রহমান জানান, পবিত্র ঈদ উপলক্ষে মানবিক সহায়তা কর্মসূচির অংশ হিসেবে আজ চার শত পরিবারকে ৫০০ করে মোট দুই লাখ টাকা দেয়া হয়। একই কর্মসূচীর আওতায় ঈদের আগে মানিকগঞ্জ পৌর এলাকার আরও ৪ হাজার ৬২১ জন ভিজিএফ কার্ডধারীকে ৪৫০ টাকা করে মোট ২০ লাখ ৭৯ হাজার ৪৫০টাকা দেয়া হবে।\nআরও পড়ুন: ব্রাহ্মণবাড়িয়ায় অসহায়দের বাড়ি বাড়ি খাদ্য সহায়তা পৌঁছে দিলেন ইউএনও\nবিতরণ অনুষ্ঠানে আরও উপস্থিত ছিলেন পৌরসভার মেয়র মো. রমজান আলী, প্যানেল মেয়র আব্দুর রাজ্জাক রাজা ও ডা. জেসমিন আক্তার, কাউন্সিলর আবু মো. নাহিদ, কবির হোসেন, নুরুল ইসলাম কুইন্টা, নাজমা আক্তার ও রাজিয়া সুলতানা, পৌরসভার সচিব মো. বজলুর রহমানসহ সংশ্লিষ্ট বিভাগের কর্মকর্তারা।\nআরও পড়ুন: বাংলাদেশে করোনায় ক্ষতিগ্রস্তদের খাদ্য সহায়তা দিল মালয়েশিয়া কমিউনিটি\nমানবিক সহায়তা বিতরণ\nঅসহায় পরিবারের মাঝে প্রধানমন্ত্রীর মানবিক সহায়তা


পাকিস্তানের হোল ট্রুথের জবাবে বেতার সাহেবের দ্য নেকেড ট্রুথ | দৈনিক গণঅধিকার\nপাকিস্তানের হোল ট্রুথের জবাবে বেতার সাহেবের দ্য নেকেড ট্রুথ\nপ্রকাশিত : 11:48 AM, 28 November 2020 Saturday\nবাংলাদেশের নাট্য আন্দোলনে আলী যাকেরের যে ভূমিকা, সে তো কারও অজানা নয়। প্রয়াণের পরও মঞ্চ এবং টেলিভিশনের এ অভিনেতাকে নিয়েই বেশি চর্চা হচ্ছে। হওয়ারই কথা। তবে তার আরও একটি পরিচয়, সামনে অতো না আসলেও, বড়। এত বড় যে, বাকি সব অভিজ্ঞতা অবদান ও অর্জনকে ছাপিয়ে যায়। বলছি, একাত্তরের বেতার সাহেবের কথা। স্বাধীন বাংলা বেতার কেন্দ্রের এই ‘বেতার সাহেব’ ছিলেন আলী যাকের। বুকে দেশপ্রেম থাকলে কণ্ঠ আর কলম সঙ্গী করেও সুনিপুণ যোদ্ধা হয়ে ওঠা যায়, তিনি তার উৎকৃষ্ট প্রমাণ।\nনাটকের আলোচনার ভিড়ে, আগেই উল্লেখ করেছি, জীবনের এই নিগূঢ় আলোচনা সামনে অতো আসেনি। তবে একাত্তরের মহামূল্যবান স্মৃতিকথা বইয়ে পত্রিকার পাতায়, লিখে গেছেন। সেসব বর্ণনা থেকে একজন আপাদমস্তক দেশপ্রেমিক ও উন্নত সাংস্কৃতিক চেতনার হৃদ্ধ পুরুষকেই খুঁজে পাওয়া যায়।\nআলী যাকের অসংখ্য মানুষের মতোই একাত্তরে সীমান্ত পাড়ি দিয়েছিলেন। লক্ষ্য ছিল ভারতে প্রশিক্ষণ নিয়ে পাকিস্তানীদের বিরুদ্ধে অস্ত্র হাতে লড়াই করবেন। কিন্তু সময়ের অনিবার্য পরিণতি ও প্রয়োজনে যোগ দেন স্বাধীন বাংলা বেতারে। যুদ্ধ প্রতিবেদক সংবাদভাষ্য রচয়িতা ও পাঠক হিসেবে তাৎপর্যপূর্ণ ভূমিকা রাখেন তিনি। ইংরেজীটা ভীষণ ভাল জানতেন। এমন একটি ইংরেজী কণ্ঠস্বর সে সময়ের জন্য কত প্রয়োজন ছিল তা আজকের দিনেও অনুমান করা যায়। মূলত বহির্বিশ্বের কাছে বাংলাদেশের দুর্দশার কথা তুলে ধরার গুরুত্বপূর্ণ কাজটিই সম্পাদন করেন তিনি।\nআলী যাকেরের ভাষায় : ‘যখন বুঝতে পারলাম যে, শেষ পর্যন্ত আমি সত্যিকার অর্থেই একজন শব্দসৈনিক হয়ে উঠেছি, আমার পক্ষে অস্ত্র হাতে যুদ্ধে যাওয়া আর সম্ভব নয়, তখন সম্পূর্ণ আত্মনিয়োগ করলাম নিজের কাজে। প্রতিদিন আমার মতো এই অধমের কলম দিয়েও বেরিয়ে আসতে লাগল অগ্নিঝরা, ক্ষুরধার রাজনৈতিক ভাষ্য। ছুটে বেড়াতে লাগলাম সংবাদ কিংবা সাক্ষাতকার গ্রহণের কাজে, বাংলাদেশের পশ্চিম সীমান্তে অবস্থিত প্রতিটি সেক্টরে। রাতের ঘুম দিনের খাওয়া অনেক সময় উপেক্ষিতই থেকে যেত। তা নিয়ে কোন চিন্তা হয়নি কখনও। মুক্তিই আমাদের একমাত্র লক্ষ্য এবং মুক্তির লক্ষ্যেই কাজ করে যেতে হবে দ্বিধাহীনভাবে। এই হয়ে গিয়েছিল মূলমন্ত্র।’\nআলী যাকের মুক্তিযুদ্ধের বিভিন্ন সেক্টর ঘুরে প্রতিবেদন প্রস্তুত করতেন। নিজের কণ্ঠে তা রেকর্ড করতেন। সরেজমিন অনুসন্ধান তুলে ধরা হতো স্বাধীন বাংলা বেতারে। ১৯৭১ সালের ৮ ডিসেম্বর তিনি যান ৯ নম্বর সেক্টরে। সেখানে পরিচয় হয় রুস্তম নামের এক কিশোরের সঙ্গে। পাকিস্তানী আক্রমণে পরিবারের সদস্যদের হারিয়ে সাতক্ষীরার সাবসেক্টরে যোগ দেয় সে। অনেকদিন থাকায় রুস্তমের সঙ্গে ভাল বন্ধুতা গড়ে ওঠে আলী যাকেরের। তার হাতে সবসময় ধরে রাখা রেকর্ডারে কিশোরটিতে নিজের কণ্ঠ ধারণ করার অনুরোধ জানাত। বলত, স্বাধীনতার পর ইংরেজী শিখে সেও সাক্ষাতকার দেবে। এক স্মৃতিচারণ থেকে জানা যায়, এ ছেলেটিই আলী যাকেরকে নতুন নাম দিয়েছিল- বেতার সাহেব!\nএই বেতার সাহেব আরও অনেক মুক্তাঞ্চল ঘুরে বেরিয়েছেন। স্বচক্ষে দেখেছেন পাকিস্তানী নিপীড়নের ভয়ঙ্কর চিত্র। তেমন এক অভিজ্ঞতা তুলে ধরে জীবনী গ্রন্থে তিনি লিখেছেন, আর যুদ্ধ সংবাদ সংগ্রহ তো ছিল প্রায় নিত্য দিনের কাজ। এ্যাসাইমেন্ট নিয়ে মুক্তাঞ্চল ঘুরে বেরানোর অভিজ্ঞতা তুলে ধরে তিনি লিখেছেন, ‘ঘুরতে ঘুরতে অনেক সময় নানা গ্রামে পরিত্যক্ত বাড়ি ঘরের ভেতরে ঢুকে পড়েছি। এর মধ্যে বেশিরভাগই পাকিস্তানী সেনাবাহিনী পুড়িয়ে দিয়েছে। আমি আবার আবেগাহত হয়ে বাড়ির ভেতরে এদিক ওদিক খুঁজেছি কোন একটি আসবাব অথবা ক্ষুদ্র কোন নিদর্শন, যাতে করে ওইসব বাড়িতে যারা থাকত, তাদের সম্বন্ধে কিছু জানতে পারি। বেশিরভাগ ক্ষেত্রে ব্যর্থ মনোরথ হয়েছি। আবার মাঝে মধ্যে খুঁজে পেয়েছি একটা ছোট্ট পিতলের ঘটি কিংবা একপাটি খড়ম। একবার খুঁজে পেয়েছিলাম একটা বাচ্চা মেয়ের পরিত্যক্ত খেলার পুতুল।’ সবই ইংরেজীতে বিশ্ববাসীর সামনে তুলে ধরতেন তিনি।\nজানা যায়, বিপ্লবী বেতার কেন্দ্রের আয়োজন ‘দ্য নেকেড ট্রুথ’ বা নগ্ন সত্য তখন খুব আলোচিত। সে সময় খুন ধর্ষণ লুটপাটের পাশাপাশি পাকিস্তানীরা তাদের রেডিও থেকে বাংলাদেশ সম্পর্কে নির্জলা মিথ্যা প্রচার করত। গোটা দুনিয়াকে বিভ্রান্ত করার কাজে ব্যবহার করত রেডিও পাকিস্তানকে। তাদের ‘হোল ট্রুথ’ নামে একটি অনুষ্ঠানে মিথ্যার বেসাতি হতো। এসবের জবাবেই স্বাধীন বাংলা বেতার শুরু করে ‘দ্য নেকেড ট্রুথ।’ সপ্তাহে দুদিন ‘দ্য নেকেড ট্রুথ’ বা নগ্ন সত্য রচনা ও স্বকণ্ঠে প্রচার করতেন আলী যাকের। কী অদ্ভুত এক ফাইট! আশ্চর্য ফাইটার আলী যাকের।\nমুক্তিযুদ্ধের সময় রেডিও ছাড়াও নানাভাবে সত্য প্রকাশ করেছেন ধরেছেন তিনি। তখন বিদেশী অনেক প্রভাবশালী ব্যক্তিরা কলকাতা সফরে আসতেন। বাংলাদেশ সম্পর্কে জানতে চাইতেন। তাদের কাছেও ইংরেজীতে বাংলাদেশের প্রকৃত অবস্থা তুলে ধরতেন আলী যাকের। দুভাষী হিসেবেও দায়িত্ব পালন করেন। তার লেখা থেকে জানা যায়, বাংলাদেশের বিখ্যাত বন্ধু মার্কিন সিনেটর এডওয়ার্ড কেনেডিকে নিয়ে সল্টলেকের শরণার্থী শিবিরে গিয়েছিলেন তিনি। তার কাছে সুন্দর ইংরেজীতে বাঙালীর দুঃখ-কষ্ট বর্ণনা করেছিলেন। কে না জানে, পরবর্তীতে পাকিস্তানী নির্যাতন গণহত্যার কথা কেনেডি নিজ দেশে গিয়ে খুব বলিষ্ঠভাবে তুলে ধরেছিলেন। যুক্তরাষ্ট্র সরকারের কাছে পাকিস্তানবান্ধব নীতি দ্রুত পরিবর্তনের দাবি জানিয়ে আলোড়ন তুলেছিলেন তিনি। একইভাবে ব্রিটিশ পার্লামেন্টের লেবার পার্টির সাংসদ জন স্টোনহাউসের সাক্ষাতকার গ্রহণ করেছিলেন। সে অনুভূতির কথা জানিয়ে বইয়ে তিনি লিখেছেন, ‘এসব কাজে, বলাই বাহুল্য, প্রচণ্ড আনন্দ পেয়েছি আমি।’\nবাংলাদেশের মুক্তিযুদ্ধকালীন সরকারের শীর্ষ ব্যক্তিদের সঙ্গেও কাজ করেছেন তিনি। তাদের দিক অত্যন্ত গুরুত্বপূর্ণ নির্দেশনামূলক বক্তৃতা ইংরেজী অনুবাদ করে নিজের কণ্ঠে প্রচার করেছেন। আলী যাকেরের ভাষায় : ‘তখন প্রায় প্রতি মাসে আমাদের অস্থায়ী রাষ্ট্রপতি সৈয়দ নজরুল ইসলামের একটি ভাষণ জাতির উদ্দেশে সম্প্রচার করা হতো আমাদের বেতার থেকে। আমার দায়িত্ব ছিল ওই ভাষণটি ইংরেজীতে অনুবাদ করে তাঁর হয়ে বেতারে পাঠ করা। আমি এই একই কাজ আমাদের তৎকালীন প্রধানমন্ত্রী তাজউদ্দীন আহমদের জন্যও করেছি। এই কাজগুলো ছিল আমার জন্যই বরাদ্দ।’\nমুক্তিযুদ্ধের সময় ঢাকার ইংরেজী সংবাদপত্র ‘দ্য পিপল’ কলকাতা থেকে প্রকাশিত হতো। জানা যায়, সেখানেও লিখতেন আলী যাকের। তার নেয়া বিদেশীদের সাক্ষাতকার পত্রিকাটিতে গুরুত্ব সহকারে তা ছাপা হতো। এভাবে পত্রিকায় লিখেও সত্য প্রকাশ করতেন তিনি।\nআলী যাকের একই সময়ে আরও একটি বড় ইতিহাসের অংশ হয়েছিলেন। জহির রায়হানের ঐতিহাসিক চলচ্চিত্র ‘স্টপ জেনোসাইডে’ তার ইংরেজী কণ্ঠ ব্যবহৃত হয়।\nসব মিলিয়ে একাত্তরে অর্থপূর্ণ মহাব্যস্ত এক জীবন কাটিয়েছেন আলী যাকের। তাকে এত ছুটতে হতো যে, নাওয়া খাওয়ার কথাও ভুলে যেতেন। পরবর্তীতে জীবনী গ্রন্থে তিনি লিখেছেন, ‘ভাবতে অবাক লাগে যে ঐ তরুণ বয়সে অদম্য ক্ষুধা পেটে সংবরণ করতে কোন কষ্ট পেতে হয়নি। নিজেদের কাজের উত্তেজনা নিয়ে এতই মত্ত থাকতাম আমরা যে খাওয়া, শেষ হলে পরে বোঝতাম যে দীর্ঘদিন প্রায় অভুক্ত কেটেছে আমাদের। দুপুরে ফুটপাথের ধারে শালপাতার ঠোঙায় কাবলি মোটরের তৈরি ঘুগ্নি, যার দাম ৩৫ পয়সাÑ এই ছিল আমাদের লাঞ্চ।’\nশব্দসৈনিক আলী যাকের একইসঙ্গে দেশ ও মুক্তিযুদ্ধ নিয়ে ছিলেন ভীষণ আবেগী। সে সময় ‘বাংলাদেশ মুক্তি সংগ্রামী শিল্পী সংস্থা’র সঙ্গেও যুক্ত হয়েছিলেন তিনি। একবার শরণার্থী শিবিরে শিল্পী সংস্থার গান শোনার অভিজ্ঞতা তুলে ধরে স্মৃতিকথায় তিনি লিখেছেন : ‘ঐ গানের সুর ও কথা আমার কানে আজও সর্বক্ষণ বাজে। দেশে দেশে ভ্রমি তব দুখ গান গাহিয়ে/নগরে প্রান্তরে বনে বনে। অশ্রু ঝরে দু নয়নে,/ পাষাণ হৃদয় কাঁদে সে কাহিনী শুনিয়ে..। গানটি শুরু হওয়ার সঙ্গে সঙ্গে হৃদয় মথিত করে অশ্রুধারা নেমে এলো আমার দুচোখে। ভাবলাম আর কতদিন, মাগো, তোমার স্বাধীনতার জন্য দেশে দেশে, বনে প্রান্তরে ঘুরে বেড়াতে হবে আমাদের?’\nনিজেরে বিশুদ্ধ আবেগের বহির্প্রকাশ ঘটিয়ে অন্য জায়গায় তিনি লিখেছেন, ‘হঠাৎ খেয়াল হলো, আমি সার্কাস এভিনিউতে বাংলাদেশ মিশনের সামনে দাঁড়িয়ে। তিনতলা বাড়িটার ওপরে পতপত করে সগর্বে উড়ছে বাংলাদেশের পতাকা। দুপুর দুটো তখন। ঝকঝকে রোদে আরও বর্ণময় হয়ে উঠেছে পতাকা। আমার কাছে তুচ্ছ হয়ে যায় সবকিছু। জীবন, মৃত্যু, সখ্য, শত্রু, ভীতি আনন্দ। তাকিয়ে থাকি উড্ডীয়মান ঐ পতাকার দিকে। চোখ ঝাপসা হয়ে আসে। গাল বেয়ে অঝোরে নামে অশ্রুধারা। দুহাতে চোখ ঢেকে ডুকরে কেঁদে উঠি আমি।’\nএকাত্তরের সমাজ সংস্কৃতির চমৎকার বিশ্লেষণও পাওয়া যায় আলী যাকেরের লেখা থেকে। তিনি লিখেছেন, ‘সামগ্রিকভাবে মুক্ত হবার মানসে আমাদের এই মুক্তিযুদ্ধ। আমরা মূলত সাংস্কৃতিক স্বাধীনতার জন্য যুদ্ধ করেছিলাম। এই সংস্কৃতি শব্দটির মধ্যে অঙ্গীভূত ছিল আমাদের জীবনের সকল উপাদান। যেমন- আমাদের ভাষা, আমাদের ধর্ম, লোকাচার, খাদ্য, পরিচ্ছদ, প্রায়োগিক শিল্পকলা এবং একটি জীবনে যা যা প্রয়োজন- সব কিছুই। আজকে একে কেবল স্বাধীনতা যুদ্ধ বললে আমাদের জীবনপণ করা এ সংগ্রামকে অসম্মান করা হয়। কেন না যুদ্ধটি ছিল জাতি হিসেবে আমাদের স্বাতন্ত্রের পূর্ণ মুক্তির।’\nস্বাধীন বাংলাদেশেও মুক্তিযুদ্ধের চেতনা জাগিয়ে রাখতে সচেতন প্রয়াস গ্রহণ করেন আলী যাকের। দেশের একমাত্র মুক্তিযুদ্ধ জাদুঘরটি যারা প্রতিষ্ঠা করেছেন তাদের অন্যতম তিনি। আর নাটকের ভাষায় মুক্তিযুদ্ধের বাংলাদেশের প্রচার তো সারাজীবনই করেছেন।\nতবে স্বাধীনতার পর বাংলাদেশের রাষ্ট্র ও সমাজ নিয়ে অনেকের মতো তিনিও কিছুটা হতাশই ছিলেন। এ সম্পর্কে অসাধরণ একটি ব্যাখ্যা পাওয়া যায় তার লেখায়। আলী যাকের লিখেছেন, ‘একটি সচেতন সুশিক্ষিত মধ্যবিত্ত শ্রেণী, যারা সমাজের শিক্ষা সংস্কৃতি শিল্পকলার চালিকা শক্তি হবে। আমরা যখন পরাধীন ছিলাম, পাকিস্তানীদের দ্বারা নিরন্তর অত্যাচারিত ছিলাম, তখন এ ধরনের একটি শক্তিশালী মধ্যবিত্ত শ্রেণী আমাদের অলক্ষ্যেই সৃষ্টি হয়েছিল। এই শ্রেণীই আমাদের অজান্তে মুক্তিযুদ্ধের দিকে নিয়ে গিয়েছিল। একটা চেতনা, একটা মূল্যবোধ, একটা আদর্শের জন্ম দিয়েছিল। কিন্তু স্বাধীনতার পরে আমরা আবার দিগ্ভ্রান্ত হয়ে পড়েছি যেন।’\nবলার অপেক্ষা রাখে না, মুক্তিযুদ্ধের বাংলাদেশ নিয়ে হতাশা এখনও আছে। নানা সঙ্কটের মধ্য দিয়ে যাচ্ছে আজকের বাংলাদেশ। ঠিক তখন আলী যাকেরের মতো এমন দেশপ্রেমী এমন যোদ্ধা আমরা আর কি পাব?


লিখন রীতি | news39.net | দোহার ও নবাবগঞ্জের সংবাদপত্র\nপ্রথম পাতা লিখন রীতি\nস্টাইল শিট বা সংবাদপত্রের লিখন রীতি:\nবাংলা ব্যকরণ: বাংলা অ্যাকাডেমি প্রণীত ব্যকারণ নীতি মেনে চলা হয়।\nপ্রচলিত কিন্তু ভুল এমন শব্দ এরিয়ে কম প্রচলিত হলেও সঠিক বানান লেখা হবে, যেমন ইতিমধ্যে না লিখে ইতোমধ্যে।\nকোন ব্যক্তির নামের আগে ‘জনাব’, ‘জনাবা’, ‘মি.’ ইত্যাদী লেখা হবে না।\nব্যক্তির পরিচয় লিখতে গিয়ে তার সমস্ত পদবি না লিখে সংবাদের সাথে সম্পর্কিত একটি বা সর্বোচ্চ দুইটি পদবি উল্লেখ করা হবে, যেমন, প্রধানমন্ত্রীর বাণিজ্য বিষয়ক উপদেষ্টা…।\nকারো নামের পূর্বে প্রশংসাসূচক কিছু লেখা হবে না যেমন, ‘বিশিষ্ট ব্যবসায়ী’ না লিখে ‘ব্যবাসায়ী’ লেখা হবে।\nখৃস্টীয় বা বঙ্গাব্দ সূচক কিছু লেখা যাবে না, যদি লেখার প্রয়োজন হয় তবে, খৃস্টীয় সনের জন্য খৃ. এবং বঙ্গাব্দের জন্য বা. হিজরি সনের জন্য হি. লিখতে হবে।\nসংখ্যা তারিখের পর ‘ই’ লেখা হবে না, সরাসরি তারিখ ও মাস লেখা হবে, যেমন ২৬ মার্চ, ১৯৭১।\nবারের আগে ‘রোজ’ লেখা হবে না।\nসংসদীয় শব্দ: ‘সাংসদ’ না লিখে ‘সংসদ সদস্য’ লেখা হবে।\nশিক্ষা প্রতিষ্ঠানের নাম: বিদ্যালয়, মহাবিদ্যালয়, বিশ্ববিদ্যালয়ের নাম সংবাদ শিরোনামে সংক্ষেপে লিখিত হবে। যেমন, জাতীয় প্রতিকাগুলোতে ভিকারুন্নিসা, নটরডেম, জাবি, ঢাবি ইত্যাদি লিখিত হয়। এইভাবে দোহার ও নবাবগঞ্জের শিক্ষা প্রতিষ্ঠান সমূহের নামের সংক্ষেপিত রুপ:\nজয়পাড়া পাইলট – জয়পাড়া পাইলট উচ্চ বিদ্যালয়\nবেগম আয়েশা পাইলট – বেগম আয়েশা পাইলট উচ্চ বালিকা বিদ্যালয়\nজয়পাড়া কলেজ – জয়পাড়া বিশ্ববিদ্যালয় কলেজ\nডিএন কলেজ – দোহার নবাবগঞ্জ বিশ্ববিদ্যালয় কলেজ\nশব্দগুচ্ছের সংক্ষিপ্তরুপ: এইচএসসি লেখা হবে, এইচ.এস.সি. লেখা হবে না। এই ধারায় বিএনপি, এমবিএ, এইচএসসি লেখা হবে। তবে সুনির্দিষ্ট কিছু ক্ষেত্রে ডট (.) লেখা হতে পারে।\nনং, কোং, গং, সাং ইত‌্যাদী প্রচলিত কিন্তু ভুল সংক্ষেপন এড়িয়ে যেতে হবে। এর বদলে যথাক্রমে নাম্বার বা নম্বর, কোম্পানি, গ্রুপ, সাকিন লিখিত হবে।\nবিদেশী শব্দ: যথাসম্ভব বিদেশী শব্দ এড়িয়ে বাংলা প্রতিশব্দ লিখিত হবে। যেমন, বিদ্যালয়।\nযে কোনো বিদেশী শব্দে বাংলা অ্যাকাডেমির নতুন নিয়ম অনুযায়ী হ্রস্ব ই-কার লিখিত হবে, দীর্ঘ ঈ-কার বর্জনীয়। যেমন, কোম্পানি।


Ancient Hindu Temple in the Middle of Deep Sea, Bali – News18 Bangla\nHome » Photo » international » এই মুসলিম দেশের সমুদ্রের তলায় শায়িত রয়েছেন বিষ্ণুদেব ?\nএই মুসলিম দেশের সমুদ্রের তলায় শায়িত রয়েছেন বিষ্ণুদেব ?\n| December 21, 2018, 17:51 IST\n•• গোটা বিশ্বজুড়ে ছড়িয়ে রয়েছে অত্যাশ্চর্য বিষয় ৷ এমনই অনেক বিষয় রয়েছে ৷ যা আজও অনেকেরই অজানা ৷ লোকচক্ষুর আড়ালে৷ কথিত আছে, হিন্দুধর্ম বিশ্বের অন্যতম প্রাচীন সভ্যতা ৷\n••এগুলির মধ্যে বেশ কিছু রয়েছে একেবারেই অবিশ্বাস্য ৷ সমুদ্রের তলায় বিষ্ণুদেবের মন্দিরের কথা হয়তো অনেকেরই অজানা ৷\n•• ইন্দোনেশিয়ার রাজধানী বালিতে অবস্থিত এই বিষ্ণু মন্দির ৷ প্রায় ৫হাজার বছরের পুরোনো এই মন্দিরটি ৷ স্কুবা ডাইভিংয়ের জন্য অন্যতম হল বালির সমুদ্র ৷ পেমুটেরান সমুদ্রতীরের নীচে অবস্থিত আন্ডার ওয়াটার টেম্পল-বালি ৷\n•• স্কুবা ডাইভারদের জন্য এই মন্দিরটি একটি অন্যতম দর্শনীয় স্থান ৷ স্কুবা ডাইভাররা যারা সমুদ্রের তলায় যান, তারা কেউই এই মন্দিরে পুজো না দিয়ে ফেরেন না ৷ এই মন্দিরে সবসময়ই বিষ্ণু ঠাকুরের মূর্তি দেখতে পাওয়া যায় ৷ একেবারেই নিশ্চিন্তে শায়িত অবস্থায় রয়েছে মূর্তিটি ৷ লোকমুখে প্রচলিত রয়েছে, এই দেবতার কাছে যা প্রার্থনা করা হয় ৷ তা সহজেই মেলে৷\n•• কথিত আছে, পূর্ব এশিয়াতে এই ধরণের অত্যাশ্চর্য হিন্দু এবং বুদ্ধ মন্দির আরও বহু রয়েছে৷ তার মধ্যে এটি একটি অন্যতম৷ এছাড়াও কম্বোডিয়া, ভিয়েতনাম, থাইল্যান্ড, মায়ানমার, কোরিয়া, জাপান এবং চিনেও এই ধরণের মূর্তি আরও দেখতে পাওয়া যায়৷


তোফায়েল আহমেদ : | সোমবার, ২৪ জুন ২০১৯ | সর্বাধিক পঠিত\nবাংলার মানুষের প্রাণপ্রিয় রাজনৈতিক দল আওয়ামী লীগের আজ ৭০তম শুভ জন্মদিন। ১৯৪৯ সালের ২৩ জুন সুনির্দিষ্ট লক্ষ্য ও উদ্দেশ্য নিয়ে দলটির জন্ম হয়েছিল। মওলানা আবদুল হামিদ খান ভাসানী, হোসেন শহীদ সোহরাওয়ার্দী, শামসুল হক, বঙ্গবন্ধু শেখ মুজিবসহ আওয়ামী লীগের প্রতিষ্ঠাতাদের আজ শ্রদ্ধাভরে স্মরণ করি। ঐতিহাসিক ২৩ জুন ১৭৫৭ সালে পলাশীর আম্রকাননে বাংলার স্বাধীনতার লাল সূর্য অস্তমিত হয়েছিল। আওয়ামী লীগের প্রতিষ্ঠাতারা দলের আনুষ্ঠানিক আত্মপ্রকাশের জন্য সেই দিনটিকে বেছে নিয়েছিলেন। যদিও আওয়ামী লীগ প্রতিষ্ঠার আগেই ‘৪৮-এর জানুয়ারির ৪ তারিখে ছাত্রলীগ প্রতিষ্ঠা করেন জাতির পিতা বঙ্গবন্ধু শেখ মুজিবুর রহমান। বস্তুত ছাত্রলীগ ও আওয়ামী লীগ প্রতিষ্ঠার মধ্য দিয়ে বাংলা ভাষা আন্দোলন ও বাংলাদেশের স্বাধীনতার বীজ রোপিত হয়েছিল। প্রতিষ্ঠার পর থেকে নিয়মতান্ত্রিক সংগ্রামের পথে মহান মুক্তিযুদ্ধে নেতৃত্ব দিয়ে ইতিহাসে আওয়ামী লীগ, বঙ্গবন্ধু এবং বাংলাদেশ- এই তিনটি নাম সমার্থক হয়ে আছে। ছয় দফা দেওয়ার পর বঙ্গবন্ধু আমাদের বলতেন, ‘সাঁকো দিলাম। এই সাঁকো দিয়েই একদিন আমরা স্বাধীনতায় পৌঁছাব।’\n৫৯ বছর আগে বরিশাল ব্রজমোহন কলেজ শাখা ছাত্রলীগের কর্মী হিসেবে আমার রাজনৈতিক জীবনের সূচনা। জাতির পিতার নির্দেশে ও উপস্থিতিতে ‘৭০-এর ২ জুন আমি আনুষ্ঠানিকভাবে আওয়ামী লীগে যোগদান করি। ৭ জুন ঐতিহাসিক ‘৬ দফা দিবস’ উপলক্ষে রেসকোর্স ময়দানের জনসভায় আওয়ামী লীগের শীর্ষ নেতৃবৃন্দের সঙ্গে বক্তৃতা প্রদানের দুর্লভ সুযোগ পাই। ‘৬৯-এর ঐতিহাসিক গণঅভ্যুত্থানের মধ্য দিয়ে জাতির পিতাকে কারাগার থেকে মুক্ত করার পর তাঁর সান্নিধ্য লাভ করি। যখন তাঁর কাছে থাকতাম তখন বলতেন, ‘পাকিস্তান প্রতিষ্ঠার পরই উপলব্ধি করেছি, এই পাকিস্তান বাঙালিদের জন্য হয় নাই। একদিন বাংলার ভাগ্যনিয়ন্তা বাঙালিদেরই হতে হবে। সেই লক্ষ্য সামনে নিয়েই ছাত্রলীগ ও আওয়ামী লীগ প্রতিষ্ঠা করেছি।’ আজ শ্রদ্ধাভরে জাতির পিতাকে স্মরণ করে এ কথাই মনে করি, বঙ্গবন্ধু তাঁর দক্ষতা, সাহস, সীমাহীন ত্যাগ আর রাজনৈতিক প্রজ্ঞা দিয়ে স্বাধীন বাংলাদেশ প্রতিষ্ঠা করেছেন।\nছয় দফা দেওয়ার পর বঙ্গবন্ধুর কণ্ঠ চিরদিনের জন্য স্তব্ধ করে দিতে স্বৈরশাসক আইয়ুব খান ‘রাষ্ট্র বনাম শেখ মুজিব ও অন্যান্য’ মামলা তথা আগরতলা মামলা দায়ের করে। সর্বদলীয় ছাত্র সংগ্রাম পরিষদ গঠন করে আমরা ৬ দফাকে হুবহু ১১ দফায় অন্তর্ভুক্ত করে আসাদ, মকবুল, রুস্তম, মতিউর, আলমগীর, সার্জেন্ট জহুরুল হক, ড. শামসুজ্জোহাসহ নাম না জানা অসংখ্য শহীদের রক্তের বিনিময়ে ‘৬৯-এ প্রবল গণঅভ্যুত্থান সৃষ্টি করি। জাতির পিতাকে ফাঁসিকাষ্ঠ থেকে মুক্ত করে স্বৈরশাসক আইয়ুব খানকে পদত্যাগে বাধ্য করি। ‘৬৯-এর ২৩ ফেব্রুয়ারি সোহরাওয়ার্দী উদ্যানে কৃতজ্ঞ বাঙালি জাতি তাদের নেতা শেখ মুজিবুর রহমানকে ‘বঙ্গবন্ধু’ উপাধিতে ভূষিত করে। এর পর বঙ্গবন্ধুর নেতৃত্বে আওয়ামী লীগ ‘৭০-এর নির্বাচনে অংশগ্রহণ করে পাকিস্তান জাতীয় পরিষদে একক সংখ্যাগরিষ্ঠতা লাভ করে। কিন্তু পাকিস্তানিরা ক্ষমতা ছাড়তে না চাওয়ায় শুরু হয় এক দফা তথা স্বাধীনতার সংগ্রাম। সোহরাওয়ার্দী উদ্যানে ‘৭১-এর ৭ মার্চ বঙ্গবন্ধু ঐতিহাসিক বক্তৃতা দিয়ে নিরস্ত্র বাঙালি জাতিকে সশস্ত্র জাতিতে রূপান্তরিত করেন। বজ্রকণ্ঠে স্বাধীনতার ঘোষণা প্রদান করে বলেন, ‘এবারের সংগ্রাম আমাদের মুক্তির সংগ্রাম, এবারের সংগ্রাম স্বাধীনতার সংগ্রাম।’ বর্তমানে জাতিসংঘ ‘বিশ্বঐতিহ্যের প্রামাণ্য দলিল’ হিসেবে স্বীকৃত অতুলনীয় এই বক্তৃতাই ছিল আমাদের দিকনির্দেশনা। বঙ্গবন্ধুর ডাকে হাতিয়ার তুলে নিয়ে মুক্তিযুদ্ধে অংশগ্রহণ করি। মুক্তিযুদ্ধ চলাকালে মুজিব বাহিনীর অন্যতম অধিনায়ক হিসেবে মুক্তিযোদ্ধাদের ট্রেনিং সমাপ্ত করে শপথ করাতাম- ‘বঙ্গবন্ধু মুজিব, তুমি কোথায় আছ, কেমন আছ, আমরা জানি না। কিন্তু যতক্ষণ তোমার স্বপ্নের বাংলাদেশকে আমরা হানাদারমুক্ত করতে না পারব, ততক্ষণ আমরা মায়ের কোলে ফিরে যাব না।’ ১৯৭১-এর ১৬ ডিসেম্বর ৩০ লক্ষাধিক শহীদ আর ৪ লক্ষাধিক মা-বোনের আত্মত্যাগে স্বাধীন বাংলাদেশের অভ্যুদয় হলেও স্বাধীনতার পরিপূর্ণ স্বাদ আমরা পাই নাই। ১০ জানুয়ারি যেদিন তিনি স্বজন হারানোর বেদনা নিয়ে স্বদেশ প্রত্যাবর্তন করেন, সেদিন মনে হয়েছে- আজ আমরা প্রকৃতই স্বাধীন। এর পর ১২ জানুয়ারি প্রধানমন্ত্রীর দায়িত্বভার গ্রহণ করে ১৪ জানুয়ারি প্রতিমন্ত্রীর মর্যাদায় আমাকে তাঁর রাজনৈতিক সচিব নিয়োগ করেন।\nবঙ্গবন্ধুর সফরসঙ্গী হয়ে বিদেশ সফরের দিনগুলোতে কাছে থেকে দেখেছি প্রতিটি সম্মেলন ও অধিবেশনে বঙ্গবন্ধু ছিলেন আকর্ষণের কেন্দ্রবিন্দু। ‘৭২-এর ৬ ফেব্রুয়ারি ছিল বঙ্গবন্ধুর প্রথম বিদেশ সফর। মুক্তিযুদ্ধের পরম মিত্র ভারতের কলকাতার ব্রিগেড ময়দানে তিনি ২০ লক্ষাধিক মানুষের গণমহাসমুদ্রে অসাধারণ বক্তৃতা করেছিলেন। সেদিন শ্রীমতী ইন্দিরা গান্ধীর সঙ্গে রাজভবনে দ্বিপক্ষীয় আলোচনার পর শ্রীমতী ইন্দিরা গান্ধীকে ‘৭২-এর ১৭ মার্চ বঙ্গবন্ধুর জন্মদিনে বাংলাদেশ সফরের আমন্ত্রণ জানান। বঙ্গবন্ধু বলেছিলেন, ‘মাননীয় প্রধানমন্ত্রী, আমি চাই ১৭ মার্চ আমার জন্মদিনে আপনি বাংলাদেশ সফর করুন। কিন্তু মাননীয় প্রধানমন্ত্রী, আপনি যাবার আগে আমার অনুরোধ, আপনি আপনার সেনাবাহিনী বাংলাদেশ থেকে প্রত্যাহার করবেন।’ ১৯৭২-এর ১৭ মার্চ শ্রীমতী ইন্দিরা গান্ধী বাংলাদেশে এসেছিলেন এবং ১২ মার্চ বিদায়ী কুচকাওয়াজের মধ্য দিয়ে ভারতীয় সেনাবাহিনী প্রত্যাহূত হয়েছিল।\nওই বছর ১ মার্চে ছিল মুক্তিযুদ্ধের আরেক মিত্র দেশ সোভিয়েত ইউনিয়ন সফর। মহান মুক্তিযুদ্ধের দিনগুলোতে সোভিয়েত ইউনিয়ন ও যুগোস্লাভিয়া আমাদের সার্বিক সমর্থন জুগিয়েছিল। সেদিন সোভিয়েত ইউনিয়নের শীর্ষ নেতৃত্ব ক্রেমলিনে বঙ্গবন্ধুকে অভ্যর্থনা জ্ঞাপন করেন। এর পর বঙ্গবন্ধু যুগোস্লাভিয়া সফরে গিয়েছিলেন। সফরসঙ্গী হিসেবে বঙ্গবন্ধুর পাশে থেকে দেখেছি যুগোস্লাভিয়ার প্রেসিডেন্ট মার্শাল টিটো প্রটোকল ভঙ্গ করে বিমানবন্দরে বঙ্গবন্ধুকে অভ্যর্থনা জানিয়েছিলেন। সেখান থেকে বঙ্গবন্ধু গিয়েছিলেন ‘৭৩-এর ৩ আগস্ট কানাডার রাজধানী অটোয়াতে। সেখানে ৩২টি দেশের রাষ্ট্র ও সরকারপ্রধানের অংশগ্রহণে অনুষ্ঠিত হয়েছিল কমনওয়েলথ সম্মেলন। কিন্তু আকর্ষণের কেন্দ্রবিন্দু ছিলেন সদ্য-স্বাধীন গণপ্রজাতন্ত্রী বাংলাদেশের স্থপতি জাতির পিতা বঙ্গবন্ধু শেখ মুজিবুর রহমান। ‘৭৩-এর ৯ সেপ্টেম্বর আলজেরিয়ার রাজধানী আলজিয়ার্সে অনুষ্ঠিত জোটনিরপেক্ষ সম্মেলনে সর্বমোট ৬ জন নেতার নামে তোরণ নির্মিত হয়েছিল। তন্মধ্যে জীবিত দু’নেতা ছিলেন বঙ্গবন্ধু শেখ মুজিবুর রহমান; অন্যজন মার্শাল জোসেফ ব্রোজ টিটো। আর প্রয়াত ৪ জন নেতা ছিলেন মিসরের জামাল আব্দুল নাসের, ইন্দোনেশিয়ার ড. সুকর্ন, ঘানার প্রেসিডেন্ট কাউমি নক্রুমা ও ভারতের পণ্ডিত জওহরলাল নেহরু। আলজেরিয়ার মঞ্চে দাঁড়িয়েই বঙ্গবন্ধু ঘোষণা করেছিলেন- ‘বিশ্ব আজ দু’ভাগে বিভক্ত- শোষক আর শোষিত। আমি শোষিতের পক্ষে।’ ১৯৭৩-এর ৯ অক্টোবর বঙ্গবন্ধু জাপান সফরে যান। এ সফরে আমাদের সঙ্গে ছিলেন শেখ রেহানা ও শেখ রাসেল। জাপান সফরের মধ্য দিয়ে যে বন্ধুত্বপূর্ণ সম্পর্কের সূচনা হয়, তা আজও অটুট।\nবঙ্গবন্ধু ১৯৭৪-এর ২২ ফেব্রুয়ারি ইসলামিক সম্মেলনে যান। সেদিন লাহোর বিমানবন্দরে দেখেছি মানুষ রাস্তার দু-পাশে দাঁড়িয়ে স্লোগান তুলেছে ‘জিয়ে মুজিব জিয়ে মুজিব’। লাহোরে এই সম্মেলনের মূল কেন্দ্রবিন্দু ছিলেন বঙ্গবন্ধু শেখ মুজিব। এমনকি যতক্ষণ তিনি লাহোরে না পৌঁছেছেন, ততক্ষণ সম্মেলন শুরুই হয় নাই। বিশেষভাবে মনে পড়ে ‘৭৪-এর ২৫ সেপ্টেম্বরের কথা। যেদিন জাতির পিতা জাতিসংঘে মাতৃভাষা বাংলায় বক্তৃতা করে আন্তর্জাতিক অঙ্গনে অনন্য দৃষ্টান্ত স্থাপন করেন। বঙ্গবন্ধু আগেই বলেছিলেন, ‘আমি মাতৃভাষা বাংলায় বক্তৃতা করতে চাই।’ ভাষণের পর তিনি জাতিসংঘ মহাসচিব কুর্ট ওয়াল্ডহেইমের সঙ্গে বৈঠক করেন। ১ অক্টোবর হোয়াইট হাউসে যুক্তরাষ্ট্রের প্রেসিডেন্ট জেরাল্ড ফোর্ডের সঙ্গে সাক্ষাৎ করেন। যুক্তরাষ্ট্র থেকে ফেরার পথে ৬ দিনের সফরে ‘৭৪-এর ৩ অক্টোবর বঙ্গবন্ধু ইরাকের রাজধানী বাগদাদে পৌঁছেন। সেখানেও রাষ্ট্রপ্রধানসহ সবাই বঙ্গবন্ধুর বিশাল ব্যক্তিত্বে মুগ্ধ হন। আমরা বড়পীর আবদুল কাদের জিলানির (রহ,) মাজার জিয়ারতকালে মাজারের খাদেম বঙ্গবন্ধুকে মাজারের গিলাফ উপহার দেন। ‘৭৫-এর ২৯ এপ্রিল থেকে ৬ মে পর্যন্ত জ্যামাইকার কিংস্টনে অনুষ্ঠিত কমনওয়েলথ শীর্ষ সম্মেলনে বঙ্গবন্ধু রেখেছিলেন তাঁর সরব উপস্থিতির উজ্জ্বল স্বাক্ষর ও প্রশংসনীয় নেতৃত্ব।\nবাংলাদেশ গড়ার জন্য বঙ্গবন্ধু মাত্র সাড়ে তিন বছর সময় পেয়েছেন। এ সময়ে ১১৬টি দেশের স্বীকৃতি আদায় করে বঙ্গবন্ধুর নেতৃত্বাধীন সরকার। জাতির পিতা বিধ্বস্ত দেশ পরিচালনার দায়িত্বভার গ্রহণ করে দেশটাকে যখন স্বাভাবিক করেছিলেন, এবং সামগ্রিক আর্থ-সামাজিক মুক্তির লক্ষ্যে যখন দ্বিতীয় বিপ্লবের কর্মসূচি দিয়েছিলেন, ঠিক তখনই ঘাতকের নির্মম বুলেটে একাত্তরের পরাজিত শক্তি, বাংলার মীরজাফর বেইমান বঙ্গবন্ধুকে হত্যা করে। ওই সময় বঙ্গবন্ধুর দুই কন্যা শেখ হাসিনা ও শেখ রেহানা প্রবাসে থাকায় ঘাতকদের হাত থেকে রেহাই পান।\nবঙ্গবন্ধুকে হত্যা করে খুনিচক্র মনে করেছিল বঙ্গবন্ধুর আদর্শ ও আওয়ামী লীগকে ধ্বংস করে দেবে। কিন্তু বঙ্গবন্ধুকন্যা স্বজন হারানোর বেদনা নিয়ে দীর্ঘ নির্বাসন শেষে ‘৮১-এর ১৭ মে বাংলাদেশের মাটি স্পর্শ করে আওয়ামী লীগের পতাকা হাতে তুলে নিয়ে বঙ্গবন্ধুর অসমাপ্ত কাজ তথা স্বাধীনতা ও সার্বভৌমত্ব সমুন্নত রেখে অর্থনৈতিক মুক্তির; যে অর্থনৈতিক মুক্তি বঙ্গবন্ধু সমাপ্ত করতে পারেন নাই; দায়িত্বভার গ্রহণ করে বাংলাদেশকে আজ অনন্য উচ্চতায় উন্নীত করেছেন।\nজাতির পিতা দুটি লক্ষ্য নিয়ে রাজনীতি করেছেন। একটি বাংলাদেশের স্বাধীনতা, আরেকটি অর্থনৈতিক মুক্তি। তিনি আমাদের স্বাধীনতা দিয়েছেন কিন্তু অর্থনৈতিক মুক্তি দিয়ে যেতে পারেন নাই। সেই কাজটি দক্ষতা, নিষ্ঠা ও সততার সঙ্গে বঙ্গবন্ধুকন্যা শেখ হাসিনা করে চলেছেন। সেদিন বেশি দূরে নয়, যেদিন স্বাধীন বাংলাদেশ হবে মর্যাদাশালী, ক্ষুুধা ও দারিদ্র্যমুক্ত বঙ্গবন্ধুর স্বপ্নের সোনার বাংলা। আমরা, আমাদের আওয়ামী লীগ সেই পথেই বঙ্গবন্ধুকন্যা প্রধানমন্ত্রী শেখ হাসিনার নেতৃত্বে এগিয়ে চলেছি।\nআওয়ামী লীগ নেতা; সংসদ সদস্য; সভাপতি বাণিজ্য মন্ত্রণালয় সম্পর্কিত


যেভাবে সুস্থ হলেন নারায়ণগঞ্জ সদর উপজেলা স্বাস্থ্য কর্মকর্তা করোনা আক্রান্ত ডা. জাহিদুল ইসলাম | আমাদের সময়.কম – AmaderShomoy.com\n যেভাবে সুস্থ হলেন নারায়ণগঞ্জ সদর উপজেলা স্বাস্থ্য কর্মকর্তা করোনা আক্রান্ত ডা. জাহিদুল ইসলাম\nপ্রকাশের সময় : April 28, 2020, 11:00 pm\nআপডেট সময় : April 30, 2020 at 11:54 am\nডেস্ক রিপোর্ট : নারায়ণগঞ্জ জেলা করোনা প্রতিরোধ কমিটির প্রতিনিধি ডা. জাহিদ করোনা ভাইরাস আক্রান্ত হয়ে নিজ বাড়িতে আইসোলেশনে থেকে চিকিৎসা নিয়েছেন। পাশাপাশি প্রতিদিন নিজের দায়িত্বও পালন করেছেন। মঙ্গলবার দ্বিতীয়বারের মতো টেস্টে তার করোনা ভাইরাস নেগেটিভ আসে।\n কীভাবে, কী চিকিৎসা নিয়ে তিনি সুস্থ হয়েছেন, তা গণমাধ্যমের সঙ্গে কথা বলে তুলে ধরেছেন। ডা. জাহিদ বলেন, আক্রান্ত হবার পরও অনেকটা সুস্থ ছিলাম। বাড়িতে আইসোলেশনে থেকেই আমি সুস্থ হয়েছি। আমার পরিবারের কিংবা কারও সংস্পর্শেই আইসোলেশনে থাকা অবস্থায় যাইনি। এসময় মোবাইলে অর্পিত দায়িত্ব সার্বক্ষণিক পালন করেছি।\n তিনি বলেন, সম্প্রতি পরপর দুইবার নমুনা সংগ্রহ করা হলে দুটোর ফলাফলই করোনা নেগেটিভ এসেছে। আলহামদুলিল্লাহ, আমি মহান আল্লাহর কাছে শুকরিয়া আদায় করি। আমার করোনার সব উপসর্গ, যেমন, জ্বর, খুসখুসে কাশি, বুকে ব্যথা, শ্বাসকষ্ট ও পেট খারাপ সবই ছিল। শুধু গলাব্যথা ছিল না। এসব উপসর্গ নিয়েই আমি একা আইসোলেশনে থেকে চিকিৎসা চালিয়ে গেছি।\nটানা ভারী বৃষ্টিতে ডুবে গেছে দুবাই বিমানবন্দর, স্থগিত সব ফ্লাইট ≣ তাসকিনকে লজ্জায় রাঙিয়ে গোপন কথা বলে দিলেন তামিম ≣ মন প্রফুল্ল রাখলে রোগ প্রতিরোধ ক্ষমতা বাড়ে\n ডা. আরও জাহিদ বলেন, আমি জ্বরের নিয়মিত ওষুধ সেবন করেছি। বুকে ব্যথা, শ্বাসকষ্ট ও পেট খারাপের ওষুধ সেবন করেছি। অ্যান্টিবায়োটিকও গ্রহণ করেছি। আমি প্রতিদিন গোসল করেছি। পরিষ্কার-পরিচ্ছন্ন থেকেছি। গরম পানি পান করেছি। এবং আদা খেয়েছি।\n তিনি বলেন, এ রোগে আতঙ্কিত না হয়ে একটু সচেতন এবং নিয়মিত স্বাভাবিক ওষুধ সেবন ও সতর্ক থাকাই পারে সুস্থতা এনে দিতে। পাশাপাশি আমাদের সবার নিরাপদ শারীরিক দূরত্ব বজায় রাখা ও সতর্ক থাকাই পারে করোনা রোধ করতে।\n এরইমধ্যে মঙ্গলবার অফিসও করেছেন ডা. জাহিদ। পরে নিজেই কিছুদিন বিশ্রামে থাকবেন বলে সন্ধ্যায় কাজ শেষে বাড়ি ফিরেছেন। তবে এরমধ্যে যেকোনো প্রয়োজনে তিনি অফিস করবেন বলে জানিয়েছেন।\n এর আগে গত ৬ এপ্রিল নমুনা সংগ্রহের পর ৮ এপ্রিল করোনা ভাইরাস সংক্রমণ (কোভিড-১৯) পরীক্ষায় ডা. জাহিদ শনাক্ত হন। পরে ১৮ এপ্রিল ও ২০ এপ্রিল দুইবার তার নমুনা সংগ্রহ করা হলে দুটিতেই করোনা নেগেটিভ ফলাফল আসে। বাংলানিউজ২৪


‘প্যাসেজ’ থেকে ‘সিংহদুয়ার’ - decorate your entrance | Eisamay\n‘প্যাসেজ’ থেকে ‘সিংহদুয়ার’\nNivedita Daw | EiSamay.Com | Updated: 13 Jan 2015, 11:55:00 AM\n‘প্যাসেজ’ কিংবা ‘এনট্র্যান্স’- যে নামই ডাকুন, অন্দরসজ্জার শুরু এখান থেকেই৷ তাই ভিতরটাকে সাজানোর আগে ঘরের এই অংশের দিকে আগে মনোযোগ দিন৷ তবেই ইন্টিরিয়র ডেকোরেশন হবে পারফেক্ট৷\n‘প্যাসেজ’ কিংবা ‘এনট্র্যান্স’- যে নামই ডাকুন, অন্দরসজ্জার শুরু এখান থেকেই৷ তাই ভিতরটাকে সাজানোর আগে ঘরের এই অংশের দিকে আগে মনোযোগ দিন৷ তবেই ইন্টিরিয়র ডেকোরেশন হবে পারফেক্ট৷ জানাচ্ছেন উপালি মুখোপাধায়৷\nদরজা খুললেই চিলতে পথ৷ কেতাবি কথায় যেটা ‘এনট্র্যান্স’৷ সেই পথ পেরিয়ে অন্দরে পা৷ আপনার রুচি কেমন, তার কিছুটা নমুনা পাওয়া যায় এখান থেকেই৷ তাই ঘরের সাজ এখান থেকেই শুরু হওয়া দরকার-\n১৷ দরজার বাইরে বা ভিতরে ডোরম্যাট রাখলে ভালো হয়৷ এতে বাইরের ময়লা ঘরে ঢুকবে না৷ নানা নকশার, নানা রঙের বেশ কয়েকটি সেট রাখতে পারলে আপনারই সুবিধে৷ আর গাঢ় রঙের ডোরম্যাট পাতলে টানা অনেকদিন ব্যবহার করতে পারবেন৷\n২৷ যাঁদের আধুনিকতার চেয়ে আভিজাত্য পছন্দ তাঁরা আয়তাকার কার্পেট বা গালিচা পাততে পারেন৷ কাশ্মীরি কার্পেট প্রচণ্ড দামি৷ আর সব সময় ব্যবহারের জন্যও নয়৷ বিকল্প হল উলের একরঙা কার্পেট৷ দেখতেও ভালো৷ মেটিরিয়াল নরম হওয়ায় পায়ের পক্ষে আরামদায়ক৷\n৩৷ বাইরের আর ঘরের জুতো দরজার একপাশে রাখুন৷ কীভাবে? খুব সোজা৷ রঙিন সেরামিকের বড়ো পাত্রে ঘরের পরার জুতো রাখুন৷ দেওয়ালে নীচের দিকে কাঠের বা মেটালের র‌্যাক অথবা বক্স আটকে দিন৷ সেখানে বাইরে পরার জুতো গুছিয়ে রাখুন৷\n৪৷ এখন জ্যামিতিক বা মাল্টি স্ট্রাইপড গদি, কুশন পাওয়া যায়৷ শো বাড়াতে এই বক্স বা র‌্যাকের উপর এরকম একটা নরম কুশন বা গদি পেতে দিতে পারেন৷ তা হলে ওখানেই আরামসে বসে জুতো খোলা-পরার কাজটাও করা যাবে৷\n৫৷ বাড়ির বরিষ্ঠ মানুষটি লাঠি, বড়ো ছাতা নিয়ে বাইরে যাবেন৷ জিনিস দু’টোকে দরজার পাশে রেখে দিতে পারলে তাঁর পক্ষে সুবিধাজনক৷ কী করবেন? সূক্ষ্ম কাজ করা কাচের বা মেটালের স্ট্যান্ড কিনে নিন৷ তার মধ্যে দরকারি জিনিসগুলি অনায়াসে রাখতে পারেন৷\n৬৷ প্যাসেজের দেওয়ালটা ফাঁকা থাকলে তাতে হাতে আঁকা ছবি, ব্র্যাকেট বা মধুবনী পেন্টিং দিয়ে সাজাতে পারেন৷ আর পারেন ওয়াল হ্যাঙিং টাঙাতে৷ তাতে টুকিটাকি দরকারি জিনিসও রাখতে পারবেন৷\n৭৷ আরও আধুনিক সাজ হল প্যাসেজের দেওয়ালে রঙিন টাইলস বসিয়ে নেওয়া৷ এতে আর কিছুইদেওয়ালে টাঙাতে বা আটকাতে হবে না৷ অথচ দেখতে লাগবে ছিমছাম৷ এই অংশের জন্য টাইলস বাছুন তুলনায় হালকা রঙের৷ প্যাস্টেল শেড স্বচ্ছন্দে ব্যবহার করতে পারেন৷ সবচেয়ে ভালো লাগবে সাদা-কালো টাইলস আটকাতে পারলে৷ দাবার ছকের এফেক্ট আসবে দেওয়াল জুড়ে৷\n৮৷ অন্দরপথ যদি একটু ছড়ানো আর বড়ো হয় তাহলে কাঠের চওড়া কাবার্ড রাখতে পারেন৷ এর ভিতর ছোটো ছাতা, জুতো, রেনকোট, শ্যু-পলিশ, পুরনো খবরের কাগজ সমেত আরও অনেক কিছু গুছিয়ে রাখতে পারবেন৷\n৯৷ ছোটো টবে গাছ বা ফুলদানিতে ফুল নিমেষে যে কোনও জায়গার সৌন্দর্য বাড়তে ওস্তাদ৷ এই রীতি মেনে কাবার্ডের উপর সাজিয়ে দিন ক্যাকটাস বা অন্য যে কোনও মরশুমী ফুল৷ মেকওভারও হল৷ আবার এক টুকরো প্রকৃতি কেমন জায়গা করে নিল ঘরের ভিতর৷ যাই বলুন না কেন, পুরো ব্যাপারটাই ইকো-ফ্রেন্ডলি৷\n১০৷ প্যাসেজের আলোয় অভিনবত্ব আনুন৷ দেওয়ালে ফুল বা জিওমেট্রিক প্যাটার্নের এক বা একাধিক শেড আটকাতে পারেন৷ কিংবা উপর থেকে ঝুলিয়ে দিন ছোটো আকারের ঝাড়৷ ঘরের ভোল বদলাতে বাধ্য৷\n১১৷ বাকি রইল দরজার হাতল৷ নানা আকারের এবং প্রকারের হাতল পাওয়া যায়৷ গোলাকার নব বা ঘোরানো মেটালের হাতল- যেমন ইচ্ছে লাগিয়ে নিন৷ আকারে ছোটো হলেও মোটেই ফেলনা নয় হাতল!\nপ্রেমের ‘ছাদ’ পাতা ভুবনে পরের খবর\nWeb Title : decorate your entrance


বিনামূল্যে ব্ল্যাকবেরী অ্যাপ্লিকেশন, সফটওয়্যার, থিম, মানচিত্র, গেম, রিংটোন, ওয়ালপেপার ডাউনলোড করুন: SCrApps\nপাতা » সফ্টওয়্যার » SCrApps\nদ্বারা অনুসন্ধান "SCrApps" ডেভেলপার: নতুন এপস\nডেভেলপার: SCrApps বিভাগ: আলোকচিত্ৰবিদ্যা, ফটো ও ভিডিও মূল্য: 0.99 US$ তারিখ আপলোড:6Jan 13\nNASA Image of the Day Viewer - প্রতিদিন, নাসা তাদের স্থান হবে, সেই ছবিটি নির্বাচন "দিন করুন." এই ফটোগুলি সাধারণত আসমান এবং বিভিন্ন সংস্থা স্বর্গীয় সুন্দর অঙ্কন, বা শিল্পীদের যেমন supernovas হিসাবে অদৃষ্ট বস্তুর renditions. ....\nডেভেলপার: SCrApps বিভাগ: MP3 & মিডিয়া প্লেয়ার, সঙ্গীত ও অডিও মূল্য: 0.99 US$ তারিখ আপলোড:5Jan 13\nHarrisburg Pennsylvania Fire and Cumberland and Dauphin Counties Fire Scanner - আপনি কি কখনও কি বিস্ময়ের উদ্রেক আপনার স্থানীয় আইন প্রয়োগকারী আপ টু? ভাল যদি আপনি হ্যারিসবার্গ পেনসিলভানিয়া বা CUMBERLAND বা DAUPHIN কাউন্টি বাস,...\nModesto California Police Dispatch Scanner - আপনি কি কখনও কি বিস্ময়ের উদ্রেক আপনার স্থানীয় আইন প্রয়োগকারী আপ টু? ভাল যদি আপনি মডেস্টো ক্যালিফোর্নিয়া বসবাস, আপনি আর কোনো আশ্চর্য করতে হবে না! এই অ্যাপ্লিকেশন মডেস্টো পুলিশ ডিসপ্যাচ...\nCayuga County New York Fire EMS and Police Scanner - CAYUGA কাউন্টি, নিউ ইয়র্ক ফায়ার, EMS, এবং পুলিশ আপনি কি কখনও কি বিস্ময়ের উদ্রেক কি আপনার স্থানীয় আইন প্রয়োগকারী আপ টু? ভাল যদি আপনি CAYUGA কাউন্টি, নিউ ইয়র্ক বসবাস,...\nডেভেলপার: SCrApps বিভাগ: ইউটিলিটি, ফোন সেবা তারিখ আপলোড:5Jan 13\nLauncher for BlackBerry Protect - একটি লোকেটিং, ব্যাক আপ, এবং আপনার ব্ল্যাকবেরি ® স্মার্টফোনের রক্ষা করার জন্য আশ্চর্যজনক টুল আছে. এটা ব্ল্যাকবেরি ® রক্ষা হয়. এই ব্ল্যাকবেরি ® ™ PlayBook অ্যাপ্লিকেশনটি যে সন্ত্রস্ত...\nLafayette and West Lafayette Indiana Police and Fire Scanner - আপনি কি কখনও কি বিস্ময়ের উদ্রেক আপনার স্থানীয় আইন প্রয়োগকারী আপ টু? ভাল যদি আপনি LAFAYETTE বা পশ্চিম LAFAYETTE ইন্ডিয়ানা বাস, আপনি আর কোনো আশ্চর্য করতে হবে না! এই...\nJackson Mississippi Police and Fire Scanner - আপনি কি কখনও কি বিস্ময়ের উদ্রেক আপনার স্থানীয় আইন প্রয়োগকারী আপ টু? ভাল যদি আপনি জ্যাকসন মিসিসিপি বাস, আপনি আর কোনো আশ্চর্য করতে হবে না! এই অ্যাপ্লিকেশন একটি জ্যাকসন পুলিশ পরিপার্শ্ব...\nSkywarn National Hurricane Network Scanner - আপনি কি যে একটি হারিকেন আপনি অবিদিত আঁকড়ি চিন্তা হতে পারে, অথবা আপনি ঠিক কোন সম্ভাব্য হারিকেন যে আসছে উপর নজর রাখতে চান? হ্যাঁ, আপনি আর কোন আশ্চর্য করতে হবে না! এই অ্যাপ্লিকেশন একটি...\nMaryland Bay Bridge Transit Police and Upper Eastern Shore Consortium Police Fire EMS and Roads Scanner - আপনি কি কখনও কি বিস্ময়ের উদ্রেক আপনার স্থানীয় আইন প্রয়োগকারী আপ টু? ভাল যদি আপনি Talbot, Caroline, Dorchester, বা রানী Anne...


উবুন্টুতে Grub এর ব্যাকগ্রাউন্ড ইমেজ পরিবর্তন - আমাদের প্রযুক্তি\nPost by nasir khan » Sun Mar 01, 2009 9:04 pm\nগ্রাব, লিনাক্স সিস্টেমে সবচাইতে বেশী ব্যবহৃত বুটলোডার গুলির ম্যধ্যে একটি। কম্পিউটার অন করার সময় যে উইন্ডো থেকে কোন অপারেটিং সিস্টেম ওপেন করবেন সেটি নির্বাচন করতে হয় সেটিকে বুটলোডার মেনু বলে। সাধারনভাবে এটি কালো ব্যাকগ্রাউন্ডে সাদা অক্ষরে লেখা থাকে। যদি আপনি এটিতে সন্তুষ্ট থাকেন তবে টিউটোরিয়ালটি না পড়লেও চলবে । কিন্তু যদি আপনি বুটলোডার মেনুটি এডিট করে নিজের পছন্দ মত তৈরী করতে চান তবে এই লেখাটি আপনার কাজে আসবে আশা করছি।\n১. ছবি ডিজাইন করা\nযে কোন ছবি এডিট করার সফটওয়্যার ব্যবহার করে এটি তৈরী করা যায়। তবে ছবি নির্বাচনের সময় যে দুটি বিষয় লক্ষ্য রাখতে হবে। প্রথমত ছবিটির আকার যেন ৬৪০x ৪৮০ হয় এবং এটি যেন অতিরিক্ত রং এর ব্যবহার হয়েছেএমন কোন ছবি না হয় কারন Grub শুধুমাত্র ১৪-বিট রং সমর্থন করে। কারন যখন ছবিটি Grub এর উপযোগী ফরম্যাটে পরিবর্তন করা হবে তখন দেখা যাবে অনেক কিছুই ঠিক ভাবে দেখা যাচ্ছে না।\nhttp://www.gnome-look.org" onclick="window.open(this.href);return false; ওয়েব সাইটটিতে আপনি এধরনের অনেক ছবি পাবেন, সেখান থেকেও আপনি একটি বেছে নিতে পারেন।\nছবিটি এডিট করা শেষ হলে jpg, png এর মত যে কোন একটি ফরম্যাটে সেভ করে রাখুন।\n২.ছবিটি Grub এর উপযোগী করে তৈরী করা\nপ্রথমে ছবিটি GIMP (Applications >> Graphics >> GIMP Image Editor) নামের ছবি এডিট করার সফটওয়্যারটিতে ওপেন করতে হবে।\nফরম্যাট পরিবর্তন করতে হবে এভাবে\nImage >> Mode >> Indexed\nএবার একটি উইন্ডো ওপেন হবে যেখানে Generate optimum palette লেখাটি নির্বাচন করতে হবে এবং Maximum number of cocors -এ 14 লিখতে হবে। উইন্ডোটির নিচের অংশে Color dithering None নির্বাচন করুন। এবং ছবিটি কনভার্ট করুন।\nএবার File >> Save as থেকে ছবিটি সেভ করবেন .xpm ফরম্যাটে।\n৩. ছবিটি সংকুচিত করা\nছবিটির উপর মাউসের ডান বাটন চাপুন এবং Create Archive নির্বাচন করুন।\nনতুন একটি উইন্ডো ওপেন হবে যেখঅন থেকে আপনি Archive এর ধরন .gz নির্বাচন করতে হবে। সংকুচিত করার পর ফাইলটির নাম হবে <image_name>.xpm.gz এখানে <image_name> হবে ছবিটির নাম।\nবুটলোডারে ছবিটি সেট করার দুধরনের পদ্ধতি আছে, আপনি যেকোন একটি ব্যবহার করে কাজটি করতে পারবেন। প্রথম পদ্ধতিটি একটি নতুন সফটওয়্যার ইনস্টল করতে হবে এবং সেটি ব্যবহার করে ছবিটি সেট করা যাবে এবং দ্বিতীয় পদ্ধতিটি বেশী সহজ নির্দিষ্ট একটি ফোল্ডারে ছবিটি রাখতে হবে এবং এরপর একটি ফাইলে লিখে দিতে হবে যে ছবিটি কোথায় রাখা হল।\n~ Startup manager ইনস্টল করা\nStartup manager ইনস্টল করতে এখানে ক্লিক করুন।\nটারমিনাল(Applications >> Accessories >> Terminal) থেকে ইনস্টল করতে হলে লিখুন\n~ Startup Manager (System >> Administration >> StartUp Manager) ওপেন করুন। Boot options ট্যাব(প্রথম ট্যাব) থেকে Show bootloader menu নির্বাচন করুন।\nএবার Appearance ট্যাব থেকে Manage bootloader themes বাটনে ক্লিক করুন। এবার যে উইন্ডোটি ওপেন হবে সেখান থেকে Add বাটনে ক্লিক করে সেভ করা কম্প্রেসড ফাইলটি নির্বাচন করে দিন।\nClose বাটন চেপে বেরিয়ে এসে use background image for bootloader menu নির্বাচন করতে হবে । কম্পিউটার রিস্টর্ট করুন । এখন থেকে আপনি Grub -এ নতুন ছবিটি দেখতে পাবেন।\nAlt+F2 একসাথে চাপুন, Run Application নামে একটি উইন্ডো ওপেন হবে। সেখানে gksu nautilus লিখে Run বাটন চাপলে আপনার পাসওয়ার্ড জানতে চাওয়া হবে সঠিক ভাবে পাসওয়ার্ড লিখলে একটি ফাইল ব্রাউজার উইন্ডো ওপেন হবে। বাম দিকের সাইড প্যানেল থেকে File System নির্বাচন করুন। এবার boot >> grub ফোল্ডারটি ওপেন করে সেখানে themes নামে একটি ফোল্ডার তৈরী করুন। এই ফোল্ডারে আপনি একটু আগে তৈরী করা <image_name>.xpm.gz ফাইলটি রাখবেন।\ngrubফোল্ডারে menu.lst নামে একটি ফাইল আছে সেখানে নিচের লেখাটুকু কপি করে পেস্ট করে দিতে হবে।\nএখানে <image_name> এর জায়গায় ছবিটির নাম হবে। যেমন ছবিটির নাম যদি ubuntu হয় তবে <image_name> এর জায়গায় ubuntu লিখতে হবে।\nছবি সহ বিস্তারিত এখানে http://nasir8891.googlepages.com/grub_theme\nLast edited by স্বপ্নচারী on Sun Mar 01, 2009 9:41 pm, edited3times in total.\nReason: img ট্যাগ সংযুক্ত করা হলো\nPost by nasir khan » Sun Mar 01, 2009 9:06 pm\nআমি ছবি গুলির লিংক দেবার পরও দেখা যাচ্ছে না কেন?


কুড়িগ্রামের রৌমারীতে পুলিশ কনস্টেবলের আত্মহত্যা\nদুর্নীতির মামলায় সাবেক এমপির ৭ বছরের কারাদণ্ড\nইউরোপে ছড়িয়ে পড়ছে মাংকিপক্স\nআমরা হারিনি, বাঙালি জাতি হেরে যেতে পারে না : অর্থমন্ত্রী\nপ্রেমিকার আপত্তিকর ছবি ছড়ানোর হুমকি, গ্রেপ্তার ১\nকক্সবাজারে আরও এক পর্যটকের মৃত্যু,কথিত স্ত্রী গ্রেফতার\nরেলের ৫ কর্মচারিকে বদলি, স্টেশন মাস্টারকে শোকজ\nশনিবার যেসব এলাকায় গ্যাস সরবরাহ বন্ধ থাকবে\nক্রেডিট কার্ড জালিয়াত চক্রে হ্যাকার ও ব্যাংক কর্মকর্তা\nকলেজে শিক্ষার্থীদের স্মার্টফোন নিয়ে প্রবেশে নিষেধাজ্ঞা\nএক ছেলের জন্য দুই দল ছাত্রীর চুলোচুলি!\nকুসিক নির্বাচন : বিএনপি থেকে পদত্যাগ করলেন মনিরুল হক\nদোকানের ভেতর নিয়ে স্কুলছাত্রীকে যৌন নিপীড়ন\n৭ দিনে ১৩ স্কুলছাত্রী উধাও!\n২৮ মার্চ, ২০২২ ২১:৪৯\nকুড়িগ্রামের রৌমারীতে নিজ বাড়িতে গলায় ফাঁস দিয়ে আব্দুর রহিম নামে এক পুলিশ কনস্টেবল আত্মহত্যা করেছেন। সোমবার বিকেল চারটার দিকে নিজ শয়নকক্ষের পাশে গোলাঘরে ধরণার সাথে গলায় রশি পেঁচিয়ে আত্মহত্যা করেন তিনি। আব্দুর রহিম উপজেলার বন্দবের ইউনিয়নের দক্ষিণ টাপুরচর গ্রামের মৃত দেলোয়ার হোসেনের ছেলে। তিনি জামালপুর সদর থানার ২নং পুলিশ ফাঁড়িতে কর্মরত ছিলেন।\nগত ১৮ মার্চ তিনি ২৮ দিনের ছুটি নিয়ে রৌমারীর গ্রামের বাড়িতে আসেন।\nনিহত পুলিশ কনস্টেবলের স্ত্রী সাবিনা ইয়াসমিন শিল্পী নিউজ টোয়েন্টি ফোরকে জানান, তার স্বামী মানসিকভাবে অবসাদগ্রস্ত ছিলেন। পরিবারের কাউকে না জানিয়ে তিনি ধানচাল রাখার ঘরের ভেতর আত্মহত্যা করেন। নিহত পুলিশ কনস্টেবল আব্দুর রহিমের সংসারে তিন কন্যা সন্তান রয়েছে। প্রায় ১৮ বছর ধরে তিনি পুলিশে কর্মরত ছিলেন।\nঘটনার সত্যতা নিশ্চিত করে রৌমারী থানার অফিসার ইনচার্জ মুনতাসির বিল্লাহ জানান, পারিবারিক সূত্রে মানসিক অবসাদগ্রস্ত হয়ে আত্মহত্যা করেছেন বলে প্রাথমিকভাবে জানা গেছে। ঘটনাস্থলে সাব ইন্সপেক্টর আনছার আলীসহ একটি টিমকে পাঠানো হয়েছে। তারা মরদেহ উদ্ধারের পর সুরৎহাল শেষে থানায় নিয়ে আসলে মঙ্গলবার (২৯ মার্চ) ময়নাতদন্তের জন্য কুড়িগ্রামে প্রেরণ করা হবে।\nপরীক্ষায় পাস করানোর নিশ্চয়তা দিতেন তারা\nআলিঙ্গনের স্বাস্থ্যগত উপকারিতা\nকাজ পর্নো ভিডিও দেখা, বেতন ঘন্টায় দেড় হাজার টাকা\n'তেলের দাম আরও বাড়বে'


কেন্দ্রীয় বাজেট ২০২০ !! - Naya Thahor\nHome / জাতীয়-খবর / কেন্দ্রীয় বাজেট ২০২০ !!\nকেন্দ্রীয় বাজেট ২০২০ !!\nফেব্রুয়ারী ০১, ২০২০ 0\nনতুন দশকের প্রথম বাজেটে ১৬ পয়েন্ট অ্য়াকশন প্ল্য়ান পেশ হচ্ছে ২০২০-২১ অর্থবর্ষের পূর্ণাঙ্গ বাজেটে। সংসদে তা পেশ করছেন কেন্দ্রীয় অর্থমন্ত্রী নির্মলা সীতারমন। গতবছরে লোকসভা নির্বাচনে জয় পাওয়ার পর ক্ষমতায় এসে বাজেট পেশের পর এই সরকারের আমলে দ্বিতীয় দফায় এবারই প্রথম বাজেট পেশ করছে কেন্দ্রের নরেন্দ্র মোদী সরকার। দেশের অর্থনীতি অধঃগতিতে। এমনই অভিযোগ বিরোধী থেকে শুরু করে অর্থনৈতিক বিশেষজ্ঞদের একাংশের। ধুঁকছে জিডিপি, বেহাল কর্মসংস্থানের হার। এই অবস্থা থেকে কীভাবে আলোর পথে দেশের অর্থনীতিকে নিয়ে যেতে পারে সরকার, সেটাই সবচেয়ে বড় চ্যালেঞ্জ। একনজরে দেখে নেওয়া যাক বাজেটের সমস্ত গুরুত্বপূর্ণ খুঁটিনাটি।\nসংসদে অর্থমন্ত্রী নির্মলা সীতারমন পড়ে চলেছেন তাঁর বাজেট---\n২০১৪-১৯ সালের মধ্য়ে আমরা অর্থনীতিতে অনেক সংষ্কার করেছি। একেবারে তৃণমূল স্তর থেকে অর্থনীতির উন্নতির চেষ্টা করা হয়েছে মোদী সরকারের আমলে।\nজিএসটি আমাদের সময়ে হয়েছে। আমরা এটা চালু করতে পেরেছি মহান নেতা অরুণ জেটলির নেতৃত্বে। তিনি আমাদের মধ্যে নেই। আমি তাঁকে শ্রদ্ধা জানাই। কেন্দ্র-রাজ্য সমন্বয়ের কথা বলে তিনি সিদ্ধান্ত নেন। সংকীর্ণ রাজনীতির ঊর্ধ্বে উঠে ভারতের উন্নতির চেষ্টা করা হয়েছে। এতে কেন্দ্র-রাজ্য দুই পক্ষেরই আখেরে লাভ হয়েছে। নানা ক্ষেত্রে বাধা দূর হয়েছে। দুর্নীতি কমেছে। এবং অনেক কম কর দিতে হচ্ছে, লাভ বেড়েছে।\nজিএসটি রেট কমার ফলে প্রতিটি ঘরের খরচ ৪ শতাংশ কমেছে। এবং তা সম্ভব হয়েছে আমাদের সরকারের জন্য।\nআয়করের সরলীকরণ করার ফলে ৬০ লক্ষ নতুন আয়করদাতা যুক্ত হয়েছে। ৪০ কোটি ফাইল জমা পড়েছে। ৫ কোটি ই ফাইল জমা পড়েছে। অনেক বেশি করে মানুষকে কর ব্যবস্থার আওতায় আনা সম্ভব হয়েছে।\nবিশ্বজনীন অর্থনৈতিক অধঃগতি চললেও আমরা যেভাবে অর্থনীতিকে ঢেলে সাজানোর কাজ করেছি তা অবশ্যই গ্রহণযোগ্য। আমরা সকলের জন্য স্বাস্থ্য, চাকরি ও বাসস্থানের কথা ভেবে এগিয়ে চলেছি। যুবসমাজের উৎসাহ প্রশংসনীয়।\nসরকারের ধার ২০১৪ সালে ৫২ শতাংশ ছিল তা ২০১৯ সালে কমে ৪৮ শতাংশে নেমে এসেছে। 11:17 AM FEB 1,2020 এগোচ্ছে ভারত\n৬ কোটির বেশি কৃষককে প্রধানমন্ত্রী কৃষি বিকাশ যোজনার\nঅধীন আনা সম্ভব হয়েছে। গ্রাম সড়ক যোজনার ফলে কৃষকদের আয় বেড়েছে। কৃষিতে আরও প্রযুক্তির ব্যবহার করে ফসল বাড়ানোর পথে এগোচ্ছি আমরা। এর জন্য ১৬টি অ্যাকশন পয়েন্ট রয়েছে।\n১০০ টি জল সঙ্কটে ভোগা জেলার জন্য আমরা বিশেষ উদ্যোগ নিয়েছি। এই বাজেটে প্রস্তাব দিচ্ছি ২০ লক্ষ কৃষককে সোলার পাম্প দেওয়ার জন্য। আরও ১৫ লক্ষ কৃষককে পরের ধাপে দেওয়া হবে। এর মাধ্যমে কৃষকদের প্রভূত সুবিধা হবে। কারও অকৃষিযোগ্য জমি থাকলে সেটা পাওয়ার গ্রিডের জন্য ব্যবহার করা হবে। এতে কৃষক আয় করতে পারবে।\nসারা দেশে কোল্ড সাপ্লাই চেন তৈরিতে ভারতীয় রেল পিপিপি মডেলে রেলের মাধ্যমে সারা দেশে পৌঁছে দেওয়া হচ্ছে।\nকৃষি উড়ান চালু হবে শুধু দেশের জন্য নয়, সারা দেশের জন্য। হর্টিকালচার সেক্টরেও আমরা অনেকটা এগিয়েছি। অর্গানিক বাজারকেও আরও শক্তিশালী করে তোলা হবে।\nদুধ তৈরির লক্ষ্যমাত্রা ৫৩ লক্ষ মেট্রিক টন থেকে বাড়িয়ে ১০৮ লক্ষ মেট্রিক টন করার লক্ষ্যমাত্র নিয়েছে এই সরকার ২০২০ সালের মধ্যে।\n২ লক্ষ টন ফিশারি উফপাদনের লক্ষ্যমাত্রা নিয়েছে এই সরকার। গ্রামীণ জনসংখ্যা যারা মূলত উপকূলবর্তী এলাকায় থাকে তাদের আরও সুবিধা করে উদ্য়োগ নিচ্ছে সরকার।\nজল ও শৌচালয়ের উন্নতি সাধন উন্নত ভারতের জন্য জরুরি। এই সরকার সেদিকেই এগোচ্ছে। স্বাস্থ্যক্ষেত্রেও আমরা এগিয়েছি। ফিট ইন্ডিয়া মুভমেন্ট জনচেতনা বাড়িয়েছে। স্বচ্ছ ভারত মিশন, জলজীবন মিশন এই ভাবনাকে গতি দিয়েছে। আগামিদিনে টিয়ার ২ ও টিয়ার ৩ শহরে আরও হাসপাতাল তৈরি হবে। এবং সেজন্য বাজেটে পিপিপি মডেলের প্রস্তাবনা রাখা হয়েছে।\n২০২৫ সালের মধ্যে টিবি নির্মূলের লক্ষ্যমাত্রা নিয়ে এগোচ্ছে আমাদের সরকার। ৪৬০০ কোটি টাকা প্রধানমন্ত্রী জন আরোগ্য যোজনায় দেওয়া হয়েছে।\n২০৩০ সালের মধ্য়ে ভারত সবচেয়ে বেশি কর্মী তৈরি হবে। তাদের দিকে তাকিয়ে বিভিন্ন ডিগ্রি ডিপ্লোমা কোর্স চালু হচ্ছে। বিভিন্ন স্থানীয় সরকারি জায়গায় ইন্টার্নশিপের সুযোগ থাকবে স্থানীয় ইঞ্জিনিয়ারদের জন্য। অন্তত ১ বছরের জন্য সরকারের সঙ্গে সংযুক্ত হওয়ার সুযোগ থাকবে।\nএর পাশাপাশি বেশকিছু অনলাইন প্রোগ্রাম শুরু হচ্ছে। বেশ কিছু ইনস্টিটিউটকে এর সঙ্গে যুক্ত করা হচ্ছে। হায়ার এডুকেশন সেন্টার তৈরি হচ্ছে। পুলিশ, সাইবার সায়েন্সের জন্য বিশেষ প্রোগ্রাম তৈরি হচ্ছে।\nএই বাজেট বর্ষে ৩ হাজার কোটি টাকা স্কিল ডেভেলপমেন্টে আমাদের সরকার খরচ করবে।\nদেশের প্রতিটি জেলাকেই এক্সপোর্ট হাব করার লক্ষ্যমাত্রা নিয়ে এগোচ্ছে কেন্দ্র সরকার। ইতিমধ্যে সারা দেশে পরিকাঠামো সংষ্কারের তৈরির পথে আমরা এগিয়েছি।\nজাতীয় সড়কের উন্নতিতে আমরা ব্রতী হয়েছি। আরও ৬ হাজার কিলোমিটার সড়ক ২০২৪ সালের মধ্যে করার প্রস্তাব রাখা হচ্ছে। রেলের অপারেটিং রেশিও নগণ্য। ফলে রেলের পাশের জমিগুলিকে ব্যবহার করার চেষ্টা হবে। পিপিপি মডেলে ব্যবহার করে রেলের উন্নতি হবে। আরও তেজস ট্রেন চলবে। মুম্বই লাইন, বেঙ্গালুরুর রেল প্রোজেক্টের কাজ চলছে।\nএই সরকার ঘরে ঘরে বিদ্যুৎ পৌঁছে দিয়েছে। সমস্ত রাজ্য ও কেন্দ্রশাসিত অঞ্চলগুলিতে স্মার্ট মিটার বসানো হবে। এতে ভোক্তাদেরও লাভ হবে।\nগ্রামে গ্রামে ডিজিটাল সংযোগ পৌঁছে দেওয়া হবে। অপটিক্যাল ফাইবার পৌঁছে দেওয়া হবে ১ লক্ষ গ্রাম পঞ্চায়েতে। গ্রামে গ্রামে সরকারি ক্ষেত্রগুলিতে ডিজিটাল সংযোগ নিরবিচ্ছিন্ন করা হবে।\nকোয়ান্টাম প্রযুক্তি অনেক বড় হয়ে দেখা দিয়েছে। ফলে ৮ হাজার কোটি টাকা আগামী পাঁচ বছরে কোয়ান্টাম প্রযুক্তুতে সরকার বিনিয়োগ করতে চলেছে। যা সারা বিশ্বের মধ্যে তৃতীয় বৃহত্তম।\nবেটি বাঁচাও বেশি পড়াও দারুণ সাফল্য পেয়েছে। প্রাথমিক স্তরে তা ছেলেদের ছাপিয়ে গিয়েছে। মাধ্যমিক এমনকী উচ্চ মাধ্যমিক স্তরেও মেয়েরা এর উপকার পেয়েছে।\nসেপ্টিক ট্যাঙ্কের ম্যানুয়াল সংষ্কার হবে না। এই সরকার নয়া প্রযুক্তি নিয়ে আসছে। কাউকে এই কাজে ম্যানুয়ালি নিযুক্ত করা হবে না বলে অর্থমন্ত্রী নির্মলা সীতারমন বলেছেন।\nএসসিদের জন্য বাজেটে ৮৫ হাজার কোটি টাকা বরাদ্দ করা হয়েছে। উপজাতিদের জন্য ৫৩ হাজার ৭০০ কোটি বরাদ্দ করা হচ্ছে বাজেটে।\nদেশের পাঁচটি আর্কিওলজিক্যাল স্থানকে আইকনিক স্থান হিসাবে তুলে ধরা হবে ও মিউজিয়াম তৈরি হবে। সেগুলি উত্তরপ্রদেশ, গুজরাত, অসম ও তামিলনাড়ুতে রয়েছে।\nপরিবেশ সংষ্কারে এই সরকার এগিয়ে এসেছে। বিশ্বজনীন নানা বৈঠকে ভারত নানা পদক্ষেপের কথা জানিয়েছে। দেশজুড়ে নানা পদক্ষেপ করা হয়েছে। পুরনো থার্মাল প্ল্যান্টে যেখানে কার্বন নিঃসরণ বেশি হয় তা বন্ধ করা হচ্ছে। বড় শহরে যেখানে জনসংখ্যা বেশি সেখানে গাছ যাতে আরও বসানো যায় সেজন্য প্রচেষ্টা করা হচ্ছে। দিল্লির মতো দূষণ কমাতে ৪ হাজার কোটি টাকার বেশি বরাদ্দ করার লক্ষ্যমাত্রা ধরা হয়েছে।\nকৃত্রিম বুদ্ধিমত্তায় ভর করে প্রযুক্তিতে ভর করে আমরা এগোব। ২০২২ সাল ভারতের ৭৫ তম স্বাধীনতা বর্ষ। সেবছর আমরা জি২০ সম্মেলন ভারতে করব।\nনতুন কেন্দ্রশাসিত অঞ্চল জম্মু-কাশ্মীর ও লাদাখের উন্নতিতে সরকার সচেষ্ট। ফলে এবারের বাজেটে কাশ্মীরকে ৩০ হাজার ৭০০ কোটি টাকা ও লাদাখের জন্য ৫৯০০ কোটি টাকা বরাদ্দ করা হয়েছে।\nএলআইসি বা জীবন বীমার একটি অংশ বিক্রির প্রস্তাব রেখেছে কেন্দ্র সরকার। যা নিয়ে সংসদে বিরোধিতার রোল ওঠে ঘোষণার পরই।\nএক লক্ষ থেকে বাড়িয়ে ডিপোজিট ইনস্যুরেন্স কভারেজ ৫ লক্ষ টাকা করা হয়েছে এই বাজেটে।\n(বাজেট বক্তৃতা চলছে)


মোটা মোটা কোন পার্শ্ব প্রতিক্রিয়া এবং রিবাউন্ড জন্য ফ্যাট বারার প্রাকৃতিক ওজন কমানোর কফি\nবড় ইমেজ : মোটা মোটা কোন পার্শ্ব প্রতিক্রিয়া এবং রিবাউন্ড জন্য ফ্যাট বারার প্রাকৃতিক ওজন কমানোর কফি\n80, 000 পিসিএস / মাস\nওজন কফি হারান\nসেরা ভাগ সবুজ Coffe ওজন কমানোর সম্পূরকসমূহ\nপ্রাকৃতিক হ্রাস ওজন কফি কোন সাইড প্রভাব এবং রিবাউন্ড শ্রেষ্ঠ ভেষজ ওজন ক্ষতি কফি\nএটা প্রথাগত কফি মিশ্রিত করা হয় ক্ষুধা-বিস্মৃতির ঘাস, griffonia সরলীকৃত বস্তু, প্রাকৃতিক উদ্ভিদ চায়ের, যা ঐতিহ্যগত স্লিমিং ঔষধ সঙ্গে 100% বিশুদ্ধ হর্ল নিষ্কাশন সঙ্গে মিশ্রিত করা হয়।\nএই কফি ক্লিনিকাল এবং বৈজ্ঞানিক গবেষণা দেখান যে এটি একটি বিশুদ্ধরূপে প্রাকৃতিক, স্বাস্থ্যকর এবং নিরাপদ সৌন্দর্য পানীয়।\n1. চর্বি বারবার;\n2. অতিরিক্ত স্টার্চ, গ্রীস, চিনি এবং সম্পর্কিত পদার্থের শোষণ নিয়ন্ত্রণ;\n3. আপনার চামড়া দৃঢ়, বিভিন্ন পুষ্টি, ভিটামিন এবং খনিজ সারাংশ সঙ্গে মসৃণ এবং সূক্ষ্ম;\n4. চর্বি অবশেষে ব্যাপকভাবে ব্লক করা\n1. বৃদ্ধি তৃপ্তি এবং ক্ষুধা ক্ষুধা;\n2. অন্ত্র ঢালু এবং অন্ত্রের সিস্টেম পরিষ্কার করার জন্য intestines মসৃণকরণ;\n3. শরীরের পানি হ্রাসের পরিবর্তে নির্দেশিত তেল ও চর্বি কমানো।\nউপাদানের: ক্ষুধা-বিস্মৃতির ঘাস, গ্রিফোনিয়া সরলীকরণ, অপ্রচলিত তিক্ত কমলা পি। ই চায়ের, এবং তাত্ক্ষণিক কফি\nকেবলমাত্র স্থূলতা, প্রাক-ফ্যাটযুক্ত চর্বি এবং 18-60 বছর বয়সী বয়সে ফিট রাখতে চান।\n1. কার্ডিওভাসকুলার রোগ এবং স্ট্রোকের সাথে মানুষ।\n2. গর্ভাবস্থায় বা স্তন্যদান নারী\nব্যবহার: 1 ব্যাগ / দিন\nসংগ্রহস্থল: airproof, ছায়াময় এবং শুষ্ক অবস্থার মধ্যে স্থান। শিশুদের নাগালের বাইরে রাখুন।\n1, আমরা বৃহৎ পরিমাণ ভিত্তিতে OME অর্ডার গ্রহণ করি, যদি আপনি আমাদের স্বপ্ন সূত্র দিয়ে আপনার নিজস্ব ব্র্যান্ড নির্মাণ করতে চান, আমরা আপনার সেরা পছন্দ।\n2, আধা সমাপ্ত পণ্য / কাঁচামাল সরবরাহ: আমরা আধা-সমাপ্ত স্লিমিং পণ্য এবং কাঁচামাল সরবরাহ। সর্বনিম্ন মূল্য এবং সর্বোচ্চ মানের নিশ্চিত।\nকফি ডায়েট ওজন কফি- সাঁতার কাটা কফি\nশ্রেষ্ঠ ওজন কফি- সাঁতার কফি কফি\n1. 100% প্রাকৃতিক এবং মূল\n2. মাসে 8 থেকে ২0 পাউন্ড হারাবেন\n3. পার্শ্ব প্রতিক্রিয়া মুক্ত\nপ্রাকৃতিক হ্রাস ওজন কফি প্রচলিত কফি মিশ্রিত হয় হাঙ্গার-ভলিউমিয়াম গ্রাস, Griffonia Simplicifolia ন্যাশনাল উদ্ভিদ চায়ের সঙ্গে মিশ্রিত করা, আপনি একটি নিরাপদ এবং দ্রুত ভাবে, 30 দিনের মধ্যে 30lbs বন্ধ ওজন হারাতে সাহায্য।\nনেতিবাচক ওজন কফি নেভিগেশন ক্লিনিকাল এবং বৈজ্ঞানিক গবেষণায় এটি একটি বিশুদ্ধরূপে প্রাকৃতিক, স্বাস্থ্যকর এবং নিরাপদ slimming সৌন্দর্য পানীয় যে দেখানো হয়েছে। শুধু একটি ব্যাগ নিতে দৈনিক, আপনার ফিটনেস লক্ষ্য অর্জনের পথ বরাবর মহান চকচক করা কফি ভোগ!\n1. ক্রমবর্ধমান satiety এবং ক্ষুধা ক্ষুধা\n2. অন্ত্র ঢেলে এবং অন্ত্রের সিস্টেম পরিষ্কার করার জন্য intestines মসৃণকরণ\n3. শরীরের পানি হ্রাসের পরিবর্তে নির্দেশিত তেল ও চর্বি কমানো\nস্পেসিফিকেশন: 10g * 12bag\nনির্দেশাবলী: প্রথাগত তাত্ক্ষনিক কফি হিসাবে পরিবেশন\nউপযুক্ত বয়স: 18-60 বছর বয়সী\nসাবধানতা: গর্ভবতী বা স্তন খাওয়ানো মহিলাদের, কার্ডিওভাসকুলার রোগ এবং স্ট্রোক রোগীদের জন্য নয়।\nসংগ্রহস্থল: airproof, ছায়াময় এবং শুষ্ক অবস্থায় স্থান\nউপাদানের: ক্ষুধার-বিলুপ্তি ঘাস, গ্রিফোনিয়া সিম্প্লিসিফোলিয়া, অনাবৃত বিটার অরেঞ্জ পি এ ই। তাত্ক্ষনিক\nওজন কফি হ্রাস উপকারিতা:\n1. ওজন কফি হারান চীনা জিএমপি কারখানা সরবরাহ থেকে এবং উচ্চ মানের, কম পাইকারি দাম তৈরি।\n2. ওজন কফি হারান মাত্র কয়েক দিনের মধ্যে ওজন হারানোর আশ্চর্যজনক প্রভাব, কোন পার্শ্ব প্রতিক্রিয়া এবং পুনর্জন্ম।\n3. আমরা কফি সমাপ্ত প্যাকেজ, গুঁড়া রাশ materianl, এছাড়াও বিনামূল্যে প্যাকিং নকশা সঙ্গে ই এম সেবা, যা আপনি খুব ভাল মুনাফা দিতে পারেন slimming প্রদান।\nপণ্যের নাম প্রাকৃতিক হ্রাস ওজন কফি কোন সাইড প্রভাব এবং রিবাউন্ড শ্রেষ্ঠ ভেষজ ওজন ক্ষতি কফি\nতরবার ওজন কফি হারাবেন\nপণ্য ফরম ওজন হ্রাস কফি\nসবিস্তার বিবরণী 10g * 12bag\nওপকরণ ক্ষুধার-বিলুপ্তি ঘাস, গ্রিফোনিয়া সিম্প্লিসিফোলিয়া, আপেক্ষিক বিটার অরেঞ্জ পি। ই এক্স। তাত্ক্ষনিক\nনোট ব্যবহার করুন 1 ব্যাগ / দিন আগে বা ব্রেকফাস্ট পরে\n2.Q: অর্ডার দেওয়ার আগে কি আমি একটি নমুনা পেতে পারি?\n3.Q: পেমেন্টের শর্তাবলী আপনি কি অফার করেন?\nভেষজ slimming কফি


করোনা: সংক্ষিপ্ত ভাবে সৈয়দপুর প্রশাসনের স্বাধীনতা দিবস উদযাপন – Nilphamari News24\nনীলফামারীতে গৃহবধূর লাশ উদ্ধার, আটক স্বামী\nসোমবার, জুন 01, 2020\nকরোনা: সংক্ষিপ্ত ভাবে সৈয়দপুর প্রশাসনের স্বাধীনতা দিবস উদযাপন\nPosted on মার্চ 26, 2020 মার্চ 26, 2020 Author Zahidul Hasan Zahid\tComment(0)\nজাহিদুল হাসান জাহিদ: নীলফামারীর সৈয়দপুর উপজেলা প্রশাসনের আয়োজনে ২৬শে মার্চ মহান স্বাধীনতা দিবস উদযাপন করা হয়েছে।\nকরোনাভাইরাসের প্রভাবের কারণে সংক্ষিপ্ত আকারে সরকারি ভাবে দিবসটি পালন করা হয়।\nবৃহস্পতিবার (২৬ মার্চ)সকাল ৮টায় সৈয়দপুর উপজেলা পরিষদ চত্বরে জাতীয় পতাকা উত্তোলন ও জাতীয় সংগীত পরিবেশনের মাধ্যমে দিবসটি পালন করা হয়।\nজাতীয় পতাকা উত্তোলন করেন, সৈয়দপুর উপজেলা পরিষদের চেয়ারম্যান মো.মোখছেদুল মোমিন,উপজেলা নির্বাহী অফিসার মো.নাসিম আহমেদ, থানা ইনচার্জ(ওসি)আবুল হাসানাত খান।\nএসময় আরো উপস্থিত ছিলেন উপজেলা ভুমি সহকারী অফিসার পরিমল কুমার সরকার, পল্লী উন্নয়ন অফিসার আল মিজানুর রহমান, ওএস মো.শামিম,ইন্টারন্যাশনাল স্কুলের অধ্যক্ষ মো.শাবাহাত আলী সাব্বু প্রমুখ।\nওইসময় জাতীয় সংগীত পরিবেশন করেন সৈয়দপুর ইন্টারন্যাশনাল স্কুলের শিক্ষক বৃন্দ।\nমরণব্যাধি করোনাভাইরাসের প্রার্দুভাবের প্রভাবে সারা বিশ্ব এখন ভীতসন্ত্রস্ত। এই মরণব্যাধি করোনাভাইরাসের প্রভাব বাংলাদেশেও দেখা দিয়েছে।মরণব্যাধি করোনা প্রতিরোধের ব্যবস্থা হিসাবে গোটা দেশ অলিখিত ভাবে লক ডাউন চলছে।এজন্য সরকার ২৬শে মার্চ মহান স্বাধীনতা দিবসের সকল আনুষ্ঠানিকতা নিষিদ্ধ করা হয়েছে । শুধু সরকারি ভাবে দিবসটি উপজেলা প্রশাসন সংক্ষিপ্ত আকারে পালন করে।\nটাইগারদের ঐতিহাসিক জয়ের সাক্ষী হলেন প্রধানমন্ত্রী\nPosted on আগস্ট 30, 2017 Author রুদ্র\nনীলফামারীনিউজ, ডেস্ক রিপোর্ট- এবার টাইগারদের ঐতিহাসিক জয়ের সাক্ষী হলেন প্রধানমন্ত্রী শেখ হাসিনা। মিরপুর শেরে বাংলা জাতীয় স্টেডিয়ামে উপস্থিত হয়ে টাইগারদের খেলা উপভোগ করেন তিনি। বুধবার (৩০ আগস্ট) দুপুরে ঢাকা টেস্টের তৃতীয়দিনে অস্ট্রেলিয়ার বিপক্ষে খেলছে বাংলাদেশ। দুপুরে প্রধানমন্ত্রী কার্যালয় থেকে সরাসরি মিরপুরে শেরে বাংলা ক্রিকেট স্টেডিয়ামে যান শেখ হাসিনা। তখন ঢাকা টেস্টের শেষ ইনিংসে জয়ের লক্ষ্যে […]\nডোমারে ছাগল খুঁজতে গিয়ে অটোরিক্সার ধাক্কায় গৃহবধুর মৃত্যু !\nPosted on অক্টোবর 15, 2017 Author আকাশ মহিবুল্লাহ্\nনীলফামারীনিউজ, ডোমার অফিস- নীলফামারীর ডোমারে রাস্তায় ছাগল খুঁজতে গিয়ে অটো-বাইকের ধাক্কায় স্বপ্না বেগম (২৮) নামের এক গৃহবধুর মৃত্যু হয়েছে। নিহত স্বপ্না বেগম উপজেলার উত্তর মটুকপুর গ্রামের হাবিবুর রহমানের স্ত্রী। রবিবার দুপুরে উপজেলার বোড়াগাড়ী-পাঙ্গাচৌপথী সড়কের চল্লিশপীর মাজার সংলগ্ন স্থানে একটি অটো-বাইক তাকে ধাক্কা দেয়। এতে ঘটনাস্থলেই তার মৃত্যু ঘটে। প্রত্যক্ষদর্শীরা জানান, দুপুরে চল্লিশপীর এলাকায় স্বপ্না বেগম […]\nসৈয়দপুরে উচ্চ বিদ্যালয়কে জাতীয়করণের দাবীতে মানববন্ধন\nPosted on আগস্ট 8, 2016 Author রুদ্র\nনীলফামারীনিউজ, স্টাফ করেসপন্ডেন্টঃ সৈয়দপুর পাইলট উচ্চ বিদ্যালয়কে জাতীয়করণের দাবীতে মানববন্ধন কর্মসূচী পালন করা হয়েছে। সোমবার শহরের বঙ্গবন্ধু সড়কে ঘন্টাব্যাপী মানববন্ধন কর্মসূচী পালন করে বিদ্যালয়ের শিক্ষক-শিক্ষার্থীসহ সর্বস্তরের মানুষ। ১৯০৬ সালে প্রতিষ্ঠিত এ বিদ্যালয়টি উত্তরাঞ্চলের ঐতিহ্যবাহী শিক্ষা প্রতিষ্ঠান। এ প্রতিষ্ঠান থেকে পাশ করা অনেক শিক্ষার্থী এখন সরকারের উচ্চ পর্যায়ে কর্মরত রয়েছেন। গত বছর জাকজমকভাবে এ প্রতিষ্ঠানটির ১১০ […]\nসৈয়দপুর বিমানবন্দরের বদলে যাওয়া দিনের গল্প!\n২৪ ঘণ্টায় দেশে করোনা আক্রান্ত কারো মৃত্যু হয়নি, নতুন আক্রান্ত ৫\nনীলফামারীর ডিমলায় তরুণদের... posted on May 26, 2020\nরংপুরে ঈদ আনন্দে মদ খেয়ে... posted on May 27, 2020


A hard liner organisation in PoK is trying to infiltrate in India - Anandabazar\nA hard liner organisation in PoK is trying to infiltrate in India\n২৭ সেপ্টেম্বর, ২০১৯, ০৪:১০:৫৮\nশেষ আপডেট: ২৭ সেপ্টেম্বর, ২০১৯, ০৫:৩৫:৫৪\nনিয়ন্ত্রণরেখা লঙ্ঘন করে ভারতে ঢোকার ছক কষছে পাক কট্টরপন্থীরা!\nপাক অধিকৃত কাশ্মীরের একটি কট্টরপন্থী দলের সদস্যরা নিয়ন্ত্রণরেখা ভেঙে ভারতে ঢোকার পরিকল্পনা করছেন বলে সংবাদসংস্থা রয়টার্সের দাবি। শুক্রবার রাষ্ট্রপুঞ্জে ভারতের প্রধানমন্ত্রী নরেন্দ্র মোদী এবং পাক প্রধানমন্ত্রী ইমরান খান দু’জনেই বক্তৃতা করবেন। ইমরান সেখানে আন্তর্জাতিক মহলের সামনে কাশ্মীর প্রশ্ন নিয়ে আরও এক বার সরব হবেন। তার ফল কী হয় দেখে নিয়ে নিয়ন্ত্রণরেখা টপকানোর কর্মসূচি নেওয়া হতে পারে বলে জানা গিয়েছে। ইমরান নিজে এবং পাক সেনাবাহিনী অবশ্য এমন কর্মসূচির বিরোধিতা করেছেন।\nপাক অধিকৃত কাশ্মীরের কোটলি জেলার জামাত-ই-ইসলামি নেতা হাবিব উরহমান আফাকি রয়টার্সকে বলেছেন, ‘‘আমরা রাষ্ট্রপুঞ্জের দিকে তাকিয়ে আছি। দেখছি, আন্তর্জাতিক মহল আমাদের সাহায্য করে কি না। নইলে আমরা নিয়ন্ত্রণরেখা অতিক্রম করব। সে ভাবেই প্রচার চালাচ্ছি। ২৭ তারিখের পর লড়াই শুরু হবে।’’ আফাকির দাবি, লোকমুখে এবং সোশ্যাল মিডিয়ার প্রচারে অন্তত দশ হাজার মানুষ সাড়া দিয়েছেন। তবে এ তথ্য রয়টার্স যাচাই করে দেখেনি।\nকাশ্মীর নিয়ে আন্তর্জাতিক মঞ্চে খুব সাড়া ফেলতে যে তিনি পারেননি, ইমরান নিজে সে কথা মেনে নিয়েছেন সম্প্রতি। তবে নিয়ন্ত্রণরেখা ভাঙার চেষ্টাও তিনি সমর্থন করবেন না বলে জানিয়েছেন। তিনি বলেছেন, এ কাজ করা মানে আন্তর্জাতিক সমর্থন পুরোপুরি হারানো। ‘কাশ্মীরের শত্রু’রাই এমন পথে হাঁটার কথা ভাববেন, হুঁশিয়ারি তাঁর। পাক সেনাবাহিনীরও দাবি, তাঁরা কাউকে নিয়ন্ত্রণরেখা পার করতে দেবেন না। উল্টো দিকে ভারতীয় সেনবাহিনীর মুখপাত্র রয়টার্সকে জানিয়েছেন, ও পারে সাধারণ মানুষকে উত্তেজিত করার যে চেষ্টা চলছে, সে ব্যাপারে ভারত ওয়াকিবহাল। কাশ্মীরিদের ‘কামানের খাদ্য’ হিসেবে ব্যবহার করলে ফল ভাল হবে না বলে পাল্টা হুমকি দিয়েছেন তিনিও।\nশ্রীনগর থেকে নিজস্ব সংবাদদাতা জানাচ্ছেন, শুক্রবার উপত্যকায় কড়াকড়ি আরও বাড়ানো হচ্ছে। মোদী আর ইমরানের বক্তৃতায় চোখ থাকবে কাশ্মীরেরও। এ দিন শ্রীনগরের রাস্তাঘাটে মূলত তাই নিয়েই আলোচনা চলছে। তবে রাষ্ট্রপুঞ্জের বক্তৃতা থেকে বিশেষ কিছু আশা করছেন না আম কাশ্মীরি।\nকাশ্মীর বিশ্ববিদ্যালয়ের ছাত্র মুদাসির ইমরান যেমন বললেন, ‘‘রাষ্ট্রপুঞ্জে কী আর হবে? দু’দেশই নিজেদের জয়ী বলে দাবি করবে। আমাদের উপরে কড়াকড়ি কি কমবে?’’ কম্পিউটার ইঞ্জিনিয়ার মুজিব আহমেদের কথায়, ‘‘রাষ্ট্রপুঞ্জে তো এক সময় গণভোটের কথাও বলা হয়েছিল। ৭০ বছর পেরিয়ে গিয়েছে!’’ বেশির ভাগই মনে করছেন, মোদী আর ইমরান পরস্পরকে দোষারোপ করা ছাড়া আর কিছুই হবে না শুক্রবার।\nএই জাতীয় ভাবনা পাক-অধিকৃত কাশ্মীরেও কিন্তু রয়েছে। রাওয়ালকোটে সফটওয়্যার ইঞ্জিনিয়ার সুবিয়াল রশিদ যেমন বলছেন, ‘‘কাশ্মীরে কী হল, তাতে কি ইমরানের সত্যি কিছু যায় আসে?’’ সুবিয়াল নিজেই তরুণদের মধ্যে নিয়ন্ত্রণরেখা ডিঙোনোর জন্য প্রচার চালাচ্ছেন। সঙ্গে হ্যাশট্যাগ, ‘টুইটটুসুলতান’। কট্টরবাদীদের খেদ, ইমরান নাকি টুইট ছাড়া আর কিছুই করেন না!


সর্বজনের বোঝা কিছুজনের লাভ - আনু মুহাম্মদ - Anu Muhammad\nCreated: Thursday, 02 March 2017 10:56\nজনগণকে জিম্মি করে বৃহৎ সিলিন্ডার ব্যবসায়ীদের ব্যবসা বাড়ানোর জন্য দুটি ঘটনা দরকার ছিল: এক. বিভিন্ন স্থানে গ্যাসের কৃত্রিম সংকট তৈরি এবং দুই. গ্যাসের দাম বাড়ানো। দুটি কাজই করা হয়েছে। দামের বিষয়ে সিদ্ধান্ত নিতে বাংলাদেশ এনার্জি রেগুলেটরি কমিশন (বিইআরসি) নামের একটি প্রতিষ্ঠান আছে। বারবারই গণশুনানি করা হয়, শুনানিতে যা-ই প্রমাণিত হোক না কেন, সরকারের ইচ্ছেমতো গ্যাস ও বিদ্যুতের দাম বাড়ানো হয়। এবারও গণশুনানিতে প্রমাণিত হয়েছে গ্যাসের দাম বাড়ানোর কোনো যুক্তি নেই, তবু যেহেতু সরকারের ইচ্ছা, তাই আবারও গ্যাসের দাম বাড়ানো হলো। যদি সরকারের ইচ্ছাতেই দাম নির্ধারিত হয়, তাহলে এসব প্রতিষ্ঠান দিয়ে নাটক করার দরকার কী?\nগত ২৩ ফেব্রুয়ারি গ্যাসের দাম বাড়ানোর ঘোষণা দেওয়ার পরদিন বাংলাদেশ সরকারের বিদ্যুৎ, জ্বালানি ও খনিজ সম্পদ প্রতিমন্ত্রী এর পক্ষে যুক্তি দিতে গিয়ে বলেছেন, ‘বাংলাদেশে মাত্র ৩০-৩৫ লাখ গ্রাহক পাইপলাইনে গ্যাস পান। বাকি কোটি কোটি মানুষের কথাও আমাদের ভাবতে হবে।’ নিশ্চয়ই, সরকারের তো দায়িত্বই কোটি কোটি মানুষের কথা ভাবা। কিন্তু সমস্যা হলো, গ্যাসের মূল্য বৃদ্ধির কারণে এই কোটি কোটি মানুষই ক্ষতিগ্রস্ত হবে, লাভবান হবে মাত্র কিছুজন। প্রধানমন্ত্রীর উপদেষ্টা সালমান এফ রহমান বিষয়টি পরিষ্কার করেছেন। তিনি জানিয়েছেন, গ্যাসের মূল্য বৃদ্ধির কারণে বাংলাদেশে এলপিজি বা সিলিন্ডার ব্যবসার বিপুল সম্ভাবনা তৈরি হয়েছে। তিনি এখন এই ব্যবসায়ী সংগঠনের সভাপতি। বর্তমানে এলপিজি বা সিলিন্ডার ব্যবসার প্রধান অংশ বসুন্ধরা ও যমুনা গ্রুপের হাতে, আরও দেশি-বিদেশি কোম্পানি এখন যুক্ত হচ্ছে। আর এর ফলে ‘কোটি কোটি মানুষের’ কী হবে? গ্যাসের দাম বাড়লে পরিবহন ব্যয় বাড়বে, বিদ্যুতের দাম বাড়বে—এগুলোর কারণে আবার বাড়বে বাসা ভাড়াসহ অন্য সব দ্রব্যসামগ্রীর দাম, বাড়বে শিল্প-কৃষি উৎপাদন ব্যয়। যেসব ব্যবসায়ী সরকারের পৃষ্ঠপোষকতা পান, কিংবা বড় ঋণখেলাপি হলেও যাঁদের জন্য ব্যাংকের সিন্দুক সব সময় খোলা থাকে, তাঁরা বাদে সব উদ্যোক্তার জন্যই নতুন বিনিয়োগ এতে আরও কঠিন হয়ে যাবে। যাঁরা দেশের বিভিন্ন প্রান্তে কখনোই গ্যাস সংযোগ পাননি, তাঁদেরও জীবনযাত্রার ব্যয় এভাবে বাড়বে। ফলে কিছুজনের পকেট ভরবে ঠিকই, কিন্তু কাটা যাবে সর্বজনের পকেট।\nসারা দেশে আবাসিক গ্রাহকসংখ্যা ৩৫ লাখ এবং প্রতিটি পরিবারের সদস্যসংখ্যা গড়ে ৫ ধরলে গ্যাসের ওপর নির্ভরশীল মানুষের সংখ্যা দাঁড়ায় ১ কোটি ৭৫ লাখ। প্রকৌশলী কল্লোল মোস্তফা অনুসন্ধান করে লিখেছেন, ‘অনেক ক্ষেত্রেই সংযোগপ্রতি নির্ভরশীল মানুষের সংখ্যা ১০-১৫ জনও হয়। যেমন ঢাকা শহরে আশুলিয়া ও সাভার অঞ্চলের পোশাকশ্রমিকেরা যেখানে থাকেন, সেখানে একটা কমন চুলা ব্যবহার করে বহু শ্রমিকের রান্না হয়। হঠাৎ করে গ্যাসের দাম বাড়ানোর ফলে এসব স্বল্প আয়ের শ্রমিক ও নিম্নবিত্ত মানুষের ওপর তো ভীষণ চাপ পড়বে। গ্যাসের দাম বাড়ানোর সঙ্গে সঙ্গে বাড়িভাড়ায় যে বাড়তি খরচ এসব মানুষকে বহন করতে হবে, তার জন্য সরকার কি তাদের মজুরি/ বেতন বাড়ানোর দায়িত্ব নেবে?’ নেবে না। বরং এসব কথা তুললে কী রকম ভয়, ত্রাস এবং নির্যাতনের পরিবেশ তৈরি করা হয়, তার নমুনা এখনো পাওয়া যাবে।\nমন্ত্রী মহোদয় জানিয়েছেন, ‘গ্যাসের দাম যৌক্তিক ও সহনীয় পর্যায়ে রাখতে’ তাঁরা বিইআরসিকে প্রস্তাব দিয়েছিলেন। বিইআরসি যত দাম বাড়িয়েছে, সরকার থেকে তাঁরা আরও বেশি মূল্য বৃদ্ধির প্রস্তাব করেছিলেন। কারণ, এই খাতে ‘সরকার একটা বড় অঙ্কের ভর্তুকি দিচ্ছে’। ঠিকই, বড় অঙ্কের ভর্তুকি তো বছরের পর বছর চলতে পারে না! কিন্তু মন্ত্রী সাহেবের এ তথ্য শতভাগ ভুল।\nএক হিসাবে দেখা যায়, ২০১০ থেকে ২০১৫ অর্থবছরে পেট্রোবাংলা ও এর অধীন বিভিন্ন কোম্পানি রাষ্ট্রীয় কোষাগারে জমা দিয়েছে ২৫ হাজার ৮৭৫ কোটি ৩০ লাখ টাকা। এর মধ্যে ২২ হাজার কোটি টাকাই সরকার পেয়েছে সম্পূরক শুল্ক ও মূল্য সংযোজন কর, ডিএসএল বকেয়া, আয়কর, কাস্টমস শুল্ক ও রয়্যালটি বাবদ। আর কোম্পানিগুলো লাভ হিসেবে রাখতে পেরেছে ৩ হাজার কোটি টাকার বেশি। আর গত কয় বছরে দফায় দফায় গ্যাসের মূল্য বৃদ্ধি করে বাড়তি অর্থ দিয়ে গ্যাস উন্নয়ন তহবিল গঠন করা হয়েছে, যাতে এখন জমা হয়েছে প্রায় ১২ হাজার কোটি টাকা। এ ছাড়া ‘গ্যাস বিতরণকারী ছয়টি কোম্পানিও লাভে আছে। মুনাফায় শ্রমিকের অংশ (ডব্লিউপিপিএফ) এবং কর-পরবর্তী মুনাফা পরিশোধ করার পর ২০১৪-১৫ অর্থবছরে ১ হাজার ৫০০ কোটি টাকার বেশি লাভ করে কোম্পানিগুলো। দেশের একমাত্র রাষ্ট্রীয় গ্যাস অনুসন্ধান ও কূপ খননকারী প্রতিষ্ঠান বাপেক্স ২০১৪-১৫ অর্থবছর প্রায় ৬৫ কোটি টাকা লাভ করে। ওই অর্থবছর সরকারকে ৭ কোটি ৩১ লাখ টাকা লভ্যাংশ দিয়েছে বাপেক্স।’ (বণিক বার্তা, ২৫ ফেব্রুয়ারি ২০১৭)\nগ্যাসের মূল্য বৃদ্ধির সময়ে একটি বিশ্বব্যাংকীয় শব্দ ব্যবহার করছে সরকার, সেটি হলো দাম সমন্বয়। কিন্তু এই সমন্বয়ের যুক্তি গত কয়েক বছরে জ্বালানি তেলের ক্ষেত্রে শোনা গেল না। আন্তর্জাতিক বাজারে তেলের দাম তিন ভাগের এক ভাগ হওয়ার পরও জ্বালানি তেলের দাম কমানো হয়নি। এক বছরেই ১৬ হাজার কোটি টাকা মুনাফা হয়েছে সরকারের। এই মুনাফার টাকা কোথায় যাচ্ছে, তা–ও পরিষ্কার নয়।\nগ্যাস খাতের উন্নয়নের জন্য গঠিত তহবিল দিয়ে কী কাজ হচ্ছে? কেউ পরিষ্কার জানে না। উল্টো দেখা যাচ্ছে, গত ১০ বছরে কোনো উল্লেখযোগ্য অনুসন্ধান হয়নি। বরং বিনা দরপত্রে রপ্তানির বিধান রেখে চুক্তি করছে সরকার। আর বাপেক্সকে বসিয়ে রেখে তিন গুণ বেশি খরচে রাশিয়ান কোম্পানি গাজপ্রমকে দিয়ে কাজ করাচ্ছে সরকার।\nবস্তুত, জ্বালানি ও বিদ্যুৎ খাতের মূল সমস্যা এই খাত নিয়ে সরকারের নীতিগত অবস্থানের মধ্যে। জ্বালানি ও বিদ্যুৎ খাতকে ক্রমে দেশি-বিদেশি বৃহৎ কোম্পানির ব্যবসার বা মুনাফাভিত্তিক ব্যক্তিমালিকানার খাতে পরিণত করার নীতি বাস্তবায়নের কাজ চলছে দুই দশক ধরে। কোনো অর্থনৈতিক যুক্তিতে নয়, দেশের স্বার্থরক্ষার জন্য নয়, টেকসই উন্নয়নের জন্যও নয়; এই গোষ্ঠীস্বার্থ রক্ষায় ক্রমে বাংলাদেশে গ্যাস উত্তোলনে বিদেশি সংস্থার অংশীদারত্ব বাড়ানো হয়েছে, হচ্ছে। এদের কাছ থেকে দেশের প্রতিষ্ঠানের চেয়ে ১০ গুণ বেশি দামে বিদেশি মুদ্রায় গ্যাস কিনতে হয়। সেভাবেই বাংলাদেশে গ্যাস সম্পদের ওপর একক কর্তৃত্ব এখন মার্কিন কোম্পানি শেভরনের, যারা বহু বছর ভালো ব্যবসা করে এখন তা বিক্রি করে চলে যেতে চায়। তারা যে দামে এই ব্যবসা বিক্রি করছে, তার চেয়ে বেশি টাকা আমরা মাগুরছড়ার ÿক্ষতিপূরণ হিসেবে শেভরনের কাছে পাই। কোনো সরকার এই ক্ষতিপূরণ আদায়ে উদ্যোগ নেয়নি, উল্টো সরকার ‘আমাদের সক্ষমতা নাই’ বলে বলে চীনা কোম্পানির হাতে এই গ্যাস খাত হস্তান্তরের রাস্তা তৈরি করছে। বিপুল অর্থ জমা থাকলেও জাতীয় সক্ষমতা বিকাশের পথেও তৈরি করা হয়েছে নানা প্রতিবন্ধকতা।\nবিইআরসির সর্বশেষ গণশুনানিকালে আরও অনেকের সঙ্গে সেখানে উপস্থিত ছিলেন ঢাকা বিশ্ববিদ্যালয়ের শিক্ষক মোশাহিদা সুলতানা। তাঁর কথা থেকে দেশের গ্যাস কোম্পানিগুলোর মুনাফার টাকা কোথায় যাচ্ছে, সে বিষয়ে একটা ধারণা পাওয়া যায়। তিনি ফেসবুকের মাধ্যমে জানিয়েছেন, ‘গ্যাসের মূল্য বৃদ্ধির গণশুনানিতে কর্ণফুলী গ্যাস ডিস্ট্রিবিউশন কোম্পানি গ্যাসের মূল্য বৃদ্ধির যৌক্তিকতা তুলে ধরতে গিয়ে জানিয়েছিল, কোম্পানির জমা হওয়া মুনাফার টাকা মিরসরাইয়ে ভারতের জন্য নির্ধারিত ইকোনমিক জোনের অবকাঠামো নির্মাণে ব্যয় করার নির্দেশ দিয়েছে সরকার।’\nগ্যাস-বিদ্যুতের দাম বাড়ানোর সরকারি তাগিদের পেছনে আরও কারণ আছে বলে ধারণা করা যায়। সরকারের হাতে এখন অনেক ‘উন্নয়ন’ প্রকল্প। সেতু-সড়ক নির্মাণ ব্যয়ে বাংলাদেশ এখন বিশ্বে সবার ওপরে। বড় প্রকল্পগুলোতে বিশ্বের অন্যত্র সর্বোচ্চ ব্যয় বিবেচনায়ও বাংলাদেশে বাড়তি ব্যয় হচ্ছে ৫০ হাজার কোটি টাকার বেশি। এই টাকার সংস্থান তো জনগণের কাছ থেকেই হতে হবে। নতুন নতুন কর শুল্ক, নতুন ফি, পানি-গ্যাস-বিদ্যুতের মূল্য বৃদ্ধি, তেলের দাম হ্রাস না করা ইত্যাদি এরই কিছু দিক।\nসব সমীক্ষা এবং পরোক্ষ প্রমাণাদি থেকে বিশেষজ্ঞরা নিশ্চিত যে, বঙ্গোপসাগরে বিপুল পরিমাণ গ্যাস আছে। তার অনুসন্ধানে নিজেদের জাতীয় সক্ষমতা বাড়ানোর উদ্যোগ না নিয়ে সরকার একদিকে সাগরের গ্যাস রপ্তানির বিধান রেখে বিদেশি কোম্পানির সঙ্গে চুক্তি করছে, অন্যদিকে গ্যাস-সংকটের অজুহাতে সুন্দরবন–বিনাশী প্রকল্প, ভয়ংকর ঝুঁকি ও বিপুল ঋণের রূপপুর প্রকল্পের উদ্যোগ নিচ্ছে। বর্তমান আন্তর্জাতিক বাজারদরের চেয়ে কয়েক গুণ বেশি দামে বিদেশি কোম্পানির কাছ থেকে গ্যাস কেনার চুক্তি হচ্ছে। গ্যাসের দাম বাড়তে থাকলে এসব কোম্পানির জন্যও ভালো।\nএই নীতি ও দুর্নীতির রাস্তা কেবল গ্যাস-বিদ্যুতের দাম বাড়িয়ে সর্বজনের ভোগান্তিই বাড়াবে না, তার হাত থেকে দেশ ও দেশের সম্পদও কেড়ে নেবে।\n(2মার্চ 2017 তারিখে দৈনিক প্রথম আলোতে প্রকাশিত)


ছাত্রীদের ‘অতিছোট’ মিনিস্কার্টে বিব্রত স্কুল কর্তৃপক্ষ | সমাজ সংস্কৃতি | DW | 11.10.2010\nছাত্রীদের ‘অতিছোট’ মিনিস্কার্টে বিব্রত স্কুল কর্তৃপক্ষ\nলম্বায় মিনিস্কার্টগুলো এক ফুটেরও কম৷ সঠিক মাপ, ২৯ দশমিক ৫ সেন্টিমিটার৷ এত ছোট মিনিস্কার্ট পরার পর কিশোরী-তরুণীরা সদা ব্যস্ত নিচের দিক সামলাতে৷ পড়ায় মনোযোগ দেবে কখন? মোটের ওপর বিব্রত শিক্ষকরাও৷\nমিনিস্কার্ট পরে স্কুলে যেতে বারণ (ফাইল ফটো)\nবলছি যুক্তরাজ্যের স্কুলগুলোর কথা৷ মিনিস্কার্টের মিনি সাইজের কারণে ইতিমধ্যে ইয়র্কশায়ার আর সুফ্ফল্ক এর দুই স্কুলে নিষিদ্ধ হয়েছে এই পোশাক৷ ছাত্রীদেরকে বলা হয়েছে প্যান্ট পড়ে স্কুলে আসতে৷ এই সিদ্ধান্ত খানিকটা বিতর্কের জন্ম দিলেও অন্যান্য স্কুলগুলোও ভাবছে একই পথে হাঁটার৷ কারণ একটাই, দিনকে দিন ছোট আর টাইট হচ্ছে মিনিস্কার্টের ধরন৷\nঅতিছোট মিনিস্কার্ট পরিহিতাদের কারণে বিব্রত শিক্ষকরাও৷ করিডোরে, সিঁড়িতে মিনিস্কার্টের বদৌলতে ছাত্রীদের অন্তর্বাস দেখিয়ে ঘুরে বেড়ানো কাঁহাতক আর সহ্য করবেন স্কুল কর্তৃপক্ষ? দিনকয়েক আগে তাই, পের্টশায়ারের এক স্কুল অভিভাবকদের পাঠালেন চিঠি৷ তাতে লেখা, আপনার মেয়ের মিনিস্কার্টের আকৃতি এতই ছোট যে, সারাক্ষণ সে ব্যস্ত থাকে সেটাকে টেনে নিচের দিকে নামাতে৷ এ কারণে ক্লাসে মনোযোগ দিতে পারছেনা আপনার কন্যা৷\nবলাবাহুল্য, ছাত্রীদের অতি ছোট মিনিস্কার্ট পরাটা বিশেষ পছন্দ নয় অভিভাবকদেরও৷ তাই, এই চিঠিতে প্রকারান্তরে খুশি অনেক অভিভাবক৷ বরং তাঁদের ক্ষোভ, পোশাক প্রস্তুতকারী প্রতিষ্ঠান টেস্কোর উপর৷ সংস্থাটি স্কুলে পরার মিনিস্কার্টের আকার এত ছোট করেছে যে, তা সেক্সশপে বিক্রি করা উচিত বলেই মত এক অভিভাবক সিওবান ফ্রিগার্ড -এর৷ অভিভাবকদের ওয়েবসাইট নেটমামে তিনি আরো লিখেছেন, প্রাথমিক বিদ্যালয়গুলোতেও অতিছোট মিনিস্কার্টের চল বাড়ছে৷\nএ নিয়ে বিতর্কে ঘি ঢেলেছেন ডুনস এর এক স্কুলের প্রধান রবার্ট ক্যালি৷ তিনি মন্তব্য করেছেন, ছাত্রীদের অতিছোট মিনিস্কার্ট ছাত্রদের মনে অসৎ চিন্তার উদ্রেক করায়৷ তাঁর এই মন্তব্যে ক্ষুব্ধ স্কটল্যান্ডের ধর্ষণবিরোধী সংগঠন৷ তাদের দাবি, মিনিস্কার্টের কারণে ধর্ষণ হয়না, এটা ধর্ষকের কাজ৷\nসে যাই হোক, এই বিপত্তি কাটাতে উদ্যোগী হতে চায় যুক্তরাজ্যের স্কুলগুলো৷ আপাতত কৌশলে স্কার্টের ঝুল বাড়ানোর দিকেই মনোযোগ তাদের৷ বিশেষ করে স্কুলে এমন স্কার্ট চালুর উদ্যোগ চলছে যেটা সহজে গুটিয়ে উপরের দিকে ওঠানো যাবেনা৷\nকি-ওয়ার্ডস মিনিস্কার্ট, ছাত্রী, শিক্ষার্থী, অতিছোট, ধর্ষণ, ব্রিটেন, যুক্তরাজ্য, অন্তর্বাস, কিশোরী, তরুণী, আরাফাতুল ইসলাম


কাজ7বাংলা বাইবেল\nএরপর যাজক স্তিফানকে বললেন, ‘এসব কথা কি সত্যি?’\nএর উত্তরে স্তিফান বললেন, ‘ভাইয়েরা ও এই জাতির পিতাগণ, আমার কথা শুনুন৷ আমাদের পিতৃপুরুষ অব্রাহাম হারণে বসবাস করার আগে য়ে সময় মিসপতামিযাতে ছিলেন, সেই সময় মহিমার ঈশ্বর তাঁর সামনে আবির্ভূত হয়েছিলেন৷\nআর তাঁকে বলেছিলেন, ‘তুমি তোমার স্বদেশ ও স্বজনের মধ্য থেকে চলে এস, আর আমি য়ে দেশ দেখাব সেই দেশে যাও৷’\nঅব্রাহাম তখন কলদীয়ের দেশ ছেড়ে হারণে এসে বসবাস করেন৷ তাঁর বাবার মৃত্যুর পর ঈশ্বর তাঁকে সেখান থেকে এই দেশে আনলেন, য়ে দেশে এখন আপনারা বাস করছেন৷ 5\nএখানে ঈশ্বর তাঁকে কোন ভূসম্পত্তি দিলেন না, এমন কি এক ছটাক জমিও না; কিন্তু প্রতিশ্রুতি দিলেন য়ে শেষ পর্যন্ত এই দেশটা তাঁকে ও তাঁর বংশধরদের দেবেন৷ যদিও অব্রাহামের তখনও কোন সন্তান ছিল না৷\nঈশ্বর তাঁকে এই কথা বললেন, ‘তোমার বংশধরেরা বিদেশে প্রবাসী জীবন কাটাবে, তারা দাসত্ব-শৃঙ্খলে বদ্ধ হবে, আর সে দেশের লোকেরা তাদের প্রতি চারশো বছর ধরে অত্যাচার করবে৷\nতারা য়ে জাতির দাসত্ব করবে, আমি তাদের দণ্ড দেব৷’ ঈশ্বর আরো বললেন, ‘এরপর তারা সেই দেশ থেকে বেরিয়ে এসে এখানে আমার উপাসনা করবে৷’ 8\nএরপর অব্রাহামের সঙ্গে ঈশ্বর এক চুক্তি করলেন৷ এই চুক্তির চিহ্ন হল সুন্নত সংস্কার৷ এরপর অব্রাহামের একটি পুত্র সন্তান হল৷ আট দিনের দিন তিনি তার সুন্নত করালেন; সেই পুত্রের নাম ইসহাক৷ ইসহাকের পুত্র যাকোবেরও তারা সুন্নত করলেন৷ যাকোবের পুত্ররা বারোজন গোষ্ঠীর পিতা হলেন৷ 9\n‘তাদের সেই পিতাগণ য়োষেফের প্রতি ঈর্ষান্বিত হলেন৷ য়োষেফকে দাস ব্যবসাযীদের কাছে বিক্রি করা হলে তাকে মিশরে নিয়ে আসা হল, কিন্তু ঈশ্বর তাঁর সহবর্তী ছিলেন৷\nয়োষেফ সেখানে অনেক কষ্ট পেয়েছিলেন; কিন্তু ঈশ্বর তাকে তাঁর সমস্ত কষ্টের হাত থেকে উদ্ধার করলেন৷ ফরৌণ তখন মিশরের রাজা, য়োষেফের মধ্যে ঈশ্বরদত্ত বিজ্ঞতা দেখতে পেয়ে ফরৌণ তাঁকে পছন্দ করলেন৷ ফরৌণ য়োষেফকে মিশরের অধ্যক্ষরূপে নিযুক্ত করলেন, এমনকি ফরৌণের গৃহের সমস্ত পরিজনের উপরে তাকে কর্তা করলেন৷\nএরপর সারা মিশরে ও কনান দেশে প্রচণ্ড খরা হল৷ এমন খরা যাতে কোন ফসল উত্‌পন্ন হল না, এতে লোকেরা মহাকষ্টে পড়ল৷ আমাদের পিতৃপুরুষদের খাদ্য়বস্তুর অভাব হল৷\nকিন্তু যাকোব শুনতে পেলেন য়ে মিশরে শস্য মজুত আছে, তখন তিনি আমাদের পিতৃপুরুষদের মিশরে পাঠালেন৷\nতাঁদের সেই ছিল প্রথমবার মিশরে যাওযা৷ তাঁরা যখন দ্বিতীয়বার সেখানে গেলেন, তখন য়োষেফ নিজে থেকে তাঁর ভাইয়েদের কাছে আত্মপরিচয় দিলেন৷ য়োষেফের পরে পরিজনদের সংবাদ ফরৌণ শুনতে পেলেন৷\nপরে কিছু লোক পাঠিয়ে য়োষেফ তাঁর পিতা যাকোব ও তাঁর সব আত্মীয় পরিজনদের ডেকে পাঠালেন, তাঁরা মোট পঁচাত্তর জন ছিলেন৷\nএইভাবে যাকোব মিশরে গেলেন, পরে তাঁর ও আমাদের পিতৃপুরুষদের সেখানে মৃত্যু হল৷\nতাঁদের মৃতদেহ শিখিমে নিয়ে যাওযা হয়েছিল, আর সেখানে তাঁদেরকে কবরে রাখা হয়৷ এই কবরস্থান অব্রাহাম শিখিম শহরে হমোরের ছেলেদের কাছ থেকে কিছু টাকা দিয়ে কিনেছিলেন৷\n‘মিশরে ইহুদীরা বৃদ্ধি পেয়ে বহুসংখ্য়ক হয়ে উঠল৷ ঈশ্বর অব্রাহামের কাছে য়ে প্রতিশ্রুতি দিয়েছিলেন তা পূর্ণ হওযার সময় হল৷\nমিশরে তখন অন্য একজন রাজা হয়েছেন৷ তিনি য়োষেফের সম্পর্কে জানতেন না৷\nএই রাজা আমাদের লোকদের সঙ্গে চাতুরী করলেন৷ তিনি আমাদের পিতৃপুরুষদের প্রতি দুর্য়্ববহার করতে লাগলেন৷ তাদের নবজাত শিশুদের জোর করে বাইরে ফেলে দিতে হুকুম দিলেন, য়েন তারা মারা যায়৷\nসেই সময় মোশির জন্ম হয়, তিনি ঈশ্বরের দৃষ্টিতে সুন্দর ছিলেন, তিন মাস পর্যন্ত তিনি তাঁর পিতার গৃহেই লালিত-পালিত হন৷\nপরে তাঁকে বাইরে রেখে দেওযা হলে ফরৌণের কন্যা তাঁকে কুড়িয়ে এনে তাঁর নিজের ছেলের মত মানুষ করেন৷\nমোশি মিশরীয়দের সমস্ত জ্ঞানে শিক্ষিত হয়ে উঠলেন, আর কথায় ও কাজে মহাক্ষমতাশালী হয়ে উঠলেন৷\n‘মোশির বয়স যখন চল্লিশ বছর তখন তাঁর ইস্রায়েলী ভাইদের সঙ্গে দেখা করার ইচ্ছা হল৷\nমোশি দেখলেন য়ে একজন মিশরীয় একজন ইস্রায়েলীয়র প্রতি দুর্য়্ববহার করছে, তিনি তখন ইস্রায়েলী লোকটির পক্ষ সমর্থন করলেন৷ ইস্রায়েলী লোকটিকে আঘাত করার জন্য মোশি সেই মিশরীয়কে শাস্তি দিলেন এবং তাকে এমন মার দিলেন য়ে সে মরেই গেল৷\nতিনি মনে করলেন য়ে তাঁর স্বজাতীয় ভাইরা হয়তো বুঝবে য়ে তাদের উদ্ধার করতে ঈশ্বরই তাকে পাঠিয়েছেন, কিন্তু তারা তা বুঝল না৷\nপরদিন, দুজন ইস্রায়েলী যখন নিজেদের মধ্যে মারামারি করছে, সেই সময় তিনি তাদের কাছে এসে তাদের মধ্যে মিলন করে দেবার জন্য বললেন, ‘দেখ, তোমরা পরস্পর ভাই৷ তবে কেন একে অপরের প্রতি দুর্য়্ববহার করছ?’\nকিন্তু অন্যায়কারী লোকটি মোশিকে ধাক্কা মেরে সরিয়ে দিয়ে বলল, ‘আমাদের বিচার করতে কে তোমাকে অধিকার দিয়েছে?\nগতকাল তুমি য়েমন সেই মিশরীয়কে খুন করেছিলে, তেমনি কি আমাকেও খুন করতে চাও?’\nএকথা শুনে মোশি মিশর থেকে পালিয়ে গেলেন; আর মিদিয়নে বিদেশীরূপে বাস করতে লাগলেন৷ সেখানে তিনি অপরিচিত আগন্তুকের মতো ছিলেন৷ সেখানে থাকার সময় মোশির দুই ছেলের জন্ম হয়৷ 30\n‘এর চল্লিশ বছর পরে তিনি যখন সীনয় পর্বতের কাছে মরুপ্রান্তরে ছিলেন, সেখানে এক জ্বলন্ত ঝোপের আগুনের শিখার মধ্যে এক স্বর্গদূত তাঁকে দেখা দিলেন৷\nএই দেখে মোশি আশ্চর্য হয়ে আরো ভাল করে দেখবার জন্য যখন কাছে গেলেন, তখন প্রভুর এই রব শুনলেন,\n‘আমি তোমার পিতৃপুরুষদের ঈশ্বর, অব্রাহামের, ইসহাকের ও যাকোবের ঈশ্বর৷’ মোশি ভয়ে কাঁপতে লাগলেন, ভালভাবে তাকাতেও সাহস করলেন না৷ 33\nএরপর প্রভু তাঁকে বললেন, ‘তোমার পা থেকে চটি (জুতো) খুলে ফেল, কারণ য়েখানে তুমি দাঁড়িয়ে আছ, সেই জায়গা পবিত্র৷\nমিশরে আমি আমার লোকদের দুরবস্থা ভাল করেই দেখেছি, তাদের আর্তনাদ শুনেছি, তাই আমি তাদের উদ্ধার করার জন্য নেমে এসেছি৷ মোশি, তুমি এস, এখন আমি তোমাকে মিশরে পাঠাব৷’\n‘এই মোশিকেই ইস্রায়েলীয়রা চায় নি বলে বলেছিল, ‘কে তোমাকে আমাদের শাসক ও বিচারক বানিয়েছে?’ মোশিই সেই ব্যক্তি যাকে ঈশ্বর স্বর্গদূতের মাধ্যমে শাসনকর্তা ও ত্রাণকর্তারূপে পাঠিয়েছিলেন৷ সেই স্বর্গদূতকেই মোশি জ্বলন্ত ঝোপের মধ্যে রেখেছিলেন৷ 36\nএরপর মোশি লোকদের মিশর থেকে বের করে আনলেন৷ তিনি মিশরে, লোহিত সাগরে আর প্রান্তরে চল্লিশ বছর ধরে বহু অলৌকিক ও পরাক্রমের কাজ করেন৷\nমোশিই তাঁর ইহুদী ভাইদের বলেছিলেন, ‘ঈশ্বর তোমাদের মধ্য থেকে এক ভাববাদী ঠিক করবেন, তিনি হবেন আমারই মতো৷’\nএই মোশিই প্রান্তরে ইহুদীদের সমাবেশে ছিলেন৷ য়ে স্বর্গদূত সীনয় পর্বতে তাঁর সঙ্গে কথা বলেছিলেন, তিনি তাঁর সঙ্গে ও আমাদের পিতৃপুরুষদের সঙ্গে ছিলেন৷ মোশি ঈশ্বরের কাছ থেকে জীবনদাযী আদেশ লাভ করে তাঁর আজ্ঞা সকল আমাদের দিয়েছিলেন৷ 39\n‘কিন্তু আমাদের পিতৃপুরুষেরা তাঁর কথা পালন করতে চান নি, তার পরিবর্তে তাঁরা তাঁকে অগ্রাহ্য় করে মিশরে ফিরে য়েতে চেয়েছিলেন৷\nআমাদের পিতৃপুরুষরা হারোণকে বললেন, ‘মোশি আমাদের মিশর থেকে বের করে এনেছেন, কিন্তু তার কি হল আমরা কিছুই বুঝতে পারছি না৷ তাই কিছু দেবতাদের গড়ে তোল, যাঁরা আমাদেব আগে আগে যাবে ও পরিচালিত করবে৷’\nতাই লোকেরা বাছুরের এক প্রতিমা গড়ল আর সেই প্রতিমার সামনে বলিদান উত্‌সর্গ করল৷ তারা তাদের হাতে গড়া সেই দেবতাকে নিয়ে আনন্দ করতে লাগল৷ 42\nকিন্তু ঈশ্বর তাদের প্রতি বিমুখ হলেন, তিনি তাদের আকাশের সেনা অর্থাত্ অলীক দেবতাদের পূজায় বাধা দিলেন না৷ ভাববাদীদের পুস্তকে একথা লেখা আছে: ‘হে ইস্রায়েলের গোষ্ঠী, প্রান্তরে চল্লিশ বছর ধরে তোমরা তো আমার উদ্দেশ্যে পশুবলি ও নৈবেদ্য উত্‌সর্গ কর নি;\nতোমরা মোলক দেবতার পূজার তাঁবু, রিফান দেবতার নক্ষত্রের প্রতিমূর্তি বহন করেছিলে৷ পূজা করবার জন্যই তোমরা ঐসব দেবতার মূর্তি গড়েছিলে৷ তাই আমি তোমাদের বাবিলের ওপারে নির্বাসনে পাঠাব৷’ আমোষ 5:25-27\n‘মরু এলাকায় আমাদের সেই পিতৃপুরুষদের কাছেই সেই সাক্ষ্য তাঁবু ছিল৷ এই পবিত্র তাঁবু তৈরী হয়েছিল সেই ধারায়, য়েভাবে নমুনা দেখিয়ে ঈশ্বর মোশিকে তা করতে বলেছিলেন৷\nপরবর্তীকালে যিহোশূয় আমাদের পিতৃপুরুষদের পরিচালিত করলে তাঁরা ভিন্ন জাতির দেশ দখল করলেন৷ আমাদের লোকেরা সেই দেশে প্রবেশ করলে ঈশ্বর সেখানকার লোকদের সেই দেশ ছেড়ে চলে য়েতে বাধ্য করলেন৷ আমাদের লোকেরা এই নতুন দেশে গেলে ঐ তাঁবুও সঙ্গে নিয়ে এলেন৷ পিতৃপুরুষদের কাছ থেকে তাঁরা এই তাঁবু পেয়েছিলেন৷ সেই তাঁবু রাজা দাযূদের সময় পর্যন্ত তাঁদের কাছে ছিল৷\nদাযূদ ঈশ্বরের দৃষ্টিতে বিশেষ অনুগ্রহ লাভ করলেন আর যাকোবের ঈশ্বরের জন্য এক গৃহ নির্মাণ করার অনুমতি চাইলেন৷\nকিন্তু দাযূদের ছেলে শলোমন তাঁর জন্য মন্দির নির্মাণ করলেন৷\n‘কিন্তু যিনি পরমেশ্বর তিনি কখনও মানুষের হাতে তৈরী গৃহে বাস করেন না৷ এবিষয়ে ভাববাদী বলেছেন: ‘প্রভু বলেন,\nস্বর্গ আমার সিংহাসন৷ পৃথিবী আমার পা রাখার জায়গা৷ তুমি আমার জন্য কিরূপ গৃহ নির্মাণ করবে? আমার বিশ্রামের স্থান কোথায়!\nআমার হাতই কি এই বস্তুগুলি নির্মাণ করে নি!’যিশাইয় 66:1-2\n‘আপনারা একগুঁয়ে লোক! ঈশ্বরকে আপনারা নিজ নিজ হৃদয় সঁপে দেন নি! আপনারা তাঁর কথা শুনতে চান নি! আপনারা সব সময় পবিত্র আত্মা যা বলতে চাইছেন তা প্রতিরোধ করে আসছেন৷ আপনাদের পিতৃপুরুষরা য়েমন করেছিলেন, আপনারাও তাদের মতোই করছেন৷\nএমন কোন ভাববাদী ছিলেন কি যাকে আপনাদের পিতৃপুরুষেরা নির্য়াতন করেন নি? সেই ধার্মিক ব্যক্তির আগমণের কথা যাঁরা বহুপূর্বে ঘোষণা করেছিলেন আপনাদের পিতৃপুরুষরা তাদেরকে খুন করেছেন; আর এখন আপনারা সেই ধার্মিককে শত্রুর হাতে সঁপে দিয়ে হত্যা করছেন৷\nআপনারা মোশির বিধি-ব্যবস্থা পেয়েছিলেন, ঈশ্বরই তাঁর স্বর্গদূতদের মাধ্যমে তা দিয়েছিলেন, কিন্তু আপনারা তা পালন করেন নি!’\nইহুদী নেতারা স্তিফানের এইসব কথা শুনে প্রচণ্ড রেগে গেল৷ স্তিফানের প্রতি তারা ক্ষিপ্ত হয়ে উঠে দাঁতে দাঁত ঘষতে লাগল৷\nস্তিফান পবিত্র আত্মায় পূর্ণ হয়ে স্বর্গের দিকে তাকালেন আর দেখলেন ঈশ্বরের মহিমা, দেখলেন যীশু ঈশ্বরের ডানদিকে দাঁড়িয়ে আছেন৷\nতিনি বললেন, ‘দেখ! আমি দেখছি স্বর্গ খোলা রয়েছে; আর মানবপুত্র ঈশ্বরের ডানদিকে দাঁড়িয়ে আছেন!’\nতখন ইহুদী নেতারা জোরে চিত্‌কার করে উঠল, আর নিজেদের কানে হাত চাপা দিল৷ এরপর সবাই মিলে এক সঙ্গে তাঁর দিকে ছুটে গেল৷\nতারা স্তিফানকে মেরে ফেলার জন্য তাঁকে টানতে টানতে শহর থেকে বাইরে নিয়ে গিয়ে পাথর মারতে লাগল৷ যাঁরা স্তিফানের বিরুদ্ধে মিথ্যা সাক্ষ্য দিতে এসেছিল, তারা শৌল নামে এক যুবকের পায়ের কাছে তাদের আলখাল্লা খুলে জমা রাখল৷\nতারা যখন স্তিফানকে পাথর মেরে চলেছে তখন তিনি প্রার্থনা করে বললেন, ‘প্রভু যীশু আমার আত্মাকে গ্রহণ কর!’\nএরপর তিনি হাঁটু গেড়ে বসে চিত্‌কার করে বললেন, ‘প্রভু, এঁদের বিরুদ্ধে এই পাপ গন্য করো না!’ এই বলে তিনি মৃত্যুতে ঢলে পড়লেন৷


মাল্টার ভেতরে ইয়াবা বহন, মাদক কারবারি গ্রেফতার\nরাজধানীর পল্টনের শান্তিনগরে মাল্টার ভেতরে অভিনব কায়দায় ইয়াবা বহনকালে মো. আয়াছ নামের এক মাদক কারবারিকে গ্রেফতার করেছে ঢাকা মেট্রোপলিটন পুলিশের (ডিএমপি) পল্টন মডেল থানা পুলিশ। এসময় তার কাছ থেকে এক হাজার তিনশ পিস ইয়াবা জব্দ করা হয়।\nরোববার (১৭ এপ্রিল) পল্টন থানার ভারপ্রাপ্ত কর্মকর্তা (ওসি) মো. সালাহউদ্দীন মিয়া বেঙ্গল প্রেস’কেকে এ তথ্য জানান।\nতিনি জানান, শান্তিনগর এলাকার গ্রীন হোমিও হলের সামনে এক ব্যক্তি মাদক বিক্রির উদ্দেশ্যে অবস্থান করছেন বলে তথ্য পাওয়া যায়। এ তথ্যের ভিত্তিতে ওই স্থানে অভিযান চালায় এসআই সুজন কুমার তালুকদারের নেতৃত্বে পল্টন থানার একটি টিম। পুলিশের উপস্থিতি টের পেয়ে পালানোর সময় আয়াছকে গ্রেফতার করা হয়। এসময় আয়াছের দেহ তল্লাশি করে তার ডান হাতে থাকা পলিব্যাগে মাল্টা ফল দেখতে পাওয়া যায়। এ মাল্টাগুলোর ভেতর সে বিশেষ কায়দায় ইয়াবা বহন করছিলেন।\nপ্রাথমিক জিজ্ঞাসাবাদের বরাতে ওসি বলেন, গ্রেফতার আয়াছ সীমান্তবর্তী জেলা কক্সবাজার থেকে ইয়াবা সংগ্রহ করে পল্টন থানা এলাকাসহ রাজধানীর বিভিন্ন এলাকায় বিক্রি করতেন। তার বিরুদ্ধে পল্টল মডেল থানায় মামলা হয়েছে।


করোনা থেকে সুস্থ নার্স, আট দিন পর মারা গেলেন শ্বাসকষ্টে! -Deshebideshe\nকরোনা থেকে সুস্থ নার্স, আট দিন পর মারা গেলেন শ্বাসকষ্টে!\nময়মনসিংহ, ২১ মে- ময়মনসিংহ মেডিকেল কলেজ (এমএমসি) হাসপাতালের করোনাভাইরাস রোগীদের সেবা দেওয়া নার্সিং সুপারভাইজার শেফালি দাস (৫৫) তীব্র শ্বাসকষ্টে মারা গেছেন।\nগতকাল বুধবার দিবাগত রাত সাড়ে ১২টার দিকে এমএমসি হাসপাতালে মারা যান শেফালি। তবে তার সর্বশেষ করোনা পরীক্ষায় ফলাফল নেগেটিভ এসেছে বলে আজ বৃহস্পতিবার বিকেলে জানিয়েছেন এমএমসি'র অধ্যক্ষ প্রফেসর ডা. চিত্তরঞ্জন দেবনাথ।\nশেফালি দাসের মেয়ে আদ্রিতা দেব তিথি জানান, গতকাল রাত ১২টার দিকে শেফালী দাস নিজ বাসায় গুরুতর অসুস্থ হয়ে পড়লে তাকে ময়মনসিংহ মেডিকেল হাসপাতালে নেওয়া হয়। হাসপাতালের নেওয়ার পর কর্তব্যরত চিকিৎসক তাকে মৃত ঘোষণা করেন।\nএমএমসি হাসপাতালের উপপরিচালক ডা. লক্ষী নারায়ন জানান, হাসপাতালের রোগীদের সেবা দেওয়ার সময় শেফালী দাসের করোনা পজিটিভ ছিল। পরে দ্বিতীয়বার পরীক্ষায় নেগেটিভ আসে। তৃতীয়বার গত ১৩ মে পরীক্ষা করা হলেও করোনা নেগেটিভ আসে।\nমৃত্যুকালে তিনি স্বামী, এক ছেলে ও এক মেয়ে রেখে গেছেন। স্বামী বিজন কুমার দেব সরকারি চাকরিজীবী। তার ছেলে অনিক কুমার দেব ঢাকা বিশ্ববিদ্যালয়ের শিক্ষার্থী।\nবাংলাদেশ নার্সেস অ্যাসোসিয়েশনের ময়মনসিংহ শাখার সভাপতি নার্স লুৎফর রহমান জানান, নার্সিং সুপারভাইজার শেফালি দাসের গ্রামের বাড়ি ময়মনসিংহের গফরগাঁও উপজেলায় এবং শ্বশুরবাড়ি জামালপুর। তিনি বলেন, ‘এই করোনা যোদ্ধাকে আমরা বিনম্র শ্রদ্ধা জানাই। উনার শোক সন্তপ্ত পরিবারের প্রতি গভীর সমবেদনা জ্ঞাপন করছি।’\nমসজিদের নামে টাকা তুলে…


Daily Rudrabarta সাবেক ডেপুটি স্পীকার কর্ণেল (অব:) শওকত আলী আর নেই – Daily Rudrabarta\nসোমবার, ১৬ নভেম্বর ২০২০ 211 Views\nঐতিহাসিক আগরতলা ষড়যন্ত্র মামলার অন্যতম অভিযুক্ত, নবম জাতীয় সংসদের ডেপুটি স্পিকার কর্নেল (অব.) শওকত আলী ইন্তেকাল করেছেন (ইন্না লিল্লাহি ওয়া ইন্না ইলাইহি রাজিউন)। সোমবার ১৬ নভেম্বর সকাল সাড়ে ৯ টায় ঢাকার সম্মিলিত সামরিক হাসপাতালে (সিএমএইচ) মৃত্যুবরণ করেন তিনি। তিনি দীর্ঘদিন ধরে ডায়বেটিকস, উচ্চ রক্তচাপ, কিডনী, কার্ডিয়াক জটিলতা ও নিউমোনিয়া রোগে ভুগছিলেন।\nমরহুমের পুত্র কেন্দ্রীয় আওয়ামী যুবলীগের প্রেসিডিয়াম সদস্য ডা. খালেদ শওকত আলী বিষয়টি নিশ্চিত করেছেন।\nসাবেক ডেপুটি স্পিকার কর্নেল শওকত আলী শরীয়তপুর-২ আসন থেকে ৬ বার জাতীয় সংসদ সদস্য নির্বাচিত হয়েছিলেন। ব্যক্তিজীবনে তিনি দুই ছেলে ও এক কন্যা সন্তানের জনক।\nসোমবার বাদ মাগরিব তাঁর নামাজে জানাযা বায়তুল মোকাররম মসজিদে অনুষ্ঠিত হয়। এর আগে বিকাল সাড়ে ৩ টায় শ্রদ্ধা নিবেদনের জন্য তার মরদেহ জাতীয় শহীদ মিনারে রাখা হয়। আজ (১৭ নভেম্বর মঙ্গলবার) সকাল ১০ টায় সশস্ত্র বাহিনীর হেলিকপ্টার যোগে মরদেহ শরীয়তপুর জেলার নড়িয়া বি এল স্কুলে অবতরণ করা হবে। বেলা ১১ টায় শরীয়তপুর এবং নড়িয়ার সর্বস্তরের মানুষের শ্রদ্ধা নিবেদনের জন্য নড়িয়া শহীদ মিনারে রাখা হবে মরদেহ। বাদ জোহর নড়িয়া বি এল উচ্চ বিদ্যালয়ে জানাজা শেষে পারিবারিক কবরস্থানে চিরনিদ্রায় শায়িত হবেন বীর মুক্তিযোদ্ধা কর্নেল (অবঃ) শওকত আলী।\nবর্ষিয়ান এ রাজনীতিবীদের মৃত্যুতে গভীর শোক প্রকাশ করেছেন শরীয়তপুর-২ আসনের সাংসদ পানি সম্পদ উপ-মন্ত্রী এ কে এম এনামুল হক শামীম, বাংলাদেশ আওয়ামী লীগের সদস্য ও শরীয়তপুর-১ আসনের সাংসদ ইকবাল হোসেন অপু, শরীয়তপুর-৩ আসনের সাংসদ নাহিম রাজ্জাক, জেলা আওয়ামী লীগের সভাপতি ছাবেদুর রহমান খোকা শিকদার, সাধারণ সম্পাদক অনল কুমার দে, জেলা বিএনপির সভাপতি শফিকুর রহমান কিরণ, সাধারণ সম্পাদক সরদার একেএম নাসির উদ্দিন কালু সহ আওয়ামী লীগ, বিএনপির অংগ ও সহযোগী সংগঠনের নেতৃবৃন্দ ও সকল শ্রেণি পেশার মানুষ।\nকর্নেল (অবঃ) শওকত আলী ১৯৩৭ সালের ২৭ জানুয়ারী নড়িয়া উপজেলার লোনসিং বাহের দীঘিরপাড় গ্রামে মুন্সী মোবারক আলী ও মালেকা বেগমের ঘর আলোকিত করে পৃথিবীতে আসেন। তিনি ১৯৬৯ সালে ঢাকা বিশ্ববিদ্যালয় থেকে এল.এল.বি ডিগ্রী লাভ করেন। ১৯৭৬ সালে বাংলাদেশ বার কাউন্সিলে, ১৯৭৮ সালে সুপ্রীমকোর্ট বার এসোসিয়েশনের সদস্যপদ লাভ করেন। এর পূর্বে ১৯৫৯ সালের ২৪ জানুয়ারি পাকিস্তান সেনাবাহিনীর অর্ডন্যান্স কোরে কমিশন লাভ করেন। পেশাগত দক্ষতা বিবেচনা করে তাঁকে করাচির নিকটবর্তী মালির ক্যান্টনমেন্টে অর্ডন্যান্স স্কুলের প্রশিক্ষক নিয়োগ করা হয়।\nরাষ্ট্র বনাম শেখ মুজিবুর রহমান (আগরতলা মামলা ষড়যন্ত্র) মামলা সহ বিভিন্ন মামলায় অভিযুক্ত ছিলেন। ষাটের দশকে বঙ্গবন্ধু শেখ মুজিবুর রহমানের নেতৃত্বে সশস্ত্র পন্থায় বাংলাদেশকে স্বাধীন করার জন্য পাকিস্তান সশস্ত্র বাহিনীর বাঙালি অফিসার, সৈনিক, প্রাক্তন সৈনিক, বেসামরিক-সরকারি কর্মকর্তা ও চাকুরিজীবী, ব্যবসায়ী রাজনৈতিক নেতা-কর্মীর সমন্বয় যে বিপ্লবী পরিষদ গঠিত হয়েছিল, কর্নেল শওকত আলী (তৎকালীন ক্যাপ্টেন) তার সদস্য ছিলেন। তিনি উক্ত মামলায় মালির ক্যান্টনমেন্ট থেকে ১৯৬৮ সালের ১০ জানুয়ারী গ্রেফতার হন। তিনি আগরতলা মামলার অভিযুক্ত হিসেবে ১৯৬৮-৬৯ সালে বঙ্গবন্ধুর সাথে প্রায় ১৩ মাস কারাগারে ছিলেন। ১৯৬৯ সালে বাঙালি জাতির ঐতিহাসিক গণ-বিস্ফোরণের মুখে পাকিস্তান সরকার মামলাটি প্রত্যাহার করতে বাধ্য হয়। বঙ্গবন্ধু এবং কর্নেল শওকত আলীসহ অভিযুক্তগণ ১৯৬৯ সালের ২২ ফেব্রুয়ারী ঢাকা ক্যান্টনমেন্টের বন্দীশালা থেকে মুক্তিলাভ করেন। এরপর পাকিস্তান সেনাবাহিনী থেকে ১৯৬৯ সালে তাঁকে বাধ্যতামূলক অবসর দেয়া হয়।\nতিনি ১৯৭১ সালে সক্রিয়ভাবে মুক্তিযুদ্ধে অংশগ্রহণ করেন। প্রিয় মাতৃভূমিকে রক্ষা করতে রণাঙ্গনে হানাদারবাহিনীর বিরুদ্ধে বীরত্বের অবদান রেখেছেন। তিনি প্রথমে মাদারীপুর এলাকার কমান্ডার ছিলেন। পরে ২ নম্বর সেক্টরের অধীনে সাব-সেক্টরের কমান্ডার তথা ফরিদপুর কোম্পানীর স্টুডেন্ট কোম্পানীর কমান্ডার এবং প্রশিক্ষণ কর্মকর্তা ছিলেন। তিনি মুজিবনগরস্থ সশস্ত্রবাহিনীর সদর দপ্তরের স্টাফ অফিসারের দায়িত্বও পালন করেন। মুক্তিযুদ্ধের পর বঙ্গবন্ধুর নির্দেশে বাংলাদেশ সেনাবাহিনীতে যোগদান করেন এবং বাংলাদেশ সেনাবাহিনীকে গড়ে তোলার ক্ষেত্রে গুরুত্বপূর্ণ অবদান রাখেন।\n১৯৭৫ সালে বাংলাদেশের শত্রুদের দ্বারা বঙ্গবন্ধু শেখ মুজিবুর রহমান নিহত হওয়ার পর তাঁকে বাংলাদেশ সেনাবাহিনী থেকে পুনরায় অকাল অবসর দেয়া হয়। অবসরের সময় তিনি কর্ণেল পদে বাংলাদেশ সেনাবাহিনীর সদর দপ্তরে অর্ডন্যান্স সার্ভিসেসের পরিচালক (ডিওএস) ছিলেন।\nঅতঃপর তিনি ১৯৭৭ সালে বাংলাদেশ আওয়ামী লীগে যোগদান করেন এবং ১৯৭৯ সালে বাংলাদেশ আওয়ামী লীগের কেন্দ্রীয় কার্যনির্বাহী সংসদের সদস্য নির্বাচিত হন। তিনি মুক্তিযোদ্ধা সংহতি পরিষদের প্রতিষ্ঠাতা আহবায়ক ছিলেন এবং দীর্ঘদিন এই সংগঠনের চেয়ারম্যান ছিলেন।\nতিনি আগরতলা মামলার উপর বাংলায় “সত্য মামলা আগরতলা, ইংরেজীতে ‘আর্মড কোয়েস্ট ফর ইনডিপেন্ডেন্স’ এবং কারাজীবনের অভিজ্ঞতার ভিত্তিতে কারাগারের ডায়েরী’ শীর্ষক বইয়ের লেখক। ২০১২ সালে “বাংলাদেশের মুক্তির সংগ্রাম ও আমার কিছু কথা। ২০১৬ সালে “গণপরিষদ থেকে নবম সংসদ” শিরোনামে আরেকটি তথ্যবহুল বই রচনা করেন।


জিবুতির রাষ্ট্রপতির কাছে পরিচয়পত্র পেশ করলেন রাষ্ট্রদূত ড. মোহাম্মদ জাবেদ পাটোয়ারী | বর্তমান প্রতিদিন\n২২ ডিসেম্বার, ২০২০ ০৭:০২ pm\nসৌদি আরবে নিযুক্ত বাংলাদেশের রাষ্ট্রদূত ও জিবুতির অনাবাসিক রাষ্ট্রদূত ড. মোহাম্মদ জাবেদ পাটোয়ারী বিপিএম (বার) সোমবার (২১ ডিসেম্বর) জিবুতির রাষ্ট্রপতি ইসমায়েল ওমর গুয়েলেহ এর নিকট পরিচয়পত্র পেশ করেছেন।\nপরিচয়পত্র পেশ উপলক্ষে রাষ্ট্রদূত ড. মোহাম্মদ জাবেদ পাটোয়ারীকে মোটর শোভাযাত্রা সহকারে জিবুতির রাষ্ট্রপতি ভবনে নিয়ে যাওয়া হয়। রাষ্ট্রপতি ভবনে রাষ্ট্রদূতকে একটি চৌকস দল কর্তৃক স্ট্যাটিক গার্ড অব অনার প্রদান করা হয়। জিবুতির রাষ্ট্রপতি ইসমায়েল ওমর গুয়েলেহ রাষ্ট্রদূতকে উষ্ণ অভ্যর্থনা জানান এবং পরিচয়পত্র গ্রহণ করেন।\nপরিচয়পত্র পেশ শেষে উভয়ে এক বৈঠকে মিলিত হন। উক্ত বৈঠকে রাষ্ট্রদূত পরিচয়পত্র গ্রহনের জন্য রাষ্ট্রপতি গুয়েলেহ এর নিকট কৃতজ্ঞতা প্রকাশ করেন ও বাংলাদেশের রাষ্ট্রপতি ও প্রধানমন্ত্রীর শুভেচ্ছা পৌঁছে দেন।\nতিনি উল্লেখ করেন, বাংলাদেশ ও জিবুতি জোট নিরপেক্ষ আন্দোলন ও ওআইসির সদস্য হিসেবে একই মূল্যবোধে বিশ্বাসী। রাষ্ট্রদূত জাবেদ পাটোয়ারী রোহিঙ্গা শরণার্থী সমস্যা সমাধানে জিবুতির সমর্থনের প্রশংসা করেন এবং তাঁদের সমর্থন অব্যাহত থাকবে বলে প্রত্যাশা করেন।\nরাষ্ট্রপতি ভবনে পরিচয়পত্র পেশ ও আলোচনার সময় জিবুতির পররাষ্ট্রমন্ত্রী মাহমুদ আলী ইউসুফ ও রাষ্ট্রপতি কার্যালয়ের ঊর্ধ্বতন কর্মকর্তারা উপস্থিত ছিলেন। এছাড়া এসময় রাষ্ট্রদূত জাবেদ পাটোয়ারীর সহধর্মিণী হাবিবা হোসাইন ও রিয়াদস্থ বাংলাদেশ দূতাবাসের কাউন্সেলর মোহাম্মদ হুমায়ূন কবীর উপস্থিত ছিলেন।


যুক্তরাষ্ট্রের পররাষ্ট্রমন্ত্রীকে চিঠি পাঠালেন আব্দুল মোমেন\nসময়ের কণ্ঠস্বর, ঢাকা- মানবাধিকার লঙ্ঘনের অভিযোগে এলিট ফোর্স র‌্যাব এবং বাহিনীটির সাবেক ও বর্তমান সাত কর্মকর্তার ওপর যুক্তরাষ্ট্র যে নিষেধাজ্ঞা দিয়েছে তা পুনর্বিবেচনা করতে দেশটির পররাষ্ট্রমন্ত্রী অ্যান্টনি ব্লিঙ্কেনকে চিঠি দিয়েছেন পররাষ্ট্রমন্ত্রী ড. এ কে আব্দুল মোমেন।\nশুক্রবার (৩১ ডিসেম্বর) পররাষ্ট্রমন্ত্রী ড. একে আবদুল মোমেনের স্বাক্ষর সংবলিত একটি চিঠি মেইলে ওয়াশিংটনে গেছে বলে জানা গেছে।\nপ্রসঙ্গত, ২০২১ সালে ১০ ডিসেম্বর বাংলাদেশে মানবাধিকার লঙ্ঘনের অভিযোগে র‌্যাবের সাবেক ও বর্তমানসহ সাত কর্মকর্তার ওপর নিষেধাজ্ঞা দিয়েছে যুক্তরাষ্ট্র।\nএ নিষেধাজ্ঞা প্রত্যাহারে বাংলাদেশ সরকার প্রচেষ্টা চালিয়ে যাচ্ছে। যুক্তরাষ্ট্রের সিদ্ধান্তকে একতরফা বলে বর্ণনা করা হয়েছে বাংলাদেশ সরকারের পক্ষ থেকে।


করোনার ভ্যাকসিন নেওয়ার পরেও কেন করোনার কবলে পড়ছে মানুষ? উঠে আসছে প্রশ্ন.. করোনার ভ্যাকসিন নেওয়ার পরেও কেন করোনার কবলে পড়ছে মানুষ? উঠে আসছে প্রশ্ন..\nHomeবিবিধকরোনার ভ্যাকসিন নেওয়ার পরেও কেন করোনার কবলে পড়ছে মানুষ? উঠে আসছে প্রশ্ন..\nকরোনার ভ্যাকসিন নেওয়ার পরেও কেনো করোনার কবলে পড়ছে মানুষ? উঠে আসছে প্রশ্ন... (Photo: Google)\nআউটলাইন বাংলা ডিজিটাল ডেস্কঃ করোনার দ্বিতীয় ঢেউ মারাত্মক ভাবে ছড়িয়ে পড়েছে। বিশ্বজুড়ে আবার সবাই করোনা ভাইরাসে আক্রান্ত হচ্ছে। করোনা সংক্রমণ রুখতে অনেকদিন আগে থেকেই টিকাকরণ শুরু হয়েছে। কিন্তু করোনার টিকা নেওয়ার পরেও চিকিৎসক, স্বাস্থ্যকর্মী থেকে সাধারণ মানুষ ফের আক্রান্ত হচ্ছেন। তাই প্রশ্ন উঠছে, ভ্যাকসিন নেওয়ার পরেও কিভাবে করোনায় আক্রান্ত হচ্ছেন?\nটিকার দুটি ডোজ নেওয়ার পরও করোনায় আক্রান্ত হয়েছেন আর আহমেদ ডেন্টাল কলেজের সহকারী অধ্যক্ষ তন্ময় ঘোষ। সঞ্জয় গান্ধী পোস্ট গ্র্যাজুয়েট ইনস্টিটিউট অফ মেডিক্যাল সায়েন্স এর ডিরেক্টর ডক্টর আরকে ধীমান এবং তাঁর স্ত্রী ভ্যাকসিন নেওয়ার পরও করোনায় আক্রান্ত হন। এইরকম উদাহরণ সারাবিশ্বে ছড়িয়ে আছে। বারবার মিউটেশন ঘটিয়ে করোনা ভাইরাস আগের থেকে অনেক বেশী বিধ্বংসী হয়ে উঠছে। তাই কি ভ্যাকসিন এর কার্যকারিতা কমছে? তবে বিজ্ঞানীরা তা মনে করছেন না। বরং তাঁরা মনে করছেন, লক্ষ লক্ষ মানুষ ভ্যাকসিন নেওয়ার পর কয়েকজন করোনায় আক্রান্ত হচ্ছেন তা খুবই স্বাভাবিক।\nবিজ্ঞানীরা ভ্যাকসিন সেন্টারের গাফিলতির কথাও জানাচ্ছেন। সম্প্রতি হোয়াইট হাউজের একটি অধিবেশনে আমেরিকার প্রথম সারির বিজ্ঞানী এবং ন্যাশনাল ইনস্টিটিউট অফ এলার্জি ইনফেকশাস ডিজিজ বিশেষজ্ঞ অ্যান্থনি ফাউচি জানিয়েছেন, ভ্যাকসিন সেন্টারে যদি ভ্যাকসিন সঠিকভাবে সংরক্ষণ করা না হয় তাহলে তার কার্যকারিতা কমবে। এমনকি হাতের সঠিক জায়গায় যদি প্রবেশ না করা হয় তাহলে ব্যক্তি করোনা ভ্যাকসিন নেওয়ার পরেও সংক্রমনের মুখে পড়তে পারে।\nএমনকি তিনি এও বলেছেন কোন ব্যক্তির রোগ প্রতিরোধ ক্ষমতা কম থাকলে অত্যাধিক দুর্বলতার জন্য ভ্যাকসিন কাজ নাও করতে পারে। তবে বিজ্ঞানী, চিকিৎসক কেউই ভ্যাকসিন নিতে বারণ করেন নি। তাঁরা মনে করছেন ভ্যাকসিন নেওয়ার পরও করোনায় আক্রান্ত হলে তা মৃদু হবে। খুব বেশি উপসর্গ দেখা যাবে না। তাঁরা সতর্ক করছেন,ভ্যাকসিন নেওয়ার পরও মাস্ক, স্যানিটাইজার ব্যবহার করতে হবে এবং দূরত্ব বজায় রাখতে হবে।\nPrevious articleপয়লা বৈশাখের দিন সকাল সকাল এই কাজগুলো করুন, গোটা বছর মঙ্গলময় ও ভাল কাটবে\nNext articleপয়লা বৈশাখের দিন সোনা ও রুপোর দাম কমল না বাড়ল? দেখে নিন একনজরে


বদলে যাচ্ছে পতেঙ্গা, রূপ পাচ্ছে অত্যাধুনিক পর্যটন কেন্দ্রে ! - বাংলাদেশের কথা\nসকাল ১১:৪১, বুধবার, ২৬ জানুয়ারি, ২০২২, ১২ মাঘ\nবদলে যাচ্ছে পতেঙ্গা, রূপ পাচ্ছে অত্যাধুনিক পর্যটন কেন্দ্রে !\nপ্রকাশিতঃ রাত ০৮:১৪, শনিবার, ১৮ ডিসেম্বর, ২০২১, ১২ মাঘ\nপতেঙ্গা সমুদ্র সৈকতের সম্ভাব্য চিত্র\nউন্মুক্ত সমুদ্র সৈকত বলা হয়ে থাকে চট্টগ্রামের পতেঙ্গাকে। এ জন্য একজন পর্যটকের নূন্যতম কোনো সুবিধাই নেই সেখানে।\nবর্তমানে সৈকতে ঘুরতে আসা দর্শনার্থীদের থাকার জন্য নেই কোনো হোটেল কিংবা মোটেল। সৈকতে নামা দর্শনার্থীদের জন্য নেই কোনো চেঞ্জ রুম। এমনকি রাতের সৈকত দেখার জন্যেও কারো কোনো সুযোগ নেই সেখানে।\nতবে শীঘ্রই বদলে যাচ্ছে পতেঙ্গা সমুদ্র সৈকতের দৃশ্যপট। ইতোমধ্যে সেখানে একটি আধুনিক সমুদ্র সৈকত ও পর্যটন স্পট গড়ে তোলার প্রকল্প হাতে নিয়েছে চট্টগ্রাম উন্নয়ন কর্তৃপক্ষ (সিডিএ), যেখানে পর্যটকদের সকল সুযোগ-সুবিধাই থাকছে।\nজানা গেছে, অত্যাধুনিক এ পর্যটন কেন্দ্রটি তৈরির উদ্দেশ্যে চূড়ান্তভাবে পতেঙ্গার প্রায় সাত কিলোমিটার এলাকাকে অন্তর্ভুক্ত করা হয়েছে।\nপতেঙ্গা সমুদ্র সৈকত এলাকা টানেল, এলিভেটেড এক্সপ্রেসওয়ে ও আউটার রিং রোডের সংযোগ স্থলে হওয়ায় এখানে প্রতিদিন হাজারো মানুষের সমাগম ঘটে।\nএসব দর্শনার্থীদের শপিংয়ের জন্য গড়ে তোলা হচ্ছে শপিংমল, সেখানে বর্তমান দোকানদারগুলোকে পুনর্বাসন করা হবে।\nপতেঙ্গার ওয়েস্ট পয়েন্টের সীমানা থেকে পশ্চিম দিকে সাতশ’ মিটার জায়গা ঘিরে একটি সংরক্ষিত এলাকা গড়ে তোলা হবে। জোন-১ নামের ওই এলাকায় পর্যটন ও বিনোদনের নানা অবকাঠামো, রাইডস, ফুড কর্ণার ইত্যাদি গড়ে তোলা হবে।\nএর বাইরে ইপিজেডের উত্তর পাশে প্রায় ছয় কিলোমিটার বিচ উন্মুক্ত থাকবে। এখানে যার যেভাবে ইচ্ছে ঘুরতে কিংবা সাগরপাড়ে সময় কাটাতে পারবেন।\nউক্ত ছয় কিলোমিটার এলাকায় সাগরপাড়ে বিচে নামার জন্য কয়েকস্থানে সিঁড়ি, টয়লেট, চেঞ্জিং রুম নির্মাণ করা হবে। পুরো এলাকায় থাকবে বৈদ্যুতিক বাতি, যাতে রাতে দিনে যে কোন সময় মানুষ নিরাপদে ওই এলাকায় বেড়াতে পারেন।\n২০২২ সালের জানুয়ারিতে নতুন এ প্রকল্পের কাজ শুরু হবে বলে জানায় চট্টগ্রাম উন্নয়ন কর্তৃপক্ষ (সিডিএ)।


মেরাজ এর ঘটনা-২ (পাতা ১) - দৈনন্দিন - প্রজন্ম ফোরাম\nমেরাজ এর ঘটনা-২\nপ্রজন্ম ফোরাম » দৈনন্দিন » মেরাজ এর ঘটনা-২\n১ লিখেছেন ইলিয়াস ০৪-০৬-২০১২ ১৬:০৯\nটপিকঃ মেরাজ এর ঘটনা-২\nআগের পর্ব- মেরাজের ঘটনা-১ সীরাতুন্নবী (সাঃ) ৫৯\nআগের পর্বের কিছু অংশ-\nএবার প্রিয় নবী হযরত মোহাম্মদ সাল্লালাহু আলাইহি ওয়া সাল্লামকে সেদরাতুল মুনতাহায় নিয়ে যাওয়া হয়। তিনি আল্লাহর এত কাছাকাছি পৌঁছেন যে, উভয়ের মধ্যে দুটি ধনুক বা তারও কম ব্যবধান ছিলো। সেই আল্লাহ রহমানুর রহিম তাঁর যা কিছু দেবার দিয়ে দেন, যা ইচ্ছা ওহী নাযিল করেন এবং পঞ্চাশ ওয়াক্ত নামাজ ফরজ করেন। ফেরার পথে হযরত মুসা (আঃ) এর সাথে দেখা হলে, তিনি জিজ্ঞাসা করলেন, আল্লাহ তাআলা আপনাকে কি কাজের আদেশ দিয়েছেন ? নবী করিম সাল্লালাহু আলাইহি ওয়া সাল্লাম বললেন, পঞ্চাশ ওয়াক্ত নামাজ আদায়ের আদেশ দিয়েছেন। হযরত মুসা (আঃ) বললেন, আপনার উম্মত এত নামাজ আদায় করার শক্তি রাখে না। আপনি আল্লাহর কাছে ফিরে গিয়ে নামাজ কমিয়ে দেয়ার আবেদন করুন। আকায়ে নামদার তাজেদারে মদীনা প্রিয় নবী সাল্লালাহু আলাইহি ওয়া সাল্লাম হযরত জিব্রাঈল (আঃ) এর দিকে তাকালেন, তিনি ঈশারা করলেন। এরপর ফিরে গিয়ে নামাজের সংখ্যা কমিয়ে দেবার আবেদন করলেন। হযরত মুসা (আঃ) এর সাথে ফেরার পথে আবার দেখা, তিনি জিজ্ঞাসা করলেন, আল্লাহর কাছ থেকে কি আদেশ নিয়ে যাচ্ছেন ? নবী সাল্লালাহু আলাইহি ওয়া সাল্লাম পয়তাল্লিশ ওয়াক্ত নামাজের কথা বললেন। হযরত মুসা (আঃ) বললেন, আপনি ফিরে যান এমনি করে বার বার ফিরে যাওয়ার এবং নামাজ কম করার হার এক পর্যায়ে সংখ্যা দাড়ালো পাঁচ। এই পাঁচ ওয়াক্ত নামাজ ও হযরত মুসা (আঃ) বেশী মনে করলেন এবং আরো কমিয়ে আনার আবেদন জানানোর জন্য ফিরে যেতে বললেন। প্রিয় নবী হযরত মোহাম্মদ সাল্লালাহু আলাইহি ওয়া সাল্লাম বললেন, আমার ভীষন লজ্জা লাগছে, আমি আর যেতে চাই না। আমি আল্লাহর এ আদেশের উপরই মাথা নত করলাম। ফেরার পথে কিছুদুর আসার পর আওয়াহ হলো, আমি আমার ফরজ নির্ধারণ করে দিয়েছি এবং আমার বান্দাদের জন্য কমিয়ে দিয়েছি।\nআল্লামা ইবনে কাইয়েম এ ব্যাপারে ভিন্ন মত পোষন করেছেন। তিনি প্রশ্ন তুলেছেন যে, নবী সাল্লালাহু আলাইহি ওয়া সাল্লাম কি আল্লাহ কে দেখেছেন ? ইমাম ইবনে তাইমিয়া লিখেছেন, চোখে দেখার কোন প্রমাণ পাওয়া যায়নি, কোন সাহাবী একথা বর্ণনাও করেননি। আব্দুল্লাহ ইবনে আব্বাস (রাঃ) চোখ এবং অন্তর দ্বারা দেখার যে কথা উল্লেখ রয়েছে, তার মধ্যে প্রথম বর্ণনা দ্বিতীয় বর্ণনার বিপরীত নয়। ইমাম ইবনে কাইয়েম যে নৈকট্য এবং নিকটতর হওয়ার হওয়ার কথা উল্লেখ করেছেন, এটি মেরাজের সময়ের চেয়ে ভিন্ন সময়ের কথা। সূরা নাজম এ হযরত জিব্রাঈল (আঃ) এর নৈকট্যের কথা উল্লেখ রয়েছে। হযরত আয়েশা (রাঃ) সেই কথাই বর্ণনা করেছেন। পক্ষান্তরে মে’রাজের হাদিসে যে নৈকট্যের কথা বলা হয়েছে, সে সম্পর্কে ব্যাখ্যা হচ্ছে এই যে, এটা আল্লাহরই নৈকট্য। সূরা নাজম এ সম্পর্কে কোন ব্যাপক আলোচনা নেই। বরং সেখানে বলা হয়েছে, প্রিয় নবী সাল্লালাহু আলাইহি ওয়া সাল্লামকে দ্বিতীয়বার “ সেদরাতুল মুনতাহা”র কাছে দেখেছেন। যাঁকে দেখেছেন তিনি জিব্রাঈল (আঃ)। নবী করিম সাল্লালাহু আলাইহি ওয়া সাল্লাম হযরত জিব্রাঈল (আঃ) কে তার আসল চেহারায় দু’বার দেখেছেন। একবার পৃথিবীতে দ্বিতীয়বার “সেদরাতুল মুনতাহা’র কাছে।\n২ উত্তর দিয়েছেন আরণ্যক ০৪-০৬-২০১২ ১৬:৪৩\nRe: মেরাজ এর ঘটনা-২\n৩ উত্তর দিয়েছেন দ্যা ডেডলক ০৪-০৬-২০১২ ১৬:৫৪\n৪ উত্তর দিয়েছেন ছবি-Chhobi ০৪-০৬-২০১২ ১৬:৫৮\nনবী করিম সাল্লালাহু আলাইহি ওয়া সাল্লাম বললেন, পঞ্চাশ ওয়াক্ত নামাজ আদায়ের আদেশ দিয়েছেন। হযরত মুসা (আঃ) বললেন, আপনার উম্মত এত নামাজ আদায় করার শক্তি রাখে না। আপনি আল্লাহর কাছে ফিরে গিয়ে নামাজ কমিয়ে দেয়ার আবেদন করুন। আকায়ে নামদার তাজেদারে মদীনা প্রিয় নবী সাল্লালাহু আলাইহি ওয়া সাল্লাম হযরত জিব্রাঈল (আঃ) এর দিকে তাকালেন, তিনি ঈশারা করলেন। এরপর ফিরে গিয়ে নামাজের সংখ্যা কমিয়ে দেবার আবেদন করলেন। হযরত মুসা (আঃ) এর সাথে ফেরার পথে আবার দেখা, তিনি জিজ্ঞাসা করলেন, আল্লাহর কাছ থেকে কি আদেশ নিয়ে যাচ্ছেন ? নবী সাল্লালাহু আলাইহি ওয়া সাল্লাম পয়তাল্লিশ ওয়াক্ত নামাজের কথা বললেন। হযরত মুসা (আঃ) বললেন, আপনি ফিরে যান এমনি করে বার বার ফিরে যাওয়ার এবং নামাজ কম করার হার এক পর্যায়ে সংখ্যা দাড়ালো পাঁচ।\nআল্লাহর রহমতে তাই আমরা এই সুযোগটুক পাই । ধন্যবাদ ভাইজান সুন্দর শেয়ারের জন্য\n৫ উত্তর দিয়েছেন ইলিয়াস ০৪-০৬-২০১২ ১৯:১০\nধন্যবাদ ভাইজান সুন্দর শেয়ারের জন্য\nকষ্ট করে মন্তব্য করায় আপনাদেরকেও ধন্যবাদ।\n৬ উত্তর দিয়েছেন টেট্রাহোস্ট ০৯-০৬-২০১২ ১৮:৩৪\nআবারো ধন্যবাদ ইলিয়াস ভাই! পরের পর্বের জন্য অপেক্ষায় থাকলাম\n০.১৮১৭৭৭০০০৪২৭২৫ সেকেন্ডে তৈরী হয়েছে, ২৭.২৪০৫২০১৪৮৭৮৮ টি কোয়েরী চলেছে


বড়বিল কমিউনিটি কিনিক পরিদর্শনে প্রকল্প পরিচালক ও অতিরিক্ত সচিব ডা. মাগদুমা নার্গিস বড়বিল কমিউনিটি কিনিক পরিদর্শনে প্রকল্প পরিচালক ও অতিরিক্ত সচিব ডা. মাগদুমা নার্গিস – Teknafnews.com\nবড়বিল কমিউনিটি কিনিক পরিদর্শনে প্রকল্প পরিচালক ও অতিরিক্ত সচিব ডা. মাগদুমা নার্গিস\nনুরুল আবছার, ঈদগড়,\nচলতি বছরে রামু উপজেলার ঈদড় ইউনিয়নের বড়বিল কমিউনিটি কিনিক কক্সবাজার জেলার শ্রেষ্ট কিনিক হিসাবে নির্বাচিত হয়। জানা যায়, গতকাল ১৯ অক্টোবর দুপুর আড়ায় টায় কমিউনিটি কিনিক প্রকল্পের প্রকল্প পরিচালক ও অতিরিক্ত সচিব ডা. মাগদুমা নার্গিচ বড় বিল কমিউনিটি কিনিক (সিসি) পরিদর্শনে যায়। পরিদর্শনকালে তিনি কিনিকে বিভিন্ন সমস্যার খোঁজ-খবর নেন ও কিনিকের চলমান কাজ-কর্মের প্রতি সন্তোষ প্রকাশ করেন। কিনিকের দায়িত্বরত সিএইচসিপি এস.এম. রেজাউল করিমকে আরো নিষ্টার সাথে দায়িত্ব পালনের পরামর্শ দেন। পরিদর্শনকালে অতিরিক্ত সচিব ডা. মাগদুমা নার্গিসের সাথে অন্যান্যদের মধ্যে উপস্থিত ছিলেন, কক্সবাজার সদর হাসপাতালের আবাসিক মেডিকেল অফিসার ডা. পুচনু, রামু উপজেলা স্বাস্থ্য ও প.প. কর্মকর্মা ডা. আখতারুল ইসলাম, রামু স্বাস্থ্য কমপ্লেক্সের কম্পিউটর অপারেটর দিপংকর বডুয়া ধীমান, স্থানীয় সাংবাদিক নুরুল আবছার প্রমুখ। উল্লেখ্য, ১৯৯৬ সালের আওয়ামীলীগ সরকার গ্রাম গঞ্জের স্বাস্থ্য সেবা মান বৃদ্ধির জন্য ওয়ার্ড পর্যায়ের কমিউনিটি কিনিক নির্মাণের উদ্যোগ নেন। কিন্তু পরবর্তীতে সরকার পরিবর্তনে কমিউনিটি কিনিক কার্যক্রম বন্ধ হয়ে যায়। বর্তমানে আওয়ামীলীগ সরকার ২০০৮ সালে ক্ষমতায় আসার পর গ্রাম-গঞ্জের কমিউনিটি কিনিক গুলো পুনরায় চালু করে।


আজ পবিত্র ঈদ-ই-মিলাদুন্নবী | Newsdiarybd.com\nমঙ্গলবার-২৬ মে ২০২০- সময়: বিকাল ৩:৫৭\nNovember 21, 2018 slider, জাতীয়, ধর্ম, সারাদেশ No comments\nনিউজ ডায়েরী ডেস্ক-আজ বুধবার পবিত্র ঈদ-ই মিলাদুন্নবী (সা.)। মহানবী হযরত মুহাম্মদ (সা.)-এর জন্ম ও ওফাত দিবস। জাতীয়ভাবে রাজধানী ঢাকাসহ সারাদেশে যথাযোগ্য ধর্মীয় মর্যদা ও ভাবগাম্ভির্যের মধ্যদিয়ে এ দিবসটি পালিত হবে।\nপবিত্র ঈদ-ই মিলাদুন্নবী উপলক্ষে রাষ্টপতি মো. আবদুল হামিদ ও প্রধানমন্ত্রী শেখ হসিনা পৃথক বাণীতে দেশবাসীসহ মুসলিম উম্মাহ’র সবাইকে আন্তরিক শুভেচ্ছা ও মোবারকবাদ জানিয়েছেন।\nরাষ্ট্রপতি বলেন, মহানবী (সা.)-এর জীবনাদর্শ আমাদের সবার জীবনকে আলোকিত করুক, আমাদের চলার পথের পাথেয় হোক, মহান আল্লাহর কাছে এ প্রার্থনা করি।\nপ্রধানমন্ত্রী বলেন, মহানবী (সা.)-এর সুমহান আদর্শ অনুসরণের মধ্যেই প্রতিটি জনগোষ্ঠীর অফুরন্ত কল্যাণ, সফলতা ও শান্তি নিহিত রয়েছে। আজকের দ্বন্দ্ব-সংঘাতময় বিশ্বে প্রিয়নবী (সা.)-এর অনুপম শিক্ষার অনুসরণের মাধ্যমেই বিশ্বের শান্তি, ন্যায় এবং কল্যাণ নিশ্চিত হতে পারে।\nএ দিন সরকারি, আধাসরকারি ভবন, স্বায়ত্তশাসিত প্রতিষ্ঠান, বেসরকারি ভবন ও সশস্ত্রবাহিনীর সব স্থাপনাসমূহে জাতীয় পতাকা উত্তোলন করা হবে। জাতীয় পতাকা ও ‘কালিমা তায়্যিবা’ লিখিত ব্যানার ঢাকা মহানগরীর গুরুত্বপূর্ণ ট্রাফিক আইল্যান্ড ও লাইট পোস্টে প্রদর্শিত হবে। রাতে সরকারি ভবন ও সামরিক গুরুত্বপূর্ণ স্থাপনাসমূহে আলোকসজ্জা করা হবে।\nপবিত্র ঈদ-ই-মিলাদুন্নবী (সা.) উপলক্ষে ইসলামিক ফাউন্ডেশন বিশেষ ক্রোড়পত্র প্রকাশ করবে। দেশের সব বিভাগ, জেলা, উপজেলা, সিটি করপোরেশন, পৌরসভা, সশস্ত্রবাহিনী বিভাগ ও বেসরকারি সংস্থাসমূহে হযরত মুহাম্মদ (সা.) এর জীবনীর ওপর পক্ষকালব্যাপী আলোচনা সভা ও মাহফিলসহ বিশেষ কর্মসূচি পালন করা হবে।\nএছাড়া, এ উপলক্ষে দেশের সব হাসপাতাল, কারাগার, সরকারি শিশুসদন, বৃদ্ধনিবাস ও মাদকাসক্তি নিরাময়কেন্দ্রে উন্নতমানের খাবার পরিবেশনের ব্যবস্থা করা হবে। বিদেশে অবস্থিত বাংলাদেশ দূতাবাস ও মিশনসমূহে যথাযথভাবে পবিত্র ঈদ-ই-মিলাদুন্নবী (সা.) পালন করা হবে।\nসারাদেশে আইনশৃঙ্খলা পরিস্থিতি স্বাভাবিক রাখতে বিশেষ ব্যবস্থাও গ্রহণ করা হয়েছে। এদিকে ইসলামিক ফাউন্ডেশনের উদ্যোগে বায়তুল মুকাররম জাতীয় মসজিদে আজ থেকে শুরু হচ্ছে পক্ষকালব্যাপী অনুষ্ঠানমালা।\nমঙ্গলবার থেকে ৪ ডিসেম্বর-২০১৮ পর্যন্তÍ বায়তুল মুকাররম জাতীয় মসজিদের উত্তর সাহানে ইসলামী ক্যালিগ্রাফি, মহানবী (সা.) এর জীবনীভিত্তিক পোস্টার ও গ্রন্থ প্রদর্শনী হবে।\nপ্রতিদিন দুপুর দেড়টা থেকে রাত সাড়ে ৭ টা পর্যন্ত প্রদর্শনী দর্শনার্থীদের জন্য খোলা থাকবে বলে ফাউন্ডেশনের এক সংবাদ বিজ্ঞপ্তিতে বলা হয়েছে। – বাসস